Šis dokumentas yra patvirtintas Fycompa vaistinio preparato informacinis dokumentas, kuriame nurodyti pakeitimai, padaryti po ankstesnės vaistinio preparato informacinių dokumentų keitimo procedūros (EMA/PSUR/0000311160).

Daugiau informacijos rasite Europos vaistų agentūros tinklalapyje adresu: https://www.ema.europa.eu/en/medicines/human/epar/fycompa
























I PRIEDAS

PREPARATO CHARAKTERISTIKŲ SANTRAUKA


1.	VAISTINIO PREPARATO PAVADINIMAS

Fycompa 2 mg plėvele dengtos tabletės
Fycompa 4 mg plėvele dengtos tabletės
Fycompa 6 mg plėvele dengtos tabletės
Fycompa 8 mg plėvele dengtos tabletės
Fycompa 10 mg plėvele dengtos tabletės
Fycompa 12 mg plėvele dengtos tabletės


2.	KOKYBINĖ IR KIEKYBINĖ SUDĖTIS

Fycompa 2 mg plėvele dengtos tabletės

Kiekvienoje plėvele dengtoje tabletėje yra 2 mg perampanelio.

Pagalbinė medžiaga, kurios poveikis žinomas: kiekvienoje 2 mg tabletėje yra 78,5 mg laktozės (monohidrato pavidalu).
Visos pagalbinės medžiagos išvardytos 6.1 skyriuje.

Fycompa 4 mg plėvele dengtos tabletės

Kiekvienoje plėvele dengtoje tabletėje yra 4 mg perampanelio.

Pagalbinė medžiaga, kurios poveikis žinomas: kiekvienoje 4 mg tabletėje yra 157,0 mg laktozės (monohidrato pavidalu).
Visos pagalbinės medžiagos išvardytos 6.1 skyriuje.

Fycompa 6 mg plėvele dengtos tabletės

Kiekvienoje plėvele dengtoje tabletėje yra 6 mg perampanelio.

Pagalbinė medžiaga, kurios poveikis žinomas: kiekvienoje 6 mg tabletėje yra 151,0 mg laktozės (monohidrato pavidalu).
Visos pagalbinės medžiagos išvardytos 6.1 skyriuje.

Fycompa 8 mg plėvele dengtos tabletės

Kiekvienoje plėvele dengtoje tabletėje yra 8 mg perampanelio.

Pagalbinė medžiaga, kurios poveikis žinomas: kiekvienoje 8 mg tabletėje yra 149,0 mg laktozės (monohidrato pavidalu).
Visos pagalbinės medžiagos išvardytos 6.1 skyriuje.

Fycompa 10 mg plėvele dengtos tabletės

Kiekvienoje plėvele dengtoje tabletėje yra 10 mg perampanelio.

Pagalbinė medžiaga, kurios poveikis žinomas: kiekvienoje 10 mg tabletėje yra 147,0 mg laktozės (monohidrato pavidalu).
Visos pagalbinės medžiagos išvardytos 6.1 skyriuje.

Fycompa 12 mg plėvele dengtos tabletės

Kiekvienoje plėvele dengtoje tabletėje yra 12 mg perampanelio.

Pagalbinė medžiaga, kurios poveikis žinomas: kiekvienoje 12 mg tabletėje yra 145,0 mg laktozės (monohidrato pavidalu).
Visos pagalbinės medžiagos išvardytos 6.1 skyriuje.


3.	FARMACINĖ FORMA

Plėvele dengta tabletė (tabletė)

Fycompa 2 mg plėvele dengtos tabletės

Oranžinė, apvali, abipus išgaubta tabletė, kurios vienoje pusėje įspaustas užrašas „E275“, o kitoje ‑ „2“.

Fycompa 4 mg plėvele dengtos tabletės

Raudona, apvali, abipus išgaubta tabletė, kurios vienoje pusėje įspaustas užrašas „E277“, o kitoje ‑ „4“.

Fycompa 6 mg plėvele dengtos tabletės

Rausva, apvali, abipus išgaubta tabletė, kurios vienoje pusėje įspaustas užrašas „E294“, o kitoje ‑ „6“.

Fycompa 8 mg plėvele dengtos tabletės

Violetinė, apvali, abipus išgaubta tabletė, kurios vienoje pusėje įspaustas užrašas „E295“, o kitoje ‑ „8“.

Fycompa 10 mg plėvele dengtos tabletės

Žalia, apvali, abipus išgaubta tabletė, kurios vienoje pusėje įspaustas užrašas „E296“, o kitoje ‑ „10“.

Fycompa 12 mg plėvele dengtos tabletės

Mėlyna, apvali, abipus išgaubta tabletė, kurios vienoje pusėje įspaustas užrašas „E297“, o kitoje ‑ „12“.


4.	KLINIKINĖ INFORMACIJA

4.1	Terapinės indikacijos

Fycompa (perampanelis) skirtas papildomai gydyti:
-	vaikus nuo 4 metų, kuriems pasireiškia daliniai priepuoliai su antrine generalizacija arba be jos;
-	idiopatine generalizuota epilepsija sergančius vaikus nuo 7 metų, kuriems pasireiškia pirminiai generalizuoti toniniai-kloniniai priepuoliai.

4.2	Dozavimas ir vartojimo metodas

Dozavimas

Fycompa reikia titruoti atsižvelgiant į individualų paciento atsaką, kad būtų pasiekta optimali veiksmingumo ir toleravimo pusiausvyra.
Perampanelį reikia gerti kartą per parą einant miegoti.
Gydytojas turi skirti tinkamiausios farmacinės formos ir stiprumo preparatą, įvertinęs paciento svorį ir dozę. Perampanelis prieinamas ir kitomis farmacinėmis formomis, įskaitant geriamąją suspensiją.

Daliniai priepuoliai
Nustatyta, kad nuo 4 mg iki 12 mg per parą dozėmis vartojamas perampanelis veiksmingai gydo dalinius priepuolius.

Toliau pateiktoje lentelėje apibendrinamas rekomenduojamas dozavimas suaugusiems pacientams, paaugliams ir vaikams nuo 4 metų. Daugiau informacijos pateikta po lentele.

	
	Suaugusieji ir paaugliai (12 metų ir vyresni)
	Vaikai (4–11 metų), sveriantys:

	
	
	≥ 30 kg
	20–< 30 kg
	< 20 kg

	Rekomenduojama pradinė dozė
	2 mg per parą
	2 mg per parą
	1 mg per parą
	1 mg per parą

	Titravimas (laipsniškas)
	2 mg per parą
(ne mažiau kaip su savaitės pertrauka)
	2 mg per parą
(ne mažiau kaip su savaitės pertrauka)
	1 mg per parą
(ne mažiau kaip su savaitės pertrauka)
	1 mg per parą
(ne mažiau kaip su savaitės pertrauka)

	Rekomenduojama palaikomoji dozė
	4–8 mg per parą
	4–8 mg per parą
	4–6 mg per parą
	2–4 mg per parą

	Titravimas (laipsniškas)
	2 mg per parą
(ne mažiau kaip su savaitės pertrauka)
	2 mg per parą
(ne mažiau kaip su savaitės pertrauka)
	1 mg per parą
(ne mažiau kaip su savaitės pertrauka)
	0,5 mg per parą
(ne mažiau kaip su savaitės pertrauka)

	Rekomenduojama didžiausia dozė
	12 mg per parą
	12 mg per parą
	8 mg per parą
	6 mg per parą



Suaugusieji ir paaugliai (12 metų ir vyresni)
Gydymą Fycompa reikia pradėti nuo 2 mg per parą dozės. Atsižvelgiant į klinikinį atsaką ir toleravimą, šią dozę galima didinti po 2 mg (kas savaitę arba kas 2 savaites, pagal toliau aprašytas atžvalgas į pusinės eliminacijos laiką) iki palaikomosios 4–8 mg per parą dozės. Atsižvelgiant į individualų klinikinį atsaką ir toleravimą vartojant 8 mg paros dozę, šią dozę galima didinti po 2 mg per parą iki 12 mg paros dozės. Pacientams, kurie kartu vartoja vaistinius preparatus, netrumpinančius perampanelio pusinės eliminacijos laiko (žr. 4.5 skyrių), dozė turi būti titruojama su ne mažiau kaip 2 savaičių pertrauka. Pacientams, kurie kartu vartoja vaistinius preparatus, trumpinančius perampanelio pusinės eliminacijos laiką (žr. 4.5 skyrių), dozė turi būti titruojama su ne mažiau kaip 1 savaitės pertrauka.

Vaikai (4–11 metų), sveriantys 30 kg ir daugiau
Gydymą Fycompa reikia pradėti nuo 2 mg per parą dozės. Atsižvelgiant į klinikinį atsaką ir toleravimą, šią dozę galima didinti po 2 mg (kas savaitę arba kas 2 savaites, pagal toliau aprašytas atžvalgas į pusinės eliminacijos laiką) iki palaikomosios 4–8 mg paros dozės. Atsižvelgiant į individualų klinikinį atsaką ir toleravimą vartojant 8 mg paros dozę, šią dozę galima didinti po 2 mg per parą iki 12 mg paros dozės. Pacientams, kurie kartu vartoja vaistinius preparatus, netrumpinančius perampanelio pusinės eliminacijos laiko (žr. 4.5 skyrių), dozė turi būti titruojama su ne mažiau kaip 2 savaičių pertrauka. Pacientams, kurie kartu vartoja vaistinius preparatus, trumpinančius perampanelio pusinės eliminacijos laiką (žr. 4.5 skyrių), dozė turi būti titruojama su ne mažiau kaip 1 savaitės pertrauka.

Vaikai (4–11 metų), sveriantys 20–< 30 kg
Gydymą Fycompa reikia pradėti nuo 1 mg per parą dozės. Atsižvelgiant į klinikinį atsaką ir toleravimą, šią dozę galima didinti po 1 mg (kas savaitę arba kas 2 savaites, pagal toliau aprašytas atžvalgas į pusinės eliminacijos laiką) iki palaikomosios 4–6 mg paros dozės. Atsižvelgiant į individualų klinikinį atsaką ir toleravimą vartojant 6 mg paros dozę, šią dozę galima didinti po 1 mg per parą iki 8 mg paros dozės. Pacientams, kurie kartu vartoja vaistinius preparatus, netrumpinančius perampanelio pusinės eliminacijos laiko (žr. 4.5 skyrių), dozė turi būti titruojama su ne mažiau kaip 2 savaičių pertrauka. Pacientams, kurie kartu vartoja vaistinius preparatus, trumpinančius perampanelio pusinės eliminacijos laiką (žr. 4.5 skyrių), dozė turi būti titruojama su ne mažiau kaip 1 savaitės pertrauka.

Vaikai (nuo 4 iki 11 metų), sveriantys iki 20 kg
Gydymą Fycompa reikia pradėti nuo 1 mg per parą dozės. Atsižvelgiant į klinikinį atsaką ir toleravimą, šią dozę galima didinti po 1 mg (kas savaitę arba kas 2 savaites, pagal toliau aprašytas atžvalgas į pusinės eliminacijos laiką) iki palaikomosios 2–4 mg paros dozės. Atsižvelgiant į individualų klinikinį atsaką ir toleravimą vartojant 4 mg paros dozę, šią dozę galima didinti po 0,5 mg per parą iki 6 mg paros dozės. Pacientams, kurie kartu vartoja vaistinius preparatus, netrumpinančius perampanelio pusinės eliminacijos laiko (žr. 4.5 skyrių), dozė turi būti titruojama su ne mažiau kaip 2 savaičių pertrauka. Pacientams, kurie kartu vartoja vaistinius preparatus, trumpinančius perampanelio pusinės eliminacijos laiką (žr. 4.5 skyrių), dozė turi būti titruojama su ne mažiau kaip 1 savaitės pertrauka.

Pirminiai generalizuoti toniniai-kloniniai priepuoliai
Nustatyta, kad iki 8 mg per parą vartojamas perampanelis veiksmingai gydo pirminius generalizuotus toninius-kloninius priepuolius.

Toliau pateiktoje lentelėje apibendrinamas rekomenduojamas dozavimas suaugusiems pacientams, paaugliams ir vaikams nuo 7 metų. Daugiau informacijos pateikiama po lentele.

	
	Suaugusieji ir paaugliai (12 metų ir vyresni)
	Vaikai (7–11 metų), sveriantys:

	
	
	≥ 30 kg
	20–< 30 kg
	< 20 kg

	Rekomenduojama pradinė dozė
	2 mg per parą
	2 mg per parą
	1 mg per parą
	1 mg per parą

	Titravimas (laipsniškas)
	2 mg per parą
(ne mažiau kaip su savaitės pertrauka)
	2 mg per parą
(ne mažiau kaip su savaitės pertrauka)
	1 mg per parą
(ne mažiau kaip su savaitės pertrauka)
	1 mg per parą
(ne mažiau kaip su savaitės pertrauka)

	Rekomenduojama palaikomoji dozė
	Iki 8 mg per parą
	4–8 mg per parą
	4–6 mg per parą
	2–4 mg per parą

	Titravimas (laipsniškas)
	2 mg per parą
(ne mažiau kaip su savaitės pertrauka)
	2 mg per parą
(ne mažiau kaip su savaitės pertrauka)
	1 mg per parą
(ne mažiau kaip su savaitės pertrauka)
	0,5 mg per parą
(ne mažiau kaip su savaitės pertrauka)

	Rekomenduojama didžiausia dozė
	12 mg per parą
	12 mg per parą
	8 mg per parą
	6 mg per parą



Suaugusieji ir paaugliai (12 metų ir vyresni)
Gydymą Fycompa reikia pradėti 2 mg per parą doze. Atsižvelgiant į klinikinį atsaką ir toleravimą, šią dozę galima didinti po 2 mg (kas savaitę arba kas 2 savaites, pagal toliau aprašytas atžvalgas į pusinės eliminacijos laiką) iki palaikomosios ne didesnės kaip 8 mg per parą dozės. Atsižvelgiant į individualų klinikinį atsaką ir toleravimą vartojant 8 mg paros dozę, šią dozę galima didinti iki 12 mg paros dozės, kuri gali būti veiksminga kai kuriems pacientams (žr. 4.4 skyrių). Pacientams, kurie kartu vartoja vaistinius preparatus, netrumpinančius perampanelio pusinės eliminacijos laiko (žr. 4.5 skyrių), dozė turi būti titruojama su ne mažiau kaip 2 savaičių pertrauka. Pacientams, kurie kartu vartoja vaistinius preparatus, trumpinančius perampanelio pusinės eliminacijos laiką (žr. 4.5 skyrių), dozė turi būti titruojama su ne mažiau kaip 1 savaitės pertrauka.

Vaikai (7–11 metų), sveriantys 30 kg ir daugiau
Gydymą Fycompa reikia pradėti nuo 2 mg per parą dozės. Atsižvelgiant į klinikinį atsaką ir toleravimą, šią dozę galima didinti po 2 mg (kas savaitę arba kas 2 savaites, pagal toliau aprašytas atžvalgas į pusinės eliminacijos laiką) iki palaikomosios 4–8 mg paros dozės. Atsižvelgiant į individualų klinikinį atsaką ir toleravimą vartojant 8 mg paros dozę, šią dozę galima didinti po 2 mg per parą iki 12 mg paros dozės. Pacientams, kurie kartu vartoja vaistinius preparatus, netrumpinančius perampanelio pusinės eliminacijos laiko (žr. 4.5 skyrių), dozė turi būti titruojama su ne mažiau kaip 2 savaičių pertrauka. Pacientams, kurie kartu vartoja vaistinius preparatus, trumpinančius perampanelio pusinės eliminacijos laiką (žr. 4.5 skyrių), dozė turi būti titruojama su ne mažiau kaip 1 savaitės pertrauka.

Vaikai (7–11 metų), sveriantys 20–< 30 kg
Gydymą Fycompa reikia pradėti nuo 1 mg per parą dozės. Atsižvelgiant į klinikinį atsaką ir toleravimą, šią dozę galima didinti po 1 mg (kas savaitę arba kas 2 savaites, pagal toliau aprašytas atžvalgas į pusinės eliminacijos laiką) iki palaikomosios 4–6 mg paros dozės. Atsižvelgiant į individualų klinikinį atsaką ir toleravimą vartojant 6 mg paros dozę, šią dozę galima didinti po 1 mg per parą iki 8 mg paros dozės. Pacientams, kurie kartu vartoja vaistinius preparatus, netrumpinančius perampanelio pusinės eliminacijos laiko (žr. 4.5 skyrių), dozė turi būti titruojama su ne mažiau kaip 2 savaičių pertrauka. Pacientams, kurie kartu vartoja vaistinius preparatus, trumpinančius perampanelio pusinės eliminacijos laiką (žr. 4.5 skyrių), dozė turi būti titruojama su ne mažiau kaip 1 savaitės pertrauka.

Vaikai (7–11 metų), sveriantys iki 20 kg
Gydymą Fycompa reikia pradėti nuo 1 mg per parą dozės. Atsižvelgiant į klinikinį atsaką ir toleravimą, šią dozę galima didinti po 1 mg (kas savaitę arba kas 2 savaites, pagal toliau aprašytas atžvalgas į pusinės eliminacijos laiką) iki palaikomosios 2–4 mg paros dozės. Atsižvelgiant į individualų klinikinį atsaką ir toleravimą vartojant 4 mg paros dozę, šią dozę galima didinti po 0,5 mg per parą iki 6 mg paros dozės. Pacientams, kurie kartu vartoja vaistinius preparatus, netrumpinančius perampanelio pusinės eliminacijos laiko (žr. 4.5 skyrių), dozė turi būti titruojama su ne mažiau kaip 2 savaičių pertrauka. Pacientams, kurie kartu vartoja vaistinius preparatus, trumpinančius perampanelio pusinės eliminacijos laiką (žr. 4.5 skyrių), dozė turi būti titruojama su ne mažiau kaip 1 savaitės pertrauka.

Vartojimo nutraukimas
Rekomenduojama vartojimą nutraukti pamažu, kad būtų sumažinta priepuolių atsinaujinimo galimybė. Tačiau dėl ilgo pusinės eliminacijos laiko ir todėl lėto koncentracijos plazmoje mažėjimo perampanelio vartojimą galima nutraukti staiga, jei tai neabejotinai būtina.

Praleistos dozės
Viena praleista dozė: kadangi perampanelio pusinės eliminacijos laikas yra ilgas, pacientas turi palaukti ir vartoti kitą dozę, kaip numatyta.

Pamiršus pavartoti daugiau kaip 1 dozę nepertraukiamą laikotarpį, trumpesnį nei 5 pusinės eliminacijos laikotarpiai (3 savaites pacientams, nevartojantiems perampanelio metabolizmą skatinančių vaistų nuo epilepsijos (VNE), 1 savaitę pacientams, vartojantiems perampanelio metabolizmą skatinančius VNE (žr. 4.5 skyrių)), reikia apsvarstyti galimybę atnaujinti gydymą nuo paskutinės dozės lygio.

Jei pacientas buvo nutraukęs perampanelio vartojimą nepertraukiamą laikotarpį, ilgesnį nei 5 pusinės eliminacijos laikotarpiai, rekomenduojama vadovautis pirmiau pateiktomis pradinio dozavimo rekomendacijomis.

Senyvi pacientai (65 metų ir vyresni)
Epilepsijos gydymo Fycompa klinikiniuose tyrimuose dalyvavo nepakankamas 65 metų ir vyresnių pacientų skaičius, kad būtų galima nustatyti, ar jų atsakas skiriasi nuo jaunesnių pacientų. 905 perampaneliu gydytų senyvo amžiaus pacientų saugumo informacijos analizė (dvigubai akluose tyrimuose, atliktuose ne epilepsijos indikacijoms) su amžiumi susijusių saugumo duomenų skirtumų neparodė. Rezultatai rodo, kad, nesant su amžiumi susijusių perampanelio ekspozicijos skirtumų, dozės senyviems pacientams koreguoti nereikia. Senyviems pacientams perampanelį reikia vartoti atsargiai, atsižvelgiant į galimą vaistų sąveiką kelis vaistus vartojantiems pacientams (žr. 4.4 skyrių).

Sutrikusi inkstų veikla
Pacientams, kuriems nustatytas nesunkus inkstų veiklos sutrikimas, dozės koreguoti nereikia. Pacientams, kuriems yra vidutinio sunkumo arba sunkus inkstų veiklos sutrikimas, ir pacientams, kuriems atliekama hemodializė, preparato vartoti nerekomenduojama.

Sutrikusi kepenų veikla
Didinant dozę pacientams, kuriems yra nesunkus ir vidutinio sunkumo kepenų veiklos sutrikimas, reikia remtis klinikiniu atsaku ir toleravimu. Pacientams, kuriems yra nesunkus arba vidutinio sunkumo kepenų veiklos sutrikimas, gydymą galima pradėti nuo 2 mg dozės. Dozę pacientams reikia didinti po 2 mg ne dažniau nei kas 2 savaites, remiantis toleravimu ir veiksmingumu.
Pacientams, kuriems yra nesunkus ir vidutinio sunkumo kepenų veiklos sutrikimas, perampanelio dozė neturi viršyti 8 mg.
Pacientams, kuriems yra sunkus kepenų veiklos sutrikimas, vartoti nerekomenduojama.

Vaikų populiacija
Perampanelio saugumas ir veiksmingumas jaunesniems nei 4 metų vaikams, kuriems pasireiškia daliniai priepuoliai, arba jaunesniems nei 7 metų vaikams, kuriems pasireiškia pirminiai generalizuoti toniniai-kloniniai priepuoliai, dar neištirti.

Vartojimo metodas

Fycompa reikia gerti vieną kartą prieš einant miegoti. Preparatą galima vartoti su maistu arba nevalgius (žr. 5.2 skyrių). Tabletę reikia praryti visą, užgeriant stikline vandens. Tabletės negalima kramtyti, traiškyti arba dalyti. Tablečių negalima tiksliai padalyti, nes jose nėra vagelės tabletei perlaužti.

4.3	Kontraindikacijos

Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai.

4.4	Specialūs įspėjimai ir atsargumo priemonės

Mintys apie savižudybę

Pacientams, kurie esant įvairioms indikacijoms buvo gydomi vaistiniais preparatais nuo epilepsijos, pasireiškė minčių apie savižudybę ir bandymų nusižudyti. Atsitiktinių imčių, placebu kontroliuojamų vaistų nuo epilepsijos klinikinių tyrimų metaanalizės duomenys taip pat parodė šiek tiek padidėjusią minčių apie savižudybę ir bandymo nusižudyti riziką. Šios rizikos mechanizmas nežinomas; remiantis turimais duomenimis, neatmetama padidėjusios su perampanelio vartojimu susijusios rizikos galimybė.
Todėl reikia stebėti, ar pacientams (vaikams, paaugliams ir suaugusiesiems) nepasireiškia minčių apie savižudybę ir bandymo nusižudyti požymių, ir apsvarstyti atitinkamo gydymo būtinybę. Pacientams (ir pacientų globėjams) reikia patarti, atsiradus minčių apie savižudybę ir bandymų nusižudyti požymių, kreiptis medicininės pagalbos.

Sunkios nepageidaujamos odos reakcijos (SCAR)

Buvo pranešta apie sunkias nepageidaujamas odos reakcijas (SCAR), susijusias su gydymu perampaneliu (dažnis nežinomas, žr. 4.8 skyrių), įskaitant reakciją į vaistą su eozinofilija ir sisteminiais simptomais (DRESS) ir Stevenso-Džonsono sindromą (SDS), kurios gali būti pavojingos gyvybei arba mirtinos.

Skiriant vaistus reikia informuoti pacientus apie požymius ir simptomus bei atidžiai stebėti odos reakcijas. 

DRESS simptomai paprastai apima (tuo neapsiribojant) karščiavimą, su kitomis organų sistemomis susijusį išbėrimą, limfadenopatiją, neįprastus kepenų funkcijos tyrimų rezultatus ir eozinofiliją. Svarbu pažymėti, kad gali greitai atsirasti padidėjusio jautrumo požymių, pvz., karščiavimas ar limfadenopatija, net jei išbėrimo nesimato. 

Paprastai SDS simptomai gali būti šie, bet ne tik: odos atsisluoksniavimas (epidermio nekrozė / pūslelės) < 10 %, eriteminis išbėrimas (susiliejantis), greitai progresuojantys skausmingi, atipiški, panašūs į taikinius pažeidimai ir (arba) plačiai pasklidusios purpurinės dėmės (susiliejančios), daugiau kaip 2 gleivinių pūslelinė / erozija.

Jei atsiranda šias reakcijas galinčių rodyti požymių ar simptomų, perampanelio vartojimą reikia nedelsiant nutraukti ir rinktis alternatyvų gydymo būdą (jei taikoma).

Jeigu pacientui vartojant perampanelį pasireiškė sunki reakcija, pavyzdžiui, SDS arba DRESS, daugiau šio paciento niekada negalima gydyti perampaneliu.

Absansai ir miokloniniai priepuoliai

Absansai ir miokloniniai priepuoliai yra du dažni generalizuotų priepuolių tipai, kurie dažnai pasitaiko idiopatine generalizuota epilepsija sergantiems pacientams. Žinoma, kad kiti VNE gali paskatinti arba pasunkinti šių tipų priepuolius. Fycompa vartojančius pacientus, kuriems pasireiškia miokloniniai priepuoliai ir absansai, būtina stebėti.

Nervų sistemos sutrikimai

Perampanelis gali sukelti galvos sukimąsi ir mieguistumą, todėl gali veikti gebėjimą vairuoti arba valdyti mechanizmus (žr. 4.7 skyrių).

Hormoniniai kontraceptikai

12 mg per parą vartojama Fycompa dozė gali sumažinti hormoninių kontraceptikų, kurių sudėtyje yra progestogenų, veiksmingumą, todėl vartojant Fycompa rekomenduojama naudoti papildomus nehormoninius kontracepcijos metodus (žr. 4.5 skyrių).

Kritimas

Yra padidėjusi kritimo rizika, ypač senyviems pacientams; priežastis nėra aiški.

Agresija, psichozinis sutrikimas

Perampaneliu gydomiems pacientams nustatyti agresyvaus, priešiško ir nenormalaus elgesio atvejai. Klinikinių tyrimų metu perampaneliu gydomiems pacientams agresija, pyktis, dirglumas ir psichozinis sutrikimas dažniau buvo nustatyti vartojant didesnes dozes. Didžioji dalis nustatytų reiškinių buvo lengvi ar vidutinio sunkumo ir pacientams praėjo savaime arba pakoregavus dozę. Tačiau kai kuriems pacientams (< 1 % atvejų perampanelio klinikinių tyrimų metu) pasireiškė minčių apie kenkimą kitiems, nustatyta fizinio pasikėsinimo ar grasinamo elgesio apraiškų. Pacientams taip pat pasireiškė minčių apie savižudybę. Pacientams ir globėjams reikia patarti, pastebėjus reikšmingų nuotaikos ar elgsenos pokyčių, nedelsiant įspėti sveikatos priežiūros specialistą. Pasireiškus tokiems simptomams, perampanelio dozę reikia sumažinti ir, jei simptomai yra sunkūs, reikia apsvarstyti galimybę nutraukti gydymą (žr. 4.2 skyrių).

Piktnaudžiavimo galimybė

Reikia imtis atsargumo priemonių gydant pacientus, kurie yra piktnaudžiavę vaistiniais preparatais, ir stebėti, ar neatsirado piktnaudžiavimo perampaneliu simptomų.

Kartu vartojami CYP3A sužadinantys vaistiniai preparatai nuo epilepsijos

Papildomai fiksuotomis dozėmis paskyrus perampanelį, atsakas buvo mažesnis pacientams, kartu vartojusiems CYP3A fermentus sužadinančius vaistinius preparatus nuo epilepsijos (karbamazepiną, fenitoiną, okskarbazepiną), nei pacientams, kartu vartojusiems fermentų nesužadinančius vaistinius preparatus nuo epilepsijos. Reikia stebėti paciento atsaką, kai pacientas pereina nuo vartojimo kartu su fermentų nesužadinančiais vaistiniais preparatais nuo epilepsijos prie vartojimo kartu su fermentus sužadinančiais vaistiniais preparatais nuo epilepsijos ir atvirkščiai. Atsižvelgiant į individualų klinikinį atsaką ir toleravimą, dozę galima didinti arba mažinti po 2 mg (žr. 4.2 skyrių).

Kartu vartojami citochromą P450 sužadinantys arba slopinantys vaistiniai preparatai (ne nuo epilepsijos)

Papildomai paskiriant citochromo P450 induktorius ar inhibitorius arba nurodant nutraukti jų vartojimą, reikia atidžiai stebėti paciento preparato toleravimą ir klinikinį atsaką, nes gali sumažėti ar padidėti perampanelio koncentracija plazmoje; gali reikėti atitinkamai koreguoti perampanelio dozę.

Hepatotoksiškumas

Buvo pranešta apie hepatotoksiškumo atvejus (daugiausia padidėjęs kepenų fermentų kiekis) vartojant perampanelį kartu su kitais antiepilepsiniais vaistiniais preparatais. Jeigu pastebimas padidėjęs kepenų fermentų kiekis, reikėtų tikrinti kepenų funkciją.

Pagalbinių medžiagų

Laktozės netoleravimas
Fycompa sudėtyje yra laktozės, todėl šio vaisto negalima vartoti pacientams, kuriems nustatytas retas paveldimas sutrikimas – galaktozės netoleravimas, Lapp laktazės stygius arba gliukozės ir galaktozės malabsorbcija.

4.5	Sąveika su kitais vaistiniais preparatais ir kitokia sąveika

Fycompa nėra laikomas stipriu citochromo P450 arba UGT fermentų induktoriumi arba inhibitoriumi (žr. 5.2 skyrių).

Hormoniniai kontraceptikai

Sveikoms moterims vartojant 12 mg dozę (bet ne 4 mg arba 8 mg per parą) 21 dieną kartu su sudėtiniu geriamuoju kontraceptiku, nustatyta, kad Fycompa sumažino levonorgestrelio ekspoziciją (vidutinės Cmax ir AUC vertės sumažėjo po 40 %). Etinilestradiolio AUC vertėms 12 mg Fycompa dozė įtakos neturėjo, o Cmax sumažėjo 18 %. Todėl reikia atsižvelgti į hormoninių kontraceptikų, kurių sudėtyje yra progestogenų, veiksmingumo sumažėjimo galimybę Fycompa 12 mg per parą dozę turinčioms vartoti moterims, ir joms reikia naudoti papildomą patikimą kontracepcijos metodą (gimdos spiralę (IUS), prezervatyvą) (žr. 4.4 skyrių).

Fycompa sąveika su kitais vaistiniais preparatais nuo epilepsijos

Galima Fycompa sąveika su kitais vaistais nuo epilepsijos (VNE) buvo tiriama klinikinių tyrimų metu. Fycompa (iki 12 mg paros dozės) įtaka kitų VNE farmakokinetikai buvo vertinama atlikus apibendrintą trijų III fazės tyrimų, kuriuose dalyvavo paaugliai ir suaugę pacientai, kuriems pasireiškia daliniai priepuoliai, populiacijos farmakokinetikos duomenų analizę. Kita dvidešimties I fazės tyrimų, kuriuose dalyvavo sveiki tiriamieji, vartoję Fycompa iki 36 mg paros dozę, ir vieno II fazės bei šešių III fazės tyrimų, kuriuose dalyvavo vaikai, paaugliai ir suaugę pacientai, kuriems pasireiškia daliniai priepuoliai ar pirminiai generalizuoti toniniai-kloniniai priepuoliai, populiacijos farmakokinetikos apibendrintų duomenų analizė leido įvertinti kartu vartojamų VNE įtaką perampanelio klirensui. Šios sąveikos poveikis esant vidutinei pusiausvyrinei koncentracijai apibendrintas toliau pateiktoje lentelėje.

	Kartu vartojami VNE
	VNE poveikis Fycompa koncentracijai
	Fycompa poveikis VNE koncentracijai

	Karbamazepinas
	Sumažėja 3 kartus 
	Sumažėja < 10 %

	Klobazamas
	Neveikia
	Sumažėja < 10 %

	Klonazepamas
	Neveikia
	Neveikia

	Lamotriginas
	Neveikia
	Sumažėja < 10 %

	Levetiracetamas
	Neveikia
	Neveikia

	Okskarbazepinas
	Sumažėja 2 kartus
	Padidėja 35 % 1) 

	Fenobarbitalis
	Sumažėja 20 %
	Neveikia

	Fenitoinas
	Sumažėja 2 kartus
	Neveikia

	Topiramatas
	Sumažėja 20 %
	Neveikia

	Valpro rūgštis
	Neveikia
	Sumažėja < 10 %

	Zonisamidas
	Neveikia
	Neveikia


1)	Veiklusis metabolitas monohidroksikarbazepinas netirtas.

Pacientų, kuriems pasireiškia daliniai priepuoliai, ir pacientų, kuriems pasireiškia pirminiai generalizuoti toniniai-kloniniai priepuoliai, populiacijos farmakokinetikos analizės rezultatai rodo, kad bendras Fycompa klirensas padidėjo jo vartojant kartu su karbamazepinu (3 kartus) ir fenitoinu arba okskarbazepinu (2 kartus), kurie yra žinomi metabolizmo fermentų induktoriai (žr. 5.2 skyrių). Į šį poveikį reikia atsižvelgti ir jį kontroliuoti įtraukiant šiuos vaistus nuo epilepsijos į paciento gydymo režimą arba nutraukiant jų vartojimą. Klonazepamas, levetiracetamas, fenobarbitalis, topiramatas, zonisamidas, klobazamas, lamotriginas ir valpro rūgštis Fycompa klirensui kliniškai reikšmingos įtakos neturėjo.

Atlikus pacientų, kuriems pasireiškia daliniai priepuoliai, populiacijos farmakokinetikos analizę nustatyta, kad vartojant didžiausią vertintą perampanelio dozę (12 mg per parą), Fycompa neturėjo kliniškai reikšmingos įtakos klonazepamo, levetiracetamo, fenobarbitalio, fenitoino, topiramato, zonisamido, karbamazepino, klobazamo, lamotrigino ir valpro rūgšties klirensui.

Nustatyta, kad perampanelis sumažino okskarbazepino klirensą 26 %. Okskarbazepiną citozolinės reduktazės fermentas greitai metabolizuoja į veiklųjį metabolitą monohidroksikarbazepiną. Perampanelio poveikis monohidroksikarbazepino koncentracijai nežinomas.

Perampanelis dozuojamas pagal klinikinį poveikį neatsižvelgiant į kitus VNE.

Perampanelio poveikis CYP3A substratams

Sveikiems tiriamiesiems Fycompa (vartojant 6 mg kartą per parą 20 dienų) sumažino midazolamo AUC 13 %. Negalima atmesti didesnio midazolamo (arba kitų jautrių CYP3A substratų) ekspozicijos sumažėjimo vartojant didesnes Fycompa dozes.

Citochromo P450 induktorių poveikis perampanelio farmakokinetikai

Tikėtina, kad stiprūs citochromo P450 induktoriai, pvz., rifampicinas ir jonažolės preparatai, sumažins perampanelio koncentraciją ir, jų vartojant, negalima atmesti didesnės reaktyvių metabolitų koncentracijos plazmoje susidarymo galimybės. Nustatyta, kad felbamatas mažina tam tikrų vaistinių preparatų koncentraciją ir taip pat gali sumažinti perampanelio koncentraciją.

Citochromo P450 inhibitorių poveikis perampanelio farmakokinetikai

Sveikiems tiriamiesiems CYP3A4 inhibitorius ketokonazolas (vartojant 400 mg kartą per parą 10 dienų) padidino perampanelio AUC 20 % ir pailgino perampanelio pusinės eliminacijos laiką 15 % (iki 67,8 val., lyginant su 58,4 val.). Negalima atmesti didesnio poveikio galimybės, vartojant perampanelį kartu su CYP3A inhibitoriumi, kurio pusinės eliminacijos laikas yra ilgesnis nei ketokonazolo, arba skiriant inhibitorių ilgesnį gydymo laiką.

Levodopa
Sveikiems tiriamiesiems Fycompa (vartojant 4 mg kartą per parą 19 dienų) neturėjo poveikio levodopos Cmax arba AUC vertėms.

Alkoholis

Farmakodinaminės sąveikos tyrimas, kuriame dalyvavo sveiki tiriamieji, parodė, kad perampanelio poveikis gebėjimui užsiimti budrumo ir akylumo reikalaujančia veikla, pvz., gebėjimui vairuoti, buvo adityvus arba supraadityvus alkoholio poveikiui. Vertinant pagal 5 balų Nuotaikos skalę (angl. Profile of Mood State), kartotinės perampanelio 12 mg per parą dozės padidino pyktį, sumišimą ir depresiją (žr. 5.1 skyrių). Šis poveikis taip pat nustatytas vartojant Fycompa kartu su kitais centrinės nervų sistemos (CNS) depresantais.

Vaikų populiacija

Sąveikos tyrimai atlikti tik suaugusiesiems.
Atlikta paauglių (12 metų ir vyresnių) ir vaikų (4–11 metų) populiacijos farmakokinetikos analizė didelių skirtumų tarp šios populiacijos ir suaugusių pacientų populiacijos neparodė.

4.6	Vaisingumas, nėštumo ir žindymo laikotarpis

Vaisingo amžiaus moterys ir vyrų bei moterų kontracepcija

Fycompa nerekomenduojama vartoti vaisingo amžiaus moterims, kurios nevartoja kontracepcijos priemonių, nebent tai yra neabejotinai būtina. Fycompa gali sumažinti hormoninių kontraceptikų, kurių sudėtyje yra progestogenų, veiksmingumą. Todėl rekomenduojama naudoti papildomas nehormonines kontraceptines priemones (žr. 4.4 ir 4.5 skyrius).

Nėštumas

Duomenų apie perampanelio vartojimą nėštumo metu nepakanka (duomenų yra mažiau kaip apie 300 nėštumų baigtis). Tyrimai su gyvūnais teratogeninio poveikio žiurkėms bei triušiams neparodė, tačiau duodant žiurkių patelėms toksinį poveikį turinčias dozes nustatytas toksinis poveikis embrionui (žr. 5.3 skyrių). Fycompa nerekomenduojama vartoti nėštumo metu.

Žindymas

Tyrimai su žiurkėmis laktacijos metu parodė, kad perampanelis ir (arba) jo metabolitai išsiskiria į pieną (smulkiau žr. 5.3 skyriuje). Nežinoma, ar perampanelis išsiskiria į motinos pieną. Pavojaus žindomiems naujagimiams/kūdikiams negalima atmesti. Atsižvelgiant į žindymo naudą kūdikiui ir gydymo naudą motinai, reikia nuspręsti, ar nutraukti žindymą ar nutraukti/susilaikyti nuo gydymo Fycompa.

Vaisingumas

[bookmark: OLE_LINK2][bookmark: OLE_LINK3]Žiurkių vaisingumo tyrimų metu duodant patelėms dideles dozes (30 mg/kg kūno svorio), nustatytas pailgėjęs ir nereguliarus rujos ciklas, tačiau šie pokyčiai neturėjo įtakos vaisingumui ir ankstyvajam embrionų vystymuisi. Poveikio patinų vaisingumui nenustatyta (žr. 5.3 skyrių). Perampanelio poveikis žmonių vaisingumui neištirtas.

4.7	Poveikis gebėjimui vairuoti ir valdyti mechanizmus

Fycompa gebėjimą vairuoti ir valdyti mechanizmus veikia vidutiniškai.
Perampanelis gali sukelti galvos sukimąsi ir mieguistumą, todėl gali veikti gebėjimą vairuoti arba valdyti mechanizmus. Pacientams rekomenduojama nevairuoti transporto priemonės, nevaldyti sudėtingų mechanizmų ir neužsiimti kita potencialiai pavojinga veikla, kol nėra žinoma, ar perampanelis veikia jų gebėjimą užsiimti šia veikla (žr. 4.4 ir 4.5 skyrius).

4.8	Nepageidaujamas poveikis

Saugumo duomenų santrauka

Visuose kontroliuojamuosiuose ir nekontroliuojamuosiuose tyrimuose, kuriuose dalyvavo pacientai, kuriems pasireiškia daliniai priepuoliai, 1 639 pacientai vartojo perampanelį, 1 147 iš jų buvo gydomi 6 mėnesius, o 703 – ilgiau kaip 12 mėnesių.

Kontroliuojamuosiuose ir nekontroliuojamuosiuose tyrimuose, kuriuose dalyvavo pacientai, kuriems pasireiškia pirminiai generalizuoti toniniai-kloniniai priepuoliai, 114 pacientų vartojo perampanelį, 68 iš jų buvo gydomi 6 mėnesius, o 36 – ilgiau kaip 12 mėnesių.

Nepageidaujamos reakcijos, dėl kurių teko nutraukti vaisto vartojimą:
Kontroliuojamųjų III fazės dalinių priepuolių klinikinių tyrimų metu preparato vartojimą dėl nepageidaujamos reakcijos turėjo nutraukti 1,7 % (3/172), 4,2 % (18/431) ir 13,7 % (35/255) pacientų, kurie atsitiktinių imčių būdu buvo atrinkti vartoti perampanelį rekomenduojamomis atitinkamai 4 mg, 8 mg ir 12 mg per parą dozėmis, bei 1,4 % (6/442) pacientų, kurie atsitiktinių imčių būdu buvo atrinkti vartoti placebą. Nepageidaujamos reakcijos, dėl kurių dažniausiai (≥ 1 % visoje perampanelį vartojusių pacientų grupėje ir daugiau nei placebo grupėje) teko nutraukti preparato vartojimą, buvo galvos sukimasis ir mieguistumas.

Kontroliuojamojo III fazės pirminių generalizuotų toninių-kloninių priepuolių klinikinio tyrimo metu preparato vartojimą dėl nepageidaujamos reakcijos turėjo nutraukti 4,9 % (4/81) pacientų, kurie atsitiktinių imčių būdu buvo atrinkti vartoti 8 mg perampanelio dozę, bei 1,2 % (1/82) pacientų, kurie atsitiktinių imčių būdu buvo atrinkti vartoti placebą. Nepageidaujama reakcija, dėl kurios dažniausiai (≥ 2 % perampanelio grupėje ir daugiau nei placebo grupėje) teko nutraukti preparato vartojimą, buvo galvos sukimasis.

Naudojimas vaistui esant rinkoje

Buvo pranešta apie sunkias nepageidaujamas odos reakcijas (SCAR), susijusias su gydymu perampaneliu (žr. 4.4 skyrių), įskaitant reakciją į vaistą su eozinofilija ir sisteminiais simptomais (DRESS).

Nepageidaujamų reakcijų santrauka lentelėje

Toliau pateiktoje lentelėje nepageidaujamos reakcijos, nustatytos remiantis visos Fycompa klinikinių tyrimų saugumo duomenų bazės peržiūra, išvardytos pagal organų sistemų klases ir dažnį. Nepageidaujamos reakcijos suskirstytos į grupes pagal tokius dažnio apibūdinimus: labai dažni (>1/10), dažni (nuo ≥1/100 iki <1/10), nedažni (nuo ≥1/1 000 iki <1/100), dažnis nežinomas (negali būti apskaičiuotas pagal turimus duomenis).

Kiekvienoje dažnio grupėje nepageidaujamos reakcijos pateikiamos mažėjančio sunkumo tvarka.

	Organų sistemų klasė
	Labai dažni
	Dažni
	Nedažni
	Dažnis nežinomas

	Metabolizmo ir mitybos sutrikimai
	
	Sumažėjęs apetitas
Padidėjęs apetitas
	
	

	Psichikos sutrikimai
	
	Agresija
Pyktis
Nerimas
Sumišimo būsena
	Mintys apie savižudybę
Bandymas nusižudyti
Haliucinacijos
Psichozinis sutrikimas
	

	Nervų sistemos sutrikimai 
	Galvos sukimasis
Mieguistumas
	Ataksija
Dizartrija
Lygsvaros sutrikimas
Dirglumas
	
	

	Akių sutrikimai
	
	Diplopija
Neryškus matymas
	
	

	Ausų ir labirintų sutrikimai
	
	Galvos svaigimas
	
	

	Virškinimo trakto sutrikimai
	
	Pykinimas
	
	

	Odos ir poodinio audinio sutrikimai
	
	
	
	Reakcija į vaistą su eozinofilija ir sisteminiais simptomais (DRESS)* Stevenso-Džonsono sindromas (SDS)*

	Skeleto, raumenų ir jungiamojo audinio sutrikimai
	
	Nugaros skausmas
	
	

	Bendrieji sutrikimai 
	
	Eisenos sutrikimas
Nuovargis
	
	

	Tyrimai
	
	Padidėjęs svoris
	
	

	Sužalojimai, apsinuodijimai ir procedūrų komplikacijos
	
	Kritimas
	
	


*	Žr. 4.4 skyrių

Vaikų populiacija

Remiantis klinikinių tyrimų duomenų baze, į kurią buvo įtraukti 196 paaugliai, gydyti perampaneliu dvigubai akluose dalinių priepuolių ir pirminių generalizuotų toninių-kloninių priepuolių tyrimuose, bendri saugumo duomenys paaugliams buvo panašūs kaip suaugusiesiems, išskyrus agresiją, kuri paaugliams nustatyta dažniau nei suaugusiesiems.

Remiantis klinikinių tyrimų duomenų baze, į kurią buvo įtraukta 180 vaikų, gydytų perampaneliu daugiacentriame, atvirajame tyrime, bendri saugumo vaikams duomenys buvo panašūs kaip paaugliams bei suaugusiesiems, išskyrus mieguistumą, dirglumą, agresiją ir susijaudinimą, kurie vaikų tyrimo metu buvo nustatyti dažniau nei paauglių ir suaugusiųjų tyrimų metu.

Turimi duomenys apie vaikus nerodo jokios kliniškai reikšmingos perampanelio įtakos augimo ir raidos parametrams, įskaitant kūno svorį, ūgį, skydliaukės funkciją, į insuliną panašaus augimo faktoriaus (IGF-1) lygį, kognityvines funkcijas (vertintas pagal Aldenkamp-Baker neuropsichologinio vertinimo metodiką (angl. Aldenkamp‑Baker neuropsychological assessment schedule [ABNAS])), elgesį (vertintą pagal Vaiko elgesio kontrolinį sąrašą (angl. Child Behavior Checklist [CBCL])) ir rankų funkciją (vertintą pagal Lafayette lentelės su skylutėmis testą (angl. Lafayette Grooved Pegboard Test [LGPT])). Tačiau ilgalaikis poveikis [trunkantis ilgiau kaip 1 metus] vaikų mokymuisi, intelektui, augimui, endokrininei funkcijai ir lytiniam brendimui nėra žinomas.

Pranešimas apie įtariamas nepageidaujamas reakcijas

Svarbu pranešti apie įtariamas nepageidaujamas reakcijas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros specialistai turi pranešti apie bet kokias įtariamas nepageidaujamas reakcijas naudodamiesi V priede nurodyta nacionaline pranešimo sistema.

4.9	Perdozavimas

Po vaistinio preparato registracijos buvo nustatyta tyčinio ir netyčinio perdozavimo atvejų.: Pranešta, kad vaikams perampanelio dozės buvo iki maždaug 5036 mg, o suaugusiems pacientams – iki 300 mg. Stebėtos nepageidaujamos reakcijos: psichinės būklės pakitimas, ažitacija, agresyvus elgesys, vėmimas, koma ir sumažėjęs sąmonės lygis. Pacientams šie reiškiniai išnyko be pasekmių. 

Specialaus priešnuodžio perdozavus perampanelio nėra. 

Rekomenduojama bendra palaikomoji priežiūra, įskaitant pagrindinių paciento organizmo būklės rodiklių ir klinikinės būklės stebėjimą. Atsižvelgiant į ilgą pusinės eliminacijos laiką, perampanelio sukeliamas poveikis gali būti ilgalaikis. Tikėtina, kad dėl mažo inkstų klirenso specialios intervencijos, pvz., forsuotoji diurezė, dializė arba hemoperfuzija, neduotų naudos.


5.	FARMAKOLOGINĖS SAVYBĖS

5.1	Farmakodinaminės savybės

Farmakoterapinė grupė – antiepilepsiniai vaistai, kiti antiepilepsiniai vaistai, ATC kodas – N03AX22

Veikimo mechanizmas

Perampanelis yra pirmasis tokio veikimo mechanizmo grupės vaistas, selektyvus, nekonkurencinis jonotropinės α-amino-3-hidroksi-5-metil-4-izoksazolpropioninės rūgšties (angl. AMPA) gliutamato receptoriaus antagonistas posinapsiniuose neuronuose. Gliutamatas yra pagrindinis sužadinantis neuromediatorius centrinėje nervų sistemoje, svarbus vystantis daugeliui neurologinių sutrikimų, kuriuos sukelia per didelis neuronų sužadinimas. Manoma, kad gliutamatui suaktyvinus AMPA receptorius, sukeliamas greičiausias sužadinamasis sinapsinis perdavimas smegenyse. In vitro tyrimų metu nustatyta, kad perampanelis nekonkuravo su AMPA dėl jungimosi su AMPA receptoriumi, bet perampanelį išstūmė nekonkurenciniai AMPA receptorių antagonistai; tai rodo, kad perampanelis yra nekonkurencinis AMPA receptorių antagonistas. In vitro perampanelis slopino AMPA (bet ne NMDA) sukeltą kalcio koncentracijos ląstelių viduje didėjimą. In vivo perampanelis reikšmingai pailgino priepuolių latenciją taikant AMPA sukeltų priepuolių modelį.

[bookmark: OLE_LINK4][bookmark: OLE_LINK5]Tikslus perampanelio antiepilepsinio veikimo mechanizmas žmonėms dar nėra visiškai ištirtas.

Farmakodinaminis poveikis

Remiantis apibendrintais 3 veiksmingumo gydant dalinius priepuolius tyrimų duomenimis, buvo atlikta farmakokinetinė-farmakodinaminė (veiksmingumo) analizė. Taip pat buvo atlikta farmakokinetinė-farmakodinaminė (veiksmingumo) analizė, atliekant vieną veiksmingumo gydant pirminius generalizuotus toninius-kloninius priepuolius tyrimą. Abiejose analizėse perampanelio ekspozicija koreliuoja su priepuolių dažnio mažėjimu.

Psichomotorinė veikla
Vienkartinės ir kartotinės 8 mg ir 12 mg dozės trikdė sveikų savanorių psichomotorinę veiklą priklausomai nuo vaisto dozės. Perampanelio poveikis gebėjimui užsiimti sudėtinga veikla, pvz., gebėjimui vairuoti, buvo adityvus arba supraadityvus trikdančiam alkoholio poveikiui. Nustojus vartoti perampanelį, per 2 savaites psichomotorinės veiklos tyrimų rezultatai tapo tokie pat, kaip prieš pradedant vartoti šį preparatą.

Kognityvinės funkcijos
Atliekant tyrimą, kuriame dalyvavo sveiki tiriamieji, skirtą perampanelio poveikiui budrumui ir atminčiai įvertinti taikant standartinį įvertinimų komplektą, tokio perampanelio poveikio po vienkartinių ir kartotinių dozių, siekiančių iki 12 mg per parą, nenustatyta.

Atliekant placebu kontroliuojamą tyrimą, kuriame dalyvavo pacientai paaugliai, vartojant perampanelį reikšmingų kognityvinių funkcijų pokyčių, palyginti su placebu, nenustatyta, vertinant pagal Vaisto poveikio kognityvinėms funkcijoms tyrimo (angl. Cognitive Drug Research, CDR) sistemos bendrąjį kognityvinių funkcijų balą. Atvirosios tęstinės tyrimo fazės metu po 52 savaičių trukmės gydymo perampaneliu reikšmingų bendrojo CDR sistemos balo pokyčių nenustatyta (žr. 5.1 skyrių „Vaikų populiacija“).

Atliekant atvirąjį, nekontroliuojamą tyrimą, kuriame dalyvavo vaikai, papildomai vartojant perampanelį kliniškai reikšmingų kognityvinių funkcijų pokyčių, palyginti su pradiniu vertinimu, nenustatyta, vertinant pagal ABNAS metodiką (žr. 5.1 skyrių „Vaikų populiacija“).

Budrumas ir nuotaika
Sveikų tiriamųjų, vartojusių nuo 4 mg iki 12 mg perampanelio per parą, budrumas (sužadinimas) mažėjo priklausomai nuo dozės. Nuotaika blogėjo tik po 12 mg per parą dozės vartojimo; nuotaikų pokyčiai buvo nedideli ir atspindėjo bendrą budrumo mažėjimą. Kartotinės 12 mg per parą perampanelio dozės taip pat didino alkoholio poveikį akylumui ir budrumui bei didino pyktį, sumišimą ir depresiją, vertinant pagal 5 balų Nuotaikos skalę.

Širdies elektrofiziologija
Perampanelis, kasdien vartojant iki 12 mg per parą dozes, neilgino QTc intervalo ir neturėjo nuo dozės priklausomo arba kliniškai svarbaus poveikio QRS trukmei.

Klinikinis veiksmingumas ir saugumas

Daliniai priepuoliai
Perampanelio veiksmingumas gydant dalinius priepuolius buvo nustatytas atlikus tris 19 savaičių trukmės papildomo gydymo atsitiktinių imčių, dvigubai aklus, placebu kontroliuojamus daugiacentrius tyrimus, kuriuose dalyvavo suaugusieji ir paaugliai. Pacientams pasireikšdavo daliniai priepuoliai su antrine generalizacija arba be jos ir vienu metu vartojant nuo vieno iki trijų VNE šių priepuolių pakankamai kontroliuoti nepavykdavo. 6 savaičių trukmės pradinio įvertinimo laikotarpiu pacientams turėjo pasireikšti daugiau kaip penki priepuoliai, o laikotarpis be priepuolių neturėjo viršyti 25 dienų. Šiuose trijuose tyrimuose dalyvavusiems pacientams vidutinė epilepsijos trukmė buvo maždaug 21,06 metų. Nuo 85,3 % iki 89,1 % pacientų vienu metu vartojo du arba tris VNE ir tuo pat metu jiems buvo arba nebuvo taikoma klajoklio nervo stimuliacija.

[bookmark: OLE_LINK6][bookmark: OLE_LINK7]Dviejuose tyrimuose (tyrimuose 304 ir 305) buvo lyginamos perampanelio 8 mg ir 12 mg per parą dozės su placebu, o trečiajame tyrime (tyrime 306) buvo lyginamos perampanelio 2 mg, 4 mg ir 8 mg per parą dozės su placebu. Visuose trijuose tyrimuose po 6 savaičių trukmės pradinio įvertinimo fazės, skirtos pradiniam priepuolių dažniui iki atsitiktinių imčių sudarymo įvertinti, pacientai buvo atsitiktinių imčių būdu suskirstyti į grupes ir jiems preparato dozė buvo titruojama iki atsitiktiniu būdu parinktos dozės. Visuose trijuose tyrimuose titravimo fazės metu gydymas buvo pradėtas nuo 2 mg per parą dozės ir kas savaitę dozė buvo didinama po 2 mg per parą iki tikslinės dozės. Pacientai, kuriems pasireiškė netoleruojamų nepageidaujamų reiškinių, galėjo toliau vartoti tą pačią dozę arba jų dozė galėjo būti sumažinta iki ankstesnės toleruojamos dozės. Visuose trijuose tyrimuose titravimo fazę sekė 13 savaičių trukmės palaikomojo gydymo fazė, kurios metu pacientai turėjo toliau vartoti pastovią perampanelio dozę.

Apibendrinta tiriamųjų, kuriems pasireiškė 50 % atsakas, dalis vartojant placebą buvo 19 %, 4 mg preparato dozę – 29 %, 8 mg – 35 % ir 12 mg – 35 %. Statistiškai reikšmingas poveikis priepuolių dažnio sumažėjimui per 28 dienas (nuo pradinio įvertinimo iki gydymo fazės), lyginant su placebo grupe, nustatytas vartojant 4 mg per parą (tyrimas 306), 8 mg per parą (tyrimai 304, 305 ir 306) bei 12 mg per parą (tyrimai 304 ir 305) perampanelio dozes. Tiriamųjų, kuriems pasireiškė 50 % atsakas, dalis 4 mg, 8 mg ir 12 mg dozes vartojusiose grupėse buvo atitinkamai 23,0 %, 31,5 % ir 30,0 %, vartojant kartu su fermentus sužadinančiais vaistiniais preparatais nuo epilepsijos, ir 33,3 %, 46,5 % bei 50,0 %, kai perampanelis buvo skiriamas kartu su fermentų nesužadinančiais vaistiniais preparatais nuo epilepsijos. Šie tyrimai rodo, kad perampanelio vartojimas kartą per parą nuo 4 mg iki 12 mg dozėmis pagalbiniam gydymui buvo daug veiksmingesnis nei placebo vartojimas šioje populiacijoje.

Placebu kontroliuojamųjų tyrimų duomenys rodo priepuolių kontrolės pagerėjimą, kartą per parą vartojant 4 mg perampanelio dozę ir dar ženklesnį pagerėjimą padidinus dozę iki 8 mg per parą. Didesnio veiksmingumo vartojant 12 mg dozę, palyginti su 8 mg doze, bendroje populiacijoje nenustatyta. 12 mg vartojimo nauda nustatyta kai kuriems pacientams, kurie toleravo 8 mg dozę, ir kai klinikinis atsakas į tą dozę buvo nepakankamas. Kliniškai reikšmingas priepuolių dažnio sumažėjimas lyginant su placebu pasiektas jau antrąją vartojimo savaitę, kai pacientai perėjo prie 4 mg paros dozės.

Klinikinių tyrimų metu per 3 mėnesių trukmės palaikomojo gydymo laikotarpį priepuoliai išnyko 1,7‑5,8 % perampanelį vartojusių pacientų ir 0–1,0 % placebą vartojusių pacientų.

Atvirasis tęstinis tyrimas
Devyniasdešimt septyni procentai pacientų, kurie baigė dalyvauti atsitiktinių imčių tyrimuose, kuriuose dalyvavo pacientai, kuriems pasireiškia daliniai priepuoliai, buvo įtraukti į atvirąjį tęstinį tyrimą (n = 1186). Atsitiktinių imčių tyrimuose dalyvavę pacientai per 16 savaičių turėjo pereiti prie perampanelio vartojimo, po to sekė ilgalaikis palaikomojo gydymo laikotarpis (≥ 1 metų trukmės). Vidutinės paros dozės vidurkis buvo 10,05 mg.

Pirminiai generalizuoti toniniai-kloniniai priepuoliai
Perampanelis kaip papildomo gydymo veiksmingumas buvo nustatytas atlikus daugiacentrį, atsitiktinių imčių, dvigubai aklą, placebu kontroliuojamą tyrimą (tyrimą 332), kuriame dalyvavo 12 metų ir vyresni pacientai, sergantys idiopatine generalizuota epilepsija, kuriems pasireiškia pirminiai generalizuoti toniniai-kloniniai priepuoliai. Tinkamiems tiriamiesiems, vartojantiems pastovią 1‑3 VNE dozę, kuriems 8 savaičių trukmės pradinio įvertinimo laikotarpiu pasireiškė mažiausiai 3 pirminiai generalizuoti toniniai-kloniniai priepuoliai, buvo atsitiktinių imčių būdu skirta vartoti perampanelį arba placebą. Šią populiaciją sudarė 164 pacientai (perampanelis N = 82, placebas N = 82). Pacientams per keturias savaites vaistas buvo titruotas iki tikslinės 8 mg paros dozės arba iki didžiausios toleruojamos dozės, pacientai buvo gydyti dar 13 savaičių taikant paskutinį dozės lygį, pasiektą titravimo laikotarpio pabaigoje. Visas gydymo laikotarpis buvo 17 savaičių. Tiriamasis vaistas buvo skiriamas vartoti kartą per parą.

Pacientų, patiriančių pirminius generalizuotus toninius-kloninius priepuolius, kuriems pasireiškė 50 % atsakas, dalis palaikomojo gydymo laikotarpiu buvo reikšmingai didesnė perampanelį vartojusių pacientų grupėje (58,0 %) nei placebo grupėje (35,8 %), P = 0,0059. Pacientų, kuriems pasireiškė 50 % atsakas, dalis buvo 22,2 %, vartojant kartu su fermentus sužadinančiais vaistiniais preparatais nuo epilepsijos, ir 69,4 %, kai perampanelis buvo skiriamas kartu su fermentų nesužadinančiais vaistiniais preparatais nuo epilepsijos. Perampaneliu gydomų pacientų, vartojančių fermentus sužadinančius vaistinius preparatus nuo epilepsijos, skaičius buvo mažas (n = 9). Procentinio pirminių generalizuotų toninių-kloninių priepuolių dažnio pokyčio mediana per 28 dienas titravimo ir palaikomojo gydymo laikotarpių metu (bendrai), palyginti su laikotarpiu iki atsitiktinių imčių, buvo didesnė vartojant perampanelį (‑76,5 %) nei placebą (‑38,4 %), P < 0,0001. Per 3 mėnesių trukmės palaikomojo gydymo laikotarpį klinikinių tyrimų metu pirminiai generalizuoti toniniai-kloniniai (PGTK) priepuoliai išnyko 30,9 % (25 iš 81) perampanelį vartojusių pacientų ir 12,3 % (10 iš 81) placebą vartojusių pacientų.

Kiti idiopatinės generalizuotos epilepsijos priepuolių potipiai
Perampanelio veiksmingumas ir saugumas pacientams, kuriems pasireiškia miokloniniai priepuoliai, neištirti. Turimų duomenų nepakanka, kad būtų galima daryti išvadas.
Perampanelio veiksmingumas gydant absansus nenustatytas.
Tyrimo 332 metu pacientams, kuriems pasireikšdavo PGTK priepuoliai ir tuo pat metu miokloniniai priepuoliai, priepuoliai išnyko 16,7 % (4 iš 24) pacientų, vartojusių perampanelį, palyginti su 13,0 % (3 iš 23) pacientų, vartojusių placebą. Pacientams, kuriems tuo pat metu pasireikšdavo absansai, priepuoliai išnyko 22,2 % (6 iš 27) pacientų, vartojusių perampanelį, palyginti su 12,1 % (4 iš 33) pacientų, vartojusių placebą. Visų priepuolių išnykimas pasiektas 23,5 % (19 iš 81) perampaneliu gydomų pacientų, palyginti su 4,9 % (4 iš 81) placebą vartojusių pacientų.

Atviroji tęstinė tyrimo fazė
Iš 140 pacientų, kurie baigė dalyvauti tyrime 332, 114 pacientų (81,4 %) buvo įtraukti į tęstinę tyrimo fazę. Atsitiktinių imčių tyrime dalyvavę pacientai per 6 savaites turėjo pereiti prie perampanelio vartojimo, po to sekė ilgalaikis palaikomojo gydymo laikotarpis (≥ 1 metų trukmės). Tęstinės fazės metu 73,7 % (84/114) pacientų kasdien vartojo modalinę didesnę nei 4‑8 mg perampanelio paros dozę, 16,7 % (19/114) pacientų kasdien vartojo modalinę didesnę nei 8‑12 mg paros dozę. Tęstinės fazės metu po 1 metų gydymo 65,9 % (29/44) pacientų nustatytas PGTK priepuolių dažnio sumažėjimas mažiausiai 50 % (palyginti su pradiniu priepuolių dažniu iki perampanelio vartojimo). Šie duomenys atitinka priepuolių dažnio procentinio pokyčio duomenis ir parodė, kad tiriamųjų, patiriančių PGTK priepuolius, kuriems pasireiškė 50 % atsakas, dalis paprastai buvo pastovi visą laiką nuo maždaug 26 savaitės iki 2‑ųjų metų pabaigos. Panašūs rezultatai gauti, kai buvo vertinami visi priepuoliai ir absansai, palyginti su miokloniniais priepuoliais, laikui bėgant.

Perėjimas prie monoterapijos
Atliekant retrospektyvų klinikinės praktikos tyrimą, 51 epilepsija sergantis pacientas, kuriam buvo skirtas papildomas gydymas perampaneliu, perėjo prie gydymo vien perampaneliu. Daugumai šių pacientų anksčiau buvo pasireiškę daliniai priepuoliai. 14 iš šių pacientų (27 %) per artimiausius mėnesius vėl grįžo prie papildomo gydymo. Trisdešimt keturių (34) pacientų būklė buvo stebima bent 6 mėnesius, ir 24 iš šių pacientų (71 %) toliau buvo skiriamas gydymas vien perampaneliu bent 6 mėnesius. Dešimties (10) pacientų būklė buvo stebima bent 18 mėnesių, ir 3 iš šių pacientų (30 %) toliau buvo skiriamas gydymas vien perampaneliu bent 18 mėnesių.

Vaikų populiacija

Europos vaistų agentūra atidėjo įpareigojimą pateikti Fycompa tyrimų su vienu ar daugiau vaikų populiacijos pogrupių duomenis sergant gydymui rezistentiška epilepsija (su lokalizacija ir amžiumi susijusiais epilepsijos sindromais) (vartojimo paaugliams ir vaikams informacija pateikiama 4.2 skyriuje).

Trijuose pagrindiniuose dvigubai akluose placebu kontroliuojamuosiuose III fazės tyrimuose dalyvavo 143 paaugliai nuo 12 iki 18 metų. Šių paauglių rezultatai buvo panašūs į suaugusiųjų populiacijos.

Tyrime 332 dalyvavo 22 paaugliai nuo 12 iki 18 metų. Šių paauglių rezultatai buvo panašūs į suaugusiųjų populiacijos.

Buvo atliktas 19 savaičių trukmės, atsitiktinių imčių, dvigubai aklas, placebu kontroliuojamas tyrimas su atvirąja tęstine tyrimo faze (tyrimas 235), siekiant įvertinti trumpalaikį Fycompa kaip papildomo gydymo (8‑12 mg kartą per parą tikslinės dozės intervalo) poveikį kognityvinėms funkcijoms. Tyrime dalyvavo 133 (Fycompa grupėje n = 85, placebo grupėje n = 48) pacientai paaugliai nuo 12 iki mažiau kaip 18 metų, kuriems pasireikšdavo nepakankamai kontroliuojami daliniai priepuoliai. Kognityvinės funkcijos buvo vertinamos pagal Vaisto poveikio kognityvinėms funkcijoms tyrimo (angl. Cognitive Drug Research, CDR) sistemos bendrąjį kognityvinių funkcijų t-balą, kuris yra sudėtinis balas, gautas iš 5 tirtų sričių: dėmesio stiprumas, dėmesio išlaikymas, epizodinės antrinės atminties kokybė, darbinės atminties kokybė ir atminties greitis. Vidutinis pokytis (SN) nuo pradinio įvertinimo iki dvigubai aklo gydymo pabaigos (po 19 savaičių) pagal CDR sistemos bendrąjį kognityvinių funkcijų t-balą buvo 1,1 (7,14) placebo grupėje ir (minus) –1,0 (8,86) perampanelio grupėje, o mažiausiųjų kvadratų (MK) vidurkių skirtumas tarp gydymo grupių (95 % PI) = (minus) ‑2,2 (‑5,2, 0,8). Statistiškai reikšmingo skirtumo tarp gydymo grupių nebuvo (p = 0,145). Pradinio įvertinimo metu CDR sistemos bendrieji kognityvinių funkcijų t-balai placebo ir perampanelio vartojusiųjų grupėse buvo atitinkamai 41,2 (10,7) ir 40,8 (13,0). Perampanelį atvirosios tęstinės tyrimo fazės metu vartojusiems pacientams (n = 112) vidutinis pokytis (SN) nuo pradinio įvertinimo iki atvirojo gydymo pabaigos (po 52 savaičių) pagal CDR sistemos bendrąjį kognityvinių funkcijų t-balą buvo (minus) ‑1,0 (9,91). Jis nebuvo statistiškai reikšmingas (p = 0,96). Praėjus ne daugiau kaip 52 gydymo perampaneliu savaitėms (n = 114), poveikio kaulų augimui nenustatyta. Praėjus ne daugiau kaip 104 gydymo savaitėms (n = 114), poveikio kūno svoriui, ūgiui ir lytiniam vystymuisi nenustatyta.

Buvo vykdomas atvirasis, nekontroliuojamas tyrimas (tyrimas 311), siekiant įvertinti perampanelio kaip papildomo gydymo ekspozicijos ir veiksmingumo ryšį 180 vaikų (4–11 metų), kuriems pasireiškia nepakankamai kontroliuojami daliniai priepuoliai arba pirminiai generalizuoti toniniai-kloniniai priepuoliai. Pacientams dozė buvo titruojama 11 savaičių, kol buvo pasiekta tikslinė 8 mg paros dozė arba didžiausia toleruojama dozė (neviršijant 12 mg paros dozės) pacientams, kartu nevartojantiems CYP3A sužadinančių vaistų nuo epilepsijos (karbamazepino, okskarbazepino, eslikarbazepino ir fenitoino), arba tikslinė 12 mg paros dozė arba didžiausia toleruojama dozė (neviršijant 16 mg paros dozės) pacientams, kartu vartojantiems CYP3A sužadinančius vaistus nuo epilepsijos. Titravimo pabaigoje pasiekta perampanelio dozė buvo palaikoma 12 savaičių (iš viso ekspozicijos trukmė buvo 23 savaitės), pasibaigus pagrindiniam tyrimui. Pacientai, kurie buvo įtraukti į tęstinę tyrimo fazę, buvo gydomi dar 29 savaites (iš viso ekspozicijos trukmė buvo 52 savaitės).

Pacientų, kuriems pasireiškė daliniai priepuoliai (n = 148 pacientai), priepuolių dažnio pokyčio mediana per 28 dienas, 50 % ar didesnis atsako į gydymą dažnis ir priepuolių išnykimo po 23 savaičių gydymo perampaneliu dažnis, buvo atitinkamai -40,1 %, 46,6 % (n = 69/148) ir 11,5 % (n = 17/148) bendram dalinių priepuolių skaičiui. Gydymo įtaka priepuolių dažnio mažėjimo medianai (40–52 savaitės: n = 108 pacientai, -69,4 %), 50 % atsako į gydymą dažniui (40–52 savaitės: 62,0 %, n = 67/108) ir priepuolių išnykimo dažniui (40–52 savaitės: 13,0 %, n = 14/108) išliko ir po 52 gydymo perampaneliu savaičių.

Pacientų, kuriems pasireiškė daliniai priepuoliai su antriniais generalizuotais priepuoliais, pogrupyje (n = 54 pacientai) atitinkamos vertės buvo ‑58,7 %, 64,8 % (n = 35/54) ir 18,5 % (n = 10/54) antriniams generalizuotiems toniniams-kloniniams priepuoliams. Gydymo įtaka priepuolių dažnio mažėjimo medianai (40–52 savaitės: n = 41 pacientas, -73,8 %), 50 % atsako į gydymą dažniui (40–52 savaitės: 80,5 %, n = 33/41) ir priepuolių išnykimo dažniui (40–52 savaitės: 24,4 %, n = 10/41) išliko ir po 52 gydymo perampaneliu savaičių.

Pacientų, kuriems pasireiškė pirminiai generalizuoti toniniai-kloniniai priepuoliai (n = 22 pacientai, iš jų 19 pacientų buvo 7–<12 metų, 3 pacientai buvo 4–<7 metų), priepuolių dažnio pokyčio mediana per 28 dienas, 50 % ar didesnis atsako į gydymą dažnis ir priepuolių išnykimo dažnis atitinkamai buvo ‑69,2 %, 63,6 % (n = 14/22) ir 54,5 % (n = 12/22). Gydymo įtaka priepuolių dažnio mažėjimo medianai (40–52 savaitės: n = 13 pacientų, -100,0 %), 50 % atsako į gydymą dažniui (40–52 savaitės: 61,5 %, n = 8/13) ir priepuolių išnykimo dažniui (40–52 savaitės: 38,5 %, n = 5/13) išliko ir po 52 gydymo perampaneliu savaičių. Šiuos rezultatus reikėtų vertinti atsargiai, nes pacientų skaičius yra labai nedidelis.

Panašūs rezultatai buvo gauti pacientų, sergančių idiopatine generalizuota epilepsija, kuriems pasireiškė pirminiai generalizuoti toniniai-kloniniai priepuoliai, pogrupyje (n = 19 pacientų, iš kurių 17 pacientų buvo 7–<12 metų, o 2 pacientai buvo 4–<7 metų); atitinkamos vertės buvo -56,5 %, 63,2 % (n = 12/19) ir 52,6 % (n = 10/19). Gydymo įtaka priepuolių dažnio mažėjimo medianai (40–52 savaitės: n = 11 pacientai, -100,0 %), 50 % atsako į gydymą dažniui (40–52 savaitės: 54,5%, n = 6/11) ir priepuolių išnykimo dažniui (40–52 savaitės: 36,4 %, n = 4/11) išliko ir po 52 gydymo perampaneliu savaičių. Šiuos rezultatus reikėtų vertinti atsargiai, nes pacientų skaičius yra labai nedidelis.

5.2	Farmakokinetinės savybės

Perampanelio farmakokinetika ištirta sveikiems suaugusiems tiriamiesiems (nuo 18 iki 79 metų amžiaus), suaugusiesiems, paaugliams ir vaikams, kuriems pasireiškia daliniai priepuoliai ir pirminiai generalizuoti toniniai-kloniniai priepuoliai, Parkinsono liga sergantiems suaugusiesiems, diabetine neuropatija sergantiems suaugusiesiems, išsėtine skleroze sergantiems suaugusiesiems ir pacientams, kuriems yra kepenų veiklos sutrikimas.

Absorbcija

Išgertas perampanelis greitai absorbuojamas, pirmojo prasiskverbimo per kepenis metu (first-pass) žymesnio metabolizmo požymių nėra. Vartojant perampanelio tabletes su labai riebiu maistu, poveikio didžiausiai perampanelio ekspozicijai plazmoje (Cmax) arba bendrai ekspozicijai (AUC0-inf) nenustatyta. Tmax pasiekiamas maždaug 1 valanda vėliau nei vartojant nevalgius.

Pasiskirstymas

In vitro tyrimų duomenys parodė, kad maždaug 95 % perampanelio jungiasi su plazmos baltymais.

In vitro tyrimai rodo, kad perampanelis nėra organinių anijonų pernašos polipeptidų (OATP) 1B1 ir 1B3, organinių anijonų nešiklių (OAT) 1, 2, 3 ir 4, organinių katijonų nešiklių (OCT) 1, 2 ir 3 bei efliukso nešiklių P glikoproteino ir atsparumo krūties vėžiui baltymo (BCRP) substratas arba stiprus inhibitorius.

Biotransformacija

Perampanelis plačiai metabolizuojamas pirminės oksidacijos ir tolesnio gliukuronidinimo būdu. Remiantis klinikinio tyrimo, kurio metu sveikiems tiriamiesiems buvo skiriamas radioaktyviu izotopu žymėtas perampanelis, rezultatais, kuriuos patvirtina in vitro tyrimai, atlikti naudojant rekombinantinius žmogaus CYP ir žmogaus kepenų mikrosomas, perampanelio metabolizmą daugiausia sąlygoja CYP3A.

Po radioaktyviu izotopu žymėto perampanelio vartojimo plazmoje perampanelio metabolitų aptikti tik pėdsakai.

Eliminacija

8 sveikiems suaugusiesiems arba senyvo amžiaus tiriamiesiems pavartojus radioaktyviu izotopu žymėto perampanelio dozę, maždaug 30 % pašalinto radioaktyvumo aptikta šlapime ir 70 % – išmatose. Šlapime ir išmatose pašalintą radioaktyvumą daugiausia sudarė oksiduotųjų ir konjuguotųjų metabolitų mišinys. Apibendrinti 19 pirmosios fazės tyrimų populiacijos farmakokinetikos analizės duomenys rodo, kad vidutinis perampanelio t1/2 buvo 105 valandos. Vartojant kartu su stipriu CYP3A induktoriumi karbamazepinu, vidutinis t1/2 buvo 25 valandos.

Tiesinis / netiesinis pobūdis

Atlikus dvidešimties I fazės tyrimų, kuriuose dalyvavo sveiki tiriamieji, vartoję 0,2–36 mg perampanelio kaip vieną arba kaip kelias dozes, vieno II fazės bei penkių III fazės tyrimų, kuriuose dalyvavo pacientai, kuriems pasireiškia daliniai priepuoliai, vartoję perampanelio 2–16 mg paros dozę, ir dviejų III fazės tyrimų, kuriuose dalyvavo pacientai, kuriems pasireiškia pirminiai generalizuoti toniniai-kloniniai priepuoliai, vartoję perampanelio 2–14 mg paros dozę, populiacijos farmakokinetikos apibendrintų duomenų analizę, nustatytas tiesinis santykis tarp dozės ir perampanelio koncentracijos plazmoje.

Tam tikros populiacijos

Sutrikusi kepenų veikla
Buvo palyginta perampanelio farmakokinetika po vienkartinės 1 mg dozės 12 pacientų, kuriems nustatytas nesunkus arba vidutinio sunkumo kepenų veiklos sutrikimas (atitinkamai A ir B Child-Pugh klasės), ir 12 demografiniu požiūriu atitinkančių sveikų tiriamųjų. Vidutinis tariamas neprisijungusio perampanelio klirensas pacientams, kuriems nustatytas nesunkus sutrikimas, buvo 188 ml/min., lyginant su 338 ml/min. klirensu atitinkamoje kontrolinėje grupėje, o pacientams, kuriems nustatytas vidutinio sunkumo sutrikimas, – 120 ml/min. ir 392 ml/min. atitinkamoje kontrolinėje grupėje. t1/2 rodiklis buvo didesnis pacientams, kuriems nustatytas nesunkus sutrikimas (306 val. ir 125 val.) bei vidutinio sunkumo sutrikimas (295 val. ir 139 val.), nei atitinkantiems sveikiems tiriamiesiems.

Sutrikusi inkstų veikla
Oficialių perampanelio farmakokinetikos pacientams, kuriems nustatytas inkstų veiklos sutrikimas, tyrimų neatlikta. Beveik visas perampanelis pašalinamas metabolizmo metu, po to metabolitai greitai eliminuojami; plazmoje perampanelio metabolitų aptinkami tik pėdsakai. Placebu kontroliuojamųjų klinikinių tyrimų metu atlikus iki 12 mg perampanelio per parą vartojančių pacientų, kuriems pasireiškia daliniai priepuoliai ir kurių kreatino klirensas buvo nuo 39 iki 160 ml/min., populiacijos farmakokinetikos analizę, nustatyta, kad kreatino klirensas neturėjo įtakos perampanelio klirensui. Placebu kontroliuojamojo klinikinio tyrimo metu atlikus iki 8 mg perampanelio per parą vartojančių pacientų, kuriems pasireiškia pirminiai generalizuoti toniniai-kloniniai priepuoliai, populiacijos farmakokinetikos analizę, nustatyta, kad pradinis kreatino klirensas neturėjo įtakos perampanelio klirensui.

Lytis
Placebu kontroliuojamųjų klinikinių tyrimų metu atlikus iki 12 mg perampanelio per parą vartojančių pacientų, kuriems pasireiškia daliniai priepuoliai, ir iki 8 mg perampanelio per parą vartojančių pacientų, kuriems pasireiškia pirminiai generalizuoti toniniai-kloniniai priepuoliai, populiacijos farmakokinetikos analizę, nustatyta, kad moterims perampanelio klirensas (0,54 l/val.) buvo 18 % mažesnis nei vyrams (0,66 l/val.).

Senyvi pacientai (65 metų ir vyresni)
Placebu kontroliuojamųjų klinikinių tyrimų metu atlikus iki 8 arba 12 mg perampanelio per parą vartojančių pacientų, kuriems pasireiškia daliniai priepuoliai (12–74 metų amžiaus intervalas) ir pirminiai generalizuoti toniniai-kloniniai priepuoliai (12–58 metų amžiaus intervalas), populiacijos farmakokinetikos analizę, reikšmingos amžiaus įtakos perampanelio klirensui nenustatyta. Manoma, kad senyviems pacientams dozės koreguoti nereikia (žr. 4.2 skyrių).

Vaikų populiacija
Atlikus 4–11 metų vaikų, 12 metų ir vyresnių paauglių bei suaugusių pacientų populiacijos farmakokinetikos apibendrintų duomenų analizę buvo nustatyta, kad perampanelio klirensas didėjo didėjant kūno svoriui. Todėl būtina koreguoti dozę 4–11 metų vaikams, sveriantiems mažiau kaip 30 kg (žr. 4.2 skyrių).

Vaistų sąveikos tyrimai

Vaistų sąveikos įvertinimas in vitro

Vaistus metabolizuojančių fermentų slopinimas
Žmogaus kepenų mikrosomose tiriant poveikį pagrindiniams kepenų CYP ir UGT fermentams nustatyta, kad perampaneliui (30 µmol/l) būdingas silpnas slopinamasis poveikis CYP2C8 ir UGT1A9.

Vaistus metabolizuojančių fermentų sužadinimas
Tiriant poveikį pagrindiniams kepenų CYP ir UGT fermentams kultivuotuose žmogaus hepatocituose nustatyta, kad perampanelis silpnai sužadino CYP2B6 (30 µmol/l) ir CYP3A4/5 (≥ 3 µmol/l), palyginus su taip veikiančiomis kontrolinėmis medžiagomis (įskaitant fenobarbitalį, rifampiciną).

5.3	Ikiklinikinių saugumo tyrimų duomenys

Klinikinių tyrimų metu nepastebėtos nepageidaujamos reakcijos, kurių pasireiškė gyvūnams esant panašiai į klinikinę ekspozicijai ir kurios gali turėti klinikinės reikšmės, yra išvardytos toliau.

Žiurkių vaisingumo tyrimų metu duodant patelėms didžiausias toleruojamas dozes (30 mg/kg kūno svorio), nustatytas pailgėjęs ir nereguliarus rujos ciklas, tačiau šie pokyčiai neturėjo įtakos vaisingumui ir ankstyvajam embrionų vystymuisi. Poveikio patinų vaisingumui nenustatyta.

Preparato išsiskyrimas į patelių pieną buvo vertinamas žiurkėms praėjus 10 dienų po jauniklių atsivedimo. Didžiausia koncentracija piene nustatyta praėjus 1 valandai, ji 3,65 karto viršijo preparato koncentraciją plazmoje.

Su žiurkėmis atlikus toksinio poveikio prenataliniam ir postnataliniam vystymuisi tyrimus, nustatytas nenormalus atsivedimas ir laktacija duodant patelėms toksines dozes, taip pat padaugėjo negyvų jauniklių atsivedimo atvejų jų palikuonims. Poveikio jauniklių elgsenos ir reprodukciniam vystymuisi nenustatyta, tačiau tam tikra fizinė raida buvo uždelsta, tikriausiai tai lėmė farmakologinis perampanelio poveikis CNS. Prasiskverbimas pro placentą buvo santykinai mažas; vaisiuje aptikta 0,09 % vartotos dozės arba mažiau.

Ikiklinikinių tyrimų duomenys perampanelio genotoksiškumo ir galimo kancerogeniškumo nerodo. Duodant žiurkėms ir beždžionėms maksimalias toleruojamas dozes, nustatyti farmakologinio poveikio CNS klinikiniai požymiai ir tyrimo pabaigoje sumažėjęs kūno svoris. Klinikinės patologijos arba histopatologijos pokyčių, tiesiogiai susijusių su perampanelio vartojimu, nenustatyta.


6.	FARMACINĖ INFORMACIJA

6.1	Pagalbinių medžiagų sąrašas

Fycompa 2 mg, 4 mg plėvele dengtos tabletės

Tabletės branduolys
Laktozė monohidratas
Mažai pakeista hidroksipropilceliuliozė
Povidonas K-29/32
Magnio stearatas (E470b)

Fycompa 6 mg, 8 mg, 10 mg, 12 mg plėvele dengtos tabletės

Tabletės branduolys
Laktozė monohidratas
Mažai pakeista hidroksipropilceliuliozė
Povidonas K-29/32
Mikrokristalinė celiuliozė
Magnio stearatas (E470b)

Fycompa 2 mg plėvele dengtos tabletės

Tabletę dengianti plėvelė
Hipromeliozė 2910
Talkas
Makrogolis 8000
Titano dioksidas (E171)
Geltonasis geležies oksidas (E172)
Raudonasis geležies oksidas (E172)

Fycompa 4 mg plėvele dengtos tabletės

Tabletę dengianti plėvelė
Hipromeliozė 2910
Talkas
Makrogolis 8000
Titano dioksidas (E171)
Raudonasis geležies oksidas (E172)

Fycompa 6 mg plėvele dengtos tabletės

Tabletę dengianti plėvelė
Hipromeliozė 2910
Talkas
Makrogolis 8000
Titano dioksidas (E171)
Raudonasis geležies oksidas (E172)

Fycompa 8 mg plėvele dengtos tabletės

Tabletę dengianti plėvelė
Hipromeliozė 2910
Talkas
Makrogolis 8000
Titano dioksidas (E171)
Raudonasis geležies oksidas (E172)
Juodasis geležies oksidas (E172)

Fycompa 10 mg plėvele dengtos tabletės

Tabletę dengianti plėvelė
Hipromeliozė 2910
Talkas
Makrogolis 8000
Titano dioksidas (E171)
Geltonasis geležies oksidas (E172)
FD ir C mėlynasis Nr. 2 indigokarmino aliuminio kraplakas (E132)

Fycompa 12 mg plėvele dengtos tabletės

Tabletę dengianti plėvelė
Hipromeliozė 2910
Talkas
Makrogolis 8000
Titano dioksidas (E171)
FD ir C mėlynasis Nr. 2 indigokarmino aliuminio kraplakas (E132)

6.2	Nesuderinamumas

Duomenys nebūtini.

6.3	Tinkamumo laikas

5 metai.

6.4	Specialios laikymo sąlygos

Šiam vaistui specialių laikymo sąlygų nereikia.

6.5	Talpyklės pobūdis ir jos turinys

PVC/aliuminio lizdinės plokštelės

Fycompa 2 mg plėvele dengtos tabletės
2 mg – 7 tablečių pakuotė, skirta tik pirmajai gydymo savaitei, 28 ir 98 tablečių pakuotės.

Fycompa 4 mg plėvele dengtos tabletės
4 mg – 7, 28, 84 ir 98 tablečių pakuotės

Fycompa 6 mg plėvele dengtos tabletės
6 mg – 7, 28, 84 ir 98 tablečių pakuotės

Fycompa 8 mg plėvele dengtos tabletės
8 mg – 7, 28, 84 ir 98 tablečių pakuotės

Fycompa 10 mg plėvele dengtos tabletės
10 mg – 7, 28, 84 ir 98 tablečių pakuotės

Fycompa 12 mg plėvele dengtos tabletės
12 mg – 7, 28, 84 ir 98 tablečių pakuotės

Gali būti tiekiamos ne visų dydžių pakuotės.

[bookmark: OLE_LINK1]6.6	Specialūs reikalavimai atliekoms tvarkyti

Specialių reikalavimų atliekoms tvarkyti nėra.

Nesuvartotą vaistinį preparatą ar atliekas reikia tvarkyti laikantis vietinių reikalavimų.


7.	REGISTRUOTOJAS

Eisai GmbH
Edmund-Rumpler-Straße 3
60549 Frankfurt am Main
Vokietija
El. paštas: medinfo_de@eisai.net


8.	REGISTRACIJOS PAŽYMĖJIMO NUMERIS (-IAI)

EU/1/12/776/001-023


9.	REGISTRAVIMO / PERREGISTRAVIMO DATA

Registravimo data 2012 m. liepos 23 d.
Paskutinio perregistravimo data 2017 m. balandžio 6 d.


10.	TEKSTO PERŽIŪROS DATA

{MMMM m. {mėnesio} mėn.}

Išsami informacija apie šį vaistinį preparatą pateikiama Europos vaistų agentūros tinklalapyje https://www.ema.europa.eu/.


1.	VAISTINIO PREPARATO PAVADINIMAS

Fycompa 0,5 mg/ml geriamoji suspensija


2.	KOKYBINĖ IR KIEKYBINĖ SUDĖTIS

Kiekviename geriamosios suspensijos ml yra 0,5 mg perampanelio.

Kiekviename 340 ml buteliuke yra 170 mg perampanelio.

Pagalbinė medžiaga, kurios poveikis žinomas:
Kiekviename geriamosios suspensijos ml yra 175 mg sorbitolio (E420).

Visos pagalbinės medžiagos išvardytos 6.1 skyriuje.


3.	FARMACINĖ FORMA

Geriamoji suspensija
Balta arba balkšva suspensija


4.	KLINIKINĖ INFORMACIJA

4.1	Terapinės indikacijos

Fycompa (perampanelis) skirtas papildomai gydyti:
-	vaikus nuo 4 metų, kuriems pasireiškia daliniai priepuoliai su antrine generalizacija arba be jos;
-	idiopatine generalizuota epilepsija sergančius vaikus nuo 7 metų, kuriems pasireiškia pirminiai generalizuoti toniniai-kloniniai priepuoliai.

4.2	Dozavimas ir vartojimo metodas

Dozavimas

Fycompa reikia titruoti atsižvelgiant į individualų paciento atsaką, kad būtų pasiekta optimali veiksmingumo ir toleravimo pusiausvyra.
Perampanelio suspensiją reikia gerti kartą per parą einant miegoti.
Vaistinį preparatą galima vartoti su maistu arba nevalgius, tačiau pageidautina vartoti visada taip pat. Vietoj tabletės pradėti vartoti suspensiją ir atvirkščiai reikia atsargiai (žr. 5.2 skyrių).
Gydytojas turi skirti tinkamiausios farmacinės formos ir stiprumo preparatą, įvertinęs paciento svorį ir dozę.

Daliniai priepuoliai
Nustatyta, kad nuo 4 mg iki 12 mg per parą dozėmis vartojamas perampanelis veiksmingai gydo dalinius priepuolius.

Toliau pateiktoje lentelėje apibendrinamas rekomenduojamas dozavimas suaugusiems pacientams, paaugliams ir vaikams nuo 4 metų. Daugiau informacijos pateikta po lentele.

	
	Suaugusieji / paaugliai (12 metų ir vyresni)
	Vaikai (4–11 metų), sveriantys:

	
	
	≥ 30 kg
	20–< 30 kg
	< 20 kg

	Rekomenduojama pradinė dozė
	2 mg per parą
(4 ml per parą)
	2 mg per parą
(4 ml per parą)
	1 mg per parą
(2 ml per parą)
	1 mg per parą
(2 ml per parą)

	Titravimas (laipsniškas)
	2 mg per parą
(4 ml per parą)
(ne mažiau kaip su savaitės pertrauka)
	2 mg per parą
(4 ml per parą)
(ne mažiau kaip su savaitės pertrauka)
	1 mg per parą
(2 ml per parą)
(ne mažiau kaip su savaitės pertrauka)
	1 mg per parą
(2 ml per parą)
(ne mažiau kaip su savaitės pertrauka)

	Rekomenduojama palaikomoji dozė
	4–8 mg per parą
(8–16 ml per parą)
	4–8 mg per parą
(8–16 ml per parą)
	4–6 mg per parą
(8–12 ml per parą)
	2–4 mg per parą
(4–8 ml per parą)

	Titravimas (laipsniškas)
	2 mg per parą
(4 ml per parą)
(ne mažiau kaip su savaitės pertrauka)
	2 mg per parą
(4 ml per parą)
(ne mažiau kaip su savaitės pertrauka)
	1 mg per parą
(2 ml per parą)
(ne mažiau kaip su savaitės pertrauka)
	0,5 mg per parą
(2 ml per parą)
(ne mažiau kaip su savaitės pertrauka)

	Rekomenduojama didžiausia dozė
	12 mg per parą
(24 ml per parą)
	12 mg per parą
(24 ml per parą)
	8 mg per parą
(16 ml per parą)
	6 mg per parą
(12 ml per parą)



Suaugusieji ir paaugliai (12 metų ir vyresni)
Gydymą Fycompa reikia pradėti nuo 2 mg per parą dozės (4 ml per parą). Atsižvelgiant į klinikinį atsaką ir toleravimą, šią dozę galima didinti po 2 mg (4 ml) (kas savaitę arba kas 2 savaites, pagal toliau aprašytas atžvalgas į pusinės eliminacijos laiką) iki palaikomosios nuo 4 mg per parą (8 ml per parą) iki 8 mg per parą (16 ml per parą) dozės. Atsižvelgiant į individualų klinikinį atsaką ir toleravimą vartojant 8 mg paros dozę (16 ml per parą), šią dozę galima didinti po 2 mg per parą (4 ml per parą) iki 12 mg paros dozės (24 ml per parą). Pacientams, kurie kartu vartoja vaistinius preparatus, netrumpinančius perampanelio pusinės eliminacijos laiko (žr. 4.5 skyrių), dozė turi būti titruojama su ne mažiau kaip 2 savaičių pertrauka. Pacientams, kurie kartu vartoja vaistinius preparatus, trumpinančius perampanelio pusinės eliminacijos laiką (žr. 4.5 skyrių), dozė turi būti titruojama su ne mažiau kaip 1 savaitės pertrauka.

Vaikai (4–11 metų), sveriantys 30 kg ir daugiau
Gydymą Fycompa reikia pradėti nuo 2 mg (4 ml) per parą dozės. Atsižvelgiant į klinikinį atsaką ir toleravimą, šią dozę galima didinti po 2 mg (4 ml) per parą (kas savaitę arba kas 2 savaites, pagal toliau aprašytas atžvalgas į pusinės eliminacijos laiką) iki palaikomosios 4–8 mg (8–16 ml) paros dozės. Atsižvelgiant į individualų klinikinį atsaką ir toleravimą vartojant 8 mg (16 ml) paros dozę, šią dozę galima didinti po 2 mg (4 ml) per parą iki 12 mg (24 ml) paros dozės. Pacientams, kurie kartu vartoja vaistinius preparatus, netrumpinančius perampanelio pusinės eliminacijos laiko (žr. 4.5 skyrių), dozė turi būti titruojama su ne mažiau kaip 2 savaičių pertrauka. Pacientams, kurie kartu vartoja vaistinius preparatus, trumpinančius perampanelio pusinės eliminacijos laiką (žr. 4.5 skyrių), dozė turi būti titruojama su ne mažiau kaip 1 savaitės pertrauka.

Vaikai (4–11 metų), sveriantys 20–< 30 kg
Gydymą Fycompa reikia pradėti nuo 1 mg (2 ml) per parą dozės. Atsižvelgiant į klinikinį atsaką ir toleravimą, šią dozę galima didinti po 1 mg (2 ml) per parą (kas savaitę arba kas 2 savaites, pagal toliau aprašytas atžvalgas į pusinės eliminacijos laiką) iki palaikomosios 4–6 mg (8–12 ml) paros dozės. Atsižvelgiant į individualų klinikinį atsaką ir toleravimą vartojant 6 mg (12 ml) paros dozę, šią dozę galima didinti po 1 mg (2 ml) per parą iki 8 mg (16 ml) paros dozės. Pacientams, kurie kartu vartoja vaistinius preparatus, netrumpinančius perampanelio pusinės eliminacijos laiko (žr. 4.5 skyrių), dozė turi būti titruojama su ne mažiau kaip 2 savaičių pertrauka. Pacientams, kurie kartu vartoja vaistinius preparatus, trumpinančius perampanelio pusinės eliminacijos laiką (žr. 4.5 skyrių), dozė turi būti titruojama su ne mažiau kaip 1 savaitės pertrauka.

Vaikai (4–11 metų), sveriantys iki 20 kg
Gydymą Fycompa reikia pradėti nuo 1 mg (2 ml) per parą dozės. Atsižvelgiant į klinikinį atsaką ir toleravimą, šią dozę galima didinti po 1 mg (2 ml) per parą (kas savaitę arba kas 2 savaites, pagal toliau aprašytas atžvalgas į pusinės eliminacijos laiką) iki palaikomosios 2–4 mg (4–8 ml) paros dozės. Atsižvelgiant į individualų klinikinį atsaką ir toleravimą vartojant 4 mg (8 ml) paros dozę, šią dozę galima didinti po 0,5 mg (1 ml) per parą iki 6 mg (12 ml) paros dozės. Pacientams, kurie kartu vartoja vaistinius preparatus, netrumpinančius perampanelio pusinės eliminacijos laiko (žr. 4.5 skyrių), dozė turi būti titruojama su ne mažiau kaip 2 savaičių pertrauka. Pacientams, kurie kartu vartoja vaistinius preparatus, trumpinančius perampanelio pusinės eliminacijos laiką (žr. 4.5 skyrių), dozė turi būti titruojama su ne mažiau kaip 1 savaitės pertrauka.

Pirminiai generalizuoti toniniai-kloniniai priepuoliai
Nustatyta, kad iki 8 mg per parą vartojamas perampanelis veiksmingai gydo pirminius generalizuotus toninius-kloninius priepuolius.

Toliau pateiktoje lentelėje apibendrinamas rekomenduojamas dozavimas suaugusiems pacientams, paaugliams ir vaikams nuo 7 metų. Daugiau informacijos pateikiama po lentele.

	
	Suaugusieji ir paaugliai (12 metų ir vyresni)
	Vaikai (7–11 metų), sveriantys:

	
	
	≥ 30 kg
	20–< 30 kg
	< 20 kg

	Rekomenduojama pradinė dozė
	2 mg per parą
(4 ml per parą)
	2 mg per parą
(4 ml per parą)
	1 mg per parą
(2 ml per parą)
	1 mg per parą
(2 ml per parą)

	Titravimas (laipsniškas)
	2 mg per parą
(4 ml per parą)
(ne mažiau kaip su savaitės pertrauka)
	2 mg per parą
(4 ml per parą)
(ne mažiau kaip su savaitės pertrauka)
	1 mg per parą
(2 ml per parą)
(ne mažiau kaip su savaitės pertrauka)
	1 mg per parą
(2 ml per parą)
(ne mažiau kaip su savaitės pertrauka)

	Rekomenduojama palaikomoji dozė
	Iki 8 mg per parą
(iki 16 ml per parą)
	4–8 mg per parą
(8–16 ml per parą)
	4–6 mg per parą
(8–12 ml per parą)
	2–4 mg per parą
(4–8 ml per parą)

	Titravimas (laipsniškas)
	2 mg per parą
(4 ml per parą)
(ne mažiau kaip su savaitės pertrauka)
	2 mg per parą
(4 ml per parą)
(ne mažiau kaip su savaitės pertrauka)
	1 mg per parą
(2 ml per parą)
(ne mažiau kaip su savaitės pertrauka)
	0,5 mg per parą
(1 ml per parą)
(ne mažiau kaip su savaitės pertrauka)

	Rekomenduojama didžiausia dozė
	12 mg per parą
(24 ml per parą)
	12 mg per parą
(24 ml per parą)
	8 mg per parą
(16 ml per parą)
	6 mg per parą
(12 ml per parą)



Suaugusieji ir paaugliai (12 metų ir vyresni)
Gydymą Fycompa reikia pradėti 2 mg per parą doze (4 ml per parą). Atsižvelgiant į klinikinį atsaką ir toleravimą, šią dozę galima didinti po 2 mg (4 ml) (kas savaitę arba kas 2 savaites, pagal toliau aprašytas atžvalgas į pusinės eliminacijos laiką) iki palaikomosios ne didesnės kaip 8 mg per parą dozės (16 ml per parą). Atsižvelgiant į individualų klinikinį atsaką ir toleravimą vartojant 8 mg paros dozę (16 ml per parą), šią dozę galima didinti iki 12 mg paros dozės (24 ml per parą), kuri gali būti veiksminga kai kuriems pacientams (žr. 4.4 skyrių). Pacientams, kurie kartu vartoja vaistinius preparatus, netrumpinančius perampanelio pusinės eliminacijos laiko (žr. 4.5 skyrių), dozė turi būti titruojama su ne mažiau kaip 2 savaičių pertrauka. Pacientams, kurie kartu vartoja vaistinius preparatus, trumpinančius perampanelio pusinės eliminacijos laiką (žr. 4.5 skyrių), dozė turi būti titruojama su ne mažiau kaip 1 savaitės pertrauka.

Vaikai (7–11 metų), sveriantys 30 kg ir daugiau
Gydymą Fycompa reikia pradėti nuo 2 mg (4 ml) per parą dozės. Atsižvelgiant į klinikinį atsaką ir toleravimą, šią dozę galima didinti po 2 mg (4 ml) (kas savaitę arba kas 2 savaites, pagal toliau aprašytas atžvalgas į pusinės eliminacijos laiką) iki palaikomosios 4–8 mg (8–16 ml) paros dozės. Atsižvelgiant į individualų klinikinį atsaką ir toleravimą vartojant 8 mg (16 ml) paros dozę, šią dozę galima didinti po 2 mg (4 ml) per parą iki 12 mg (24 ml) paros dozės. Pacientams, kurie kartu vartoja vaistinius preparatus, netrumpinančius perampanelio pusinės eliminacijos laiko (žr. 4.5 skyrių), dozė turi būti titruojama su ne mažiau kaip 2 savaičių pertrauka. Pacientams, kurie kartu vartoja vaistinius preparatus, trumpinančius perampanelio pusinės eliminacijos laiką (žr. 4.5 skyrių), dozė turi būti titruojama su ne mažiau kaip 1 savaitės pertrauka.

Vaikai (7–11 metų), sveriantys 20–< 30 kg
Gydymą Fycompa reikia pradėti nuo 1 mg (2 ml) per parą dozės. Atsižvelgiant į klinikinį atsaką ir toleravimą, šią dozę galima didinti po 1 mg (2 ml) (kas savaitę arba kas 2 savaites, pagal toliau aprašytas atžvalgas į pusinės eliminacijos laiką) iki palaikomosios 4–6 mg (8–12 ml) paros dozės. Atsižvelgiant į individualų klinikinį atsaką ir toleravimą vartojant 6 mg paros dozę, šią dozę galima didinti po 1 mg (2 ml) per parą iki 8 mg (16 ml) paros dozės. Pacientams, kurie kartu vartoja vaistinius preparatus, netrumpinančius perampanelio pusinės eliminacijos laiko (žr. 4.5 skyrių), dozė turi būti titruojama su ne mažiau kaip 2 savaičių pertrauka. Pacientams, kurie kartu vartoja vaistinius preparatus, trumpinančius perampanelio pusinės eliminacijos laiką (žr. 4.5 skyrių), dozė turi būti titruojama su ne mažiau kaip 1 savaitės pertrauka.

Vaikai (7–11 metų), sveriantys iki 20 kg
Gydymą Fycompa reikia pradėti nuo 1 mg (2 ml) per parą dozės. Atsižvelgiant į klinikinį atsaką ir toleravimą, šią dozę galima didinti po 1 mg (2 ml) (kas savaitę arba kas 2 savaites, pagal toliau aprašytas atžvalgas į pusinės eliminacijos laiką) iki palaikomosios 2–4 mg (4–8 ml) paros dozės. Atsižvelgiant į individualų klinikinį atsaką ir toleravimą vartojant 4 mg (8 ml) paros dozę, šią dozę galima didinti po 0,5 mg (1 ml) per parą iki 6 mg (12 ml) paros dozės. Pacientams, kurie kartu vartoja vaistinius preparatus, netrumpinančius perampanelio pusinės eliminacijos laiko (žr. 4.5 skyrių), dozė turi būti titruojama su ne mažiau kaip 2 savaičių pertrauka. Pacientams, kurie kartu vartoja vaistinius preparatus, trumpinančius perampanelio pusinės eliminacijos laiką (žr. 4.5 skyrių), dozė turi būti titruojama su ne mažiau kaip 1 savaitės pertrauka.

Vartojimo nutraukimas
Rekomenduojama vartojimą nutraukti pamažu, kad būtų sumažinta priepuolių atsinaujinimo galimybė. Tačiau dėl ilgo pusinės eliminacijos laiko ir todėl lėto koncentracijos plazmoje mažėjimo perampanelio vartojimą galima nutraukti staiga, jei tai neabejotinai būtina.

Praleistos dozės
Viena praleista dozė: kadangi perampanelio pusinės eliminacijos laikas yra ilgas, pacientas turi palaukti ir vartoti kitą dozę, kaip numatyta.

Pamiršus pavartoti daugiau kaip 1 dozę nepertraukiamą laikotarpį, trumpesnį nei 5 pusinės eliminacijos laikotarpiai (3 savaites pacientams, nevartojantiems perampanelio metabolizmą skatinančių vaistų nuo epilepsijos (VNE), 1 savaitę pacientams, vartojantiems perampanelio metabolizmą skatinančius VNE (žr. 4.5 skyrių)), reikia apsvarstyti galimybę atnaujinti gydymą nuo paskutinės dozės lygio.

Jei pacientas buvo nutraukęs perampanelio vartojimą nepertraukiamą laikotarpį, ilgesnį nei 5 pusinės eliminacijos laikotarpiai, rekomenduojama vadovautis pirmiau pateiktomis pradinio dozavimo rekomendacijomis.

Senyvi pacientai (65 metų ir vyresni)
Epilepsijos gydymo Fycompa klinikiniuose tyrimuose dalyvavo nepakankamas 65 metų ir vyresnių pacientų skaičius, kad būtų galima nustatyti, ar jų atsakas skiriasi nuo jaunesnių pacientų. 905 perampaneliu gydytų senyvo amžiaus pacientų saugumo informacijos analizė (dvigubai akluose tyrimuose, atliktuose ne epilepsijos indikacijoms) su amžiumi susijusių saugumo duomenų skirtumų neparodė. Rezultatai rodo, kad, nesant su amžiumi susijusių perampanelio ekspozicijos skirtumų, dozės senyviems pacientams koreguoti nereikia. Senyviems pacientams perampanelį reikia vartoti atsargiai, atsižvelgiant į galimą vaistų sąveiką kelis vaistus vartojantiems pacientams (žr. 4.4 skyrių).

Sutrikusi inkstų veikla
Pacientams, kuriems nustatytas nesunkus inkstų veiklos sutrikimas, dozės koreguoti nereikia. Pacientams, kuriems yra vidutinio sunkumo arba sunkus inkstų veiklos sutrikimas, ir pacientams, kuriems atliekama hemodializė, preparato vartoti nerekomenduojama.

Sutrikusi kepenų veikla
Didinant dozę pacientams, kuriems yra nesunkus ir vidutinio sunkumo kepenų veiklos sutrikimas, reikia remtis klinikiniu atsaku ir toleravimu. Pacientams, kuriems yra nesunkus arba vidutinio sunkumo kepenų veiklos sutrikimas, gydymą galima pradėti nuo 2 mg dozės (4 ml). Dozę pacientams reikia didinti po 2 mg (4 ml) ne dažniau nei kas 2 savaites, remiantis toleravimu ir veiksmingumu.
Pacientams, kuriems yra nesunkus ir vidutinio sunkumo kepenų veiklos sutrikimas, perampanelio dozė neturi viršyti 8 mg.
Pacientams, kuriems yra sunkus kepenų veiklos sutrikimas, vartoti nerekomenduojama.

Vaikų populiacija
Perampanelio saugumas ir veiksmingumas jaunesniems nei 4 metų vaikams, kuriems pasireiškia daliniai priepuoliai, arba jaunesniems nei 7 metų vaikams, kuriems pasireiškia pirminiai generalizuoti toniniai-kloniniai priepuoliai, dar neištirti.

Vartojimo metodas

Fycompa skirtas vartoti per burną.

Ruošimas: vaistinio preparato dėžutėje tiekiamą įstumiamąjį buteliuko adapterį prieš naudojant reikia tvirtai įkišti į buteliuko kaklelį ir palikti tol, kol buteliukas bus naudojamas. Reikia įkišti geriamąjį švirkštą į įstumiamąjį buteliuko adapterį ir iš apversto buteliuko įtraukti dozę. Po kiekvieno naudojimo reikia uždengti dangtelį. Įkišus įstumiamąjį buteliuko adapterį, dangtelis tinkamai užsifiksuoja.

4.3	Kontraindikacijos

Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai.

4.4	Specialūs įspėjimai ir atsargumo priemonės

Mintys apie savižudybę

Pacientams, kurie esant įvairioms indikacijoms buvo gydomi vaistiniais preparatais nuo epilepsijos, pasireiškė minčių apie savižudybę ir bandymų nusižudyti. Atsitiktinių imčių, placebu kontroliuojamų vaistų nuo epilepsijos klinikinių tyrimų metaanalizės duomenys taip pat parodė šiek tiek padidėjusią minčių apie savižudybę ir bandymo nusižudyti riziką. Šios rizikos mechanizmas nežinomas; remiantis turimais duomenimis, neatmetama padidėjusios su perampanelio vartojimu susijusios rizikos galimybė.
Todėl reikia stebėti, ar pacientams (vaikams, paaugliams ir suaugusiesiems) nepasireiškia minčių apie savižudybę ir bandymo nusižudyti požymių, ir apsvarstyti atitinkamo gydymo būtinybę. Pacientams (ir pacientų globėjams) reikia patarti, atsiradus minčių apie savižudybę ir bandymų nusižudyti požymių, kreiptis medicininės pagalbos. 

Sunkios nepageidaujamos odos reakcijos (SCAR)

Buvo pranešta apie sunkias nepageidaujamas odos reakcijas (SCAR), susijusias su gydymu perampaneliu (dažnis nežinomas, žr. 4.8 skyrių), įskaitant reakciją į vaistą su eozinofilija ir sisteminiais simptomais (DRESS) ir Stevenso-Džonsono sindromą (SDS), kurios gali būti pavojingos gyvybei arba mirtinos.

Skiriant vaistus reikia informuoti pacientus apie požymius ir simptomus bei atidžiai stebėti odos reakcijas. DRESS simptomai paprastai apima (tuo neapsiribojant) karščiavimą, su kitomis organų sistemomis susijusį išbėrimą, limfadenopatiją, neįprastus kepenų funkcijos tyrimų rezultatus ir eozinofiliją. Svarbu pažymėti, kad gali greitai atsirasti padidėjusio jautrumo požymių, pvz., karščiavimas ar limfadenopatija, net jei išbėrimo nesimato. 

Paprastai SDS simptomai gali būti šie, bet ne tik: odos atsisluoksniavimas (epiderminė nekrozė / pūslelės) < 10 %, eriteminis išbėrimas (susiliejantis), greitai progresuojantys, skausmingi, atipiški, panašūs į taikinius pažeidimai ir (arba) plačiai pasklidusios purpurinės dėmės (susiliejančios), daugiau kaip 2 gleivinių pūslelinė / erozija.

Jei atsiranda šias reakcijas galinčių rodyti požymių ar simptomų, perampanelio vartojimą reikia nedelsiant nutraukti ir rinktis alternatyvų gydymo būdą (jei taikoma).

Jeigu pacientui vartojant perampanelį pasireiškė sunki reakcija, pavyzdžiui, SDS arba DRESS daugiau šio paciento niekada negalima gydyti perampaneliu.

Absansai ir miokloniniai priepuoliai

Absansai ir miokloniniai priepuoliai yra du dažni generalizuotų priepuolių tipai, kurie dažnai pasitaiko idiopatine generalizuota epilepsija sergantiems pacientams. Žinoma, kad kiti VNE gali paskatinti arba pasunkinti šių tipų priepuolius. Fycompa vartojančius pacientus, kuriems pasireiškia miokloniniai priepuoliai ir absansai, būtina stebėti.

Nervų sistemos sutrikimai

Perampanelis gali sukelti galvos sukimąsi ir mieguistumą, todėl gali veikti gebėjimą vairuoti arba valdyti mechanizmus (žr. 4.7 skyrių).

Hormoniniai kontraceptikai

12 mg per parą vartojama Fycompa dozė gali sumažinti hormoninių kontraceptikų, kurių sudėtyje yra progestogenų, veiksmingumą, todėl vartojant Fycompa rekomenduojama naudoti papildomus nehormoninius kontracepcijos metodus (žr. 4.5 skyrių).

Kritimas

Yra padidėjusi kritimo rizika, ypač senyviems pacientams; priežastis nėra aiški.

Agresija, psichozinis sutrikimas

Perampaneliu gydomiems pacientams nustatyti agresyvaus, priešiško ir nenormalaus elgesio atvejai. Klinikinių tyrimų metu perampaneliu gydomiems pacientams agresija, pyktis, dirglumas ir psichozinis sutrikimas dažniau buvo nustatyti vartojant didesnes dozes. Didžioji dalis nustatytų reiškinių buvo lengvi ar vidutinio sunkumo ir pacientams praėjo savaime arba pakoregavus dozę. Tačiau kai kuriems pacientams (< 1 % atvejų perampanelio klinikinių tyrimų metu) pasireiškė minčių apie kenkimą kitiems, nustatyta fizinio pasikėsinimo ar grasinamo elgesio apraiškų. Pacientams taip pat pasireiškė minčių apie savižudybę. Pacientams ir globėjams reikia patarti, pastebėjus reikšmingų nuotaikos ar elgsenos pokyčių, nedelsiant įspėti sveikatos priežiūros specialistą. Pasireiškus tokiems simptomams, perampanelio dozę reikia sumažinti ir, jei simptomai yra sunkūs, reikia apsvarstyti galimybę nutraukti gydymą (žr. 4.2 skyrių).

Piktnaudžiavimo galimybė

Reikia imtis atsargumo priemonių gydant pacientus, kurie yra piktnaudžiavę vaistiniais preparatais, ir stebėti, ar neatsirado piktnaudžiavimo perampaneliu simptomų.

Kartu vartojami CYP3A sužadinantys vaistiniai preparatai nuo epilepsijos

Papildomai fiksuotomis dozėmis paskyrus perampanelį, atsakas buvo mažesnis pacientams, kartu vartojusiems CYP3A fermentus sužadinančius vaistinius preparatus nuo epilepsijos (karbamazepiną, fenitoiną, okskarbazepiną), nei pacientams, kartu vartojusiems fermentų nesužadinančius vaistinius preparatus nuo epilepsijos. Reikia stebėti paciento atsaką, kai pacientas pereina nuo vartojimo kartu su fermentų nesužadinančiais vaistiniais preparatais nuo epilepsijos prie vartojimo kartu su fermentus sužadinančiais vaistiniais preparatais nuo epilepsijos ir atvirkščiai. Atsižvelgiant į individualų klinikinį atsaką ir toleravimą, dozę galima didinti arba mažinti po 2 mg (žr. 4.2 skyrių).

Kartu vartojami citochromą P450 sužadinantys arba slopinantys vaistiniai preparatai (ne nuo epilepsijos)

Papildomai paskiriant citochromo P450 induktorius ar inhibitorius arba nurodant nutraukti jų vartojimą, reikia atidžiai stebėti paciento preparato toleravimą ir klinikinį atsaką, nes gali sumažėti ar padidėti perampanelio koncentracija plazmoje; gali reikėti atitinkamai koreguoti perampanelio dozę.

Hepatotoksiškumas

Buvo pranešta apie hepatotoksiškumo atvejus (daugiausia padidėjęs kepenų fermentų kiekis) vartojant perampanelį kartu su kitais antiepilepsiniais vaistiniais preparatais.
Jeigu pastebimas padidėjęs kepenų fermentų kiekis, reikėtų tikrinti kepenų funkciją.

Pagalbinės medžiagos

Fruktozės netoleravimas
Fycompa sudėtyje yra sorbitolio (E420), kiekviename Fycompa ml yra 175 mg sorbitolio.

Šio vaistinio preparato negalima vartoti ar duoti pacientams, kuriems nustatytas įgimtas fruktozės netoleravimas (IFN).

Vartoti Fycompa geriamąją suspensiją kartu su kitais vaistais nuo epilepsijos, kurių sudėtyje yra sorbitolio, reikia atsargiai, nes kartu vartojant daugiau kaip 1 gramą sorbitolio gali pakisti kai kurių vaistų absorbcija.

Benzenkarboksirūgštis (E210) ir natrio benzoatas (E211)
Fycompa sudėtyje yra benzenkarboksirūgšties (E210) ir natrio benzoato (E211), kiekviename Fycompa ml yra < 0,005 mg benzenkarboksirūgšties ir 1,1 mg natrio benzoato.

Benzenkarboksirūgštis ir benzoatai gali išstumti bilirubiną iš albumino. Dėl bilirubino išstūmimo iš jungties su albuminu padidėjusi bilirubinemija gali sunkinti naujagimių geltą, dėl kurios gali pasireikšti branduolių gelta kernicterus.

4.5	Sąveika su kitais vaistiniais preparatais ir kitokia sąveika

Fycompa nėra laikomas stipriu citochromo P450 arba UGT fermentų induktoriumi arba inhibitoriumi (žr. 5.2 skyrių).

Hormoniniai kontraceptikai

Sveikoms moterims vartojant 12 mg dozę (bet ne 4 mg arba 8 mg per parą) 21 dieną kartu su sudėtiniu geriamuoju kontraceptiku, nustatyta, kad Fycompa sumažino levonorgestrelio ekspoziciją (vidutinės Cmax ir AUC vertės sumažėjo po 40 %). Etinilestradiolio AUC vertėms 12 mg Fycompa dozė įtakos neturėjo, o Cmax sumažėjo 18 %. Todėl reikia atsižvelgti į hormoninių kontraceptikų, kurių sudėtyje yra progestogenų, veiksmingumo sumažėjimo galimybę Fycompa 12 mg per parą dozę turinčioms vartoti moterims, ir joms reikia naudoti papildomą patikimą kontracepcijos metodą (gimdos spiralę (IUS), prezervatyvą) (žr. 4.4 skyrių).

Fycompa sąveika su kitais vaistiniais preparatais nuo epilepsijos

Galima Fycompa sąveika su kitais vaistais nuo epilepsijos (VNE) buvo tiriama klinikinių tyrimų metu. Fycompa (iki 12 mg paros dozės) įtaka kitų VNE farmakokinetikai buvo vertinama atlikus apibendrintą trijų III fazės tyrimų, kuriuose dalyvavo paaugliai ir suaugę pacientai, kuriems pasireiškia daliniai priepuoliai, populiacijos farmakokinetikos duomenų analizę. Kita dvidešimties I fazės tyrimų, kuriuose dalyvavo sveiki tiriamieji, vartoję Fycompa iki 36 mg paros dozę, ir vieno II fazės bei šešių III fazės tyrimų, kuriuose dalyvavo vaikai, paaugliai ir suaugę pacientai, kuriems pasireiškia daliniai priepuoliai arba pirminiai generalizuoti toniniai-kloniniai priepuoliai, vartoję Fycompa iki 16 mg paros dozę, populiacijos farmakokinetikos apibendrintų duomenų analizė leido įvertinti kartu vartojamų VNE įtaką perampanelio klirensui. Šios sąveikos poveikis esant vidutinei pusiausvyrinei koncentracijai apibendrintas toliau pateiktoje lentelėje.

	Kartu vartojami VNE
	VNE poveikis Fycompa koncentracijai
	Fycompa poveikis VNE koncentracijai

	Karbamazepinas
	Sumažėja 3 kartus 
	Sumažėja < 10 %

	Klobazamas
	Neveikia
	Sumažėja < 10 %

	Klonazepamas
	Neveikia
	Neveikia

	Lamotriginas
	Neveikia
	Sumažėja < 10 %

	Levetiracetamas
	Neveikia
	Neveikia

	Okskarbazepinas
	Sumažėja 2 kartus
	Padidėja 35 % 1) 

	Fenobarbitalis
	Sumažėja 20 %
	Neveikia

	Fenitoinas
	Sumažėja 2 kartus
	Neveikia

	Topiramatas
	Sumažėja 20 %
	Neveikia

	Valpro rūgštis
	Neveikia
	Sumažėja < 10 %

	Zonisamidas
	Neveikia
	Neveikia


1)	Veiklusis metabolitas monohidroksikarbazepinas netirtas.

Pacientų, kuriems pasireiškia daliniai priepuoliai, ir pacientų, kuriems pasireiškia pirminiai generalizuoti toniniai-kloniniai priepuoliai, populiacijos farmakokinetikos analizės rezultatai rodo, kad bendras Fycompa klirensas padidėjo jo vartojant kartu su karbamazepinu (3 kartus) ir fenitoinu arba okskarbazepinu (2 kartus), kurie yra žinomi metabolizmo fermentų induktoriai (žr. 5.2 skyrių). Į šį poveikį reikia atsižvelgti ir jį kontroliuoti įtraukiant šiuos vaistus nuo epilepsijos į paciento gydymo režimą arba nutraukiant jų vartojimą. Klonazepamas, levetiracetamas, fenobarbitalis, topiramatas, zonisamidas, klobazamas, lamotriginas ir valpro rūgštis Fycompa klirensui kliniškai reikšmingos įtakos neturėjo.

Atlikus pacientų, kuriems pasireiškia daliniai priepuoliai, populiacijos farmakokinetikos analizę nustatyta, kad vartojant didžiausią vertintą perampanelio dozę (12 mg per parą), Fycompa neturėjo kliniškai reikšmingos įtakos klonazepamo, levetiracetamo, fenobarbitalio, fenitoino, topiramato, zonisamido, karbamazepino, klobazamo, lamotrigino ir valpro rūgšties klirensui.

Nustatyta, kad perampanelis sumažino okskarbazepino klirensą 26 %. Okskarbazepiną citozolinės reduktazės fermentas greitai metabolizuoja į veiklųjį metabolitą monohidroksikarbazepiną. Perampanelio poveikis monohidroksikarbazepino koncentracijai nežinomas.

Perampanelis dozuojamas pagal klinikinį poveikį neatsižvelgiant į kitus VNE.

Perampanelio poveikis CYP3A substratams

Sveikiems tiriamiesiems Fycompa (vartojant 6 mg kartą per parą 20 dienų) sumažino midazolamo AUC 13 %. Negalima atmesti didesnio midazolamo (arba kitų jautrių CYP3A substratų) ekspozicijos sumažėjimo vartojant didesnes Fycompa dozes.

Citochromo P450 induktorių poveikis perampanelio farmakokinetikai

Tikėtina, kad stiprūs citochromo P450 induktoriai, pvz., rifampicinas ir jonažolės preparatai, sumažins perampanelio koncentraciją ir, jų vartojant, negalima atmesti didesnės reaktyvių metabolitų koncentracijos plazmoje susidarymo galimybės. Nustatyta, kad felbamatas mažina tam tikrų vaistinių preparatų koncentraciją ir taip pat gali sumažinti perampanelio koncentraciją.

Citochromo P450 inhibitorių poveikis perampanelio farmakokinetikai

Sveikiems tiriamiesiems CYP3A4 inhibitorius ketokonazolas (vartojant 400 mg kartą per parą 10 dienų) padidino perampanelio AUC 20 % ir pailgino perampanelio pusinės eliminacijos laiką 15 % (iki 67,8 val., lyginant su 58,4 val.). Negalima atmesti didesnio poveikio galimybės, vartojant perampanelį kartu su CYP3A inhibitoriumi, kurio pusinės eliminacijos laikas yra ilgesnis nei ketokonazolo, arba skiriant inhibitorių ilgesnį gydymo laiką.

Levodopa
Sveikiems tiriamiesiems Fycompa (vartojant 4 mg kartą per parą 19 dienų) neturėjo poveikio levodopos Cmax arba AUC vertėms.

Alkoholis

Farmakodinaminės sąveikos tyrimas, kuriame dalyvavo sveiki tiriamieji, parodė, kad perampanelio poveikis gebėjimui užsiimti budrumo ir akylumo reikalaujančia veikla, pvz., gebėjimui vairuoti, buvo adityvus arba supraadityvus alkoholio poveikiui. Vertinant pagal 5 balų Nuotaikos skalę (angl. Profile of Mood State), kartotinės perampanelio 12 mg per parą dozės padidino pyktį, sumišimą ir depresiją (žr. 5.1 skyrių). Šis poveikis taip pat nustatytas vartojant Fycompa kartu su kitais centrinės nervų sistemos (CNS) depresantais.

Vaikų populiacija

Sąveikos tyrimai atlikti tik suaugusiesiems.
Atlikta paauglių (12 metų ir vyresnių) ir vaikų (4–11 metų) populiacijos farmakokinetikos analizė didelių skirtumų tarp šios populiacijos ir suaugusių pacientų populiacijos neparodė.

4.6	Vaisingumas, nėštumo ir žindymo laikotarpis

Vaisingo amžiaus moterys ir vyrų bei moterų kontracepcija

Fycompa nerekomenduojama vartoti vaisingo amžiaus moterims, kurios nevartoja kontracepcijos priemonių, nebent tai yra neabejotinai būtina. Fycompa gali sumažinti hormoninių kontraceptikų, kurių sudėtyje yra progestogenų, veiksmingumą. Todėl rekomenduojama naudoti papildomas nehormonines kontraceptines priemones (žr. 4.4 ir 4.5 skyrius).

Nėštumas

Duomenų apie perampanelio vartojimą nėštumo metu nepakanka (duomenų yra mažiau kaip apie 300 nėštumų baigtis). Tyrimai su gyvūnais teratogeninio poveikio žiurkėms bei triušiams neparodė, tačiau duodant žiurkių patelėms toksinį poveikį turinčias dozes nustatytas toksinis poveikis embrionui (žr. 5.3 skyrių). Fycompa nerekomenduojama vartoti nėštumo metu.

Žindymas

Tyrimai su žiurkėmis laktacijos metu parodė, kad perampanelis ir (arba) jo metabolitai išsiskiria į pieną (smulkiau žr. 5.3 skyriuje). Nežinoma, ar perampanelis išsiskiria į motinos pieną. Pavojaus žindomiems naujagimiams/kūdikiams negalima atmesti. Atsižvelgiant į žindymo naudą kūdikiui ir gydymo naudą motinai, reikia nuspręsti, ar nutraukti žindymą ar nutraukti/susilaikyti nuo gydymo Fycompa.

Vaisingumas

Žiurkių vaisingumo tyrimų metu duodant patelėms dideles dozes (30 mg/kg kūno svorio), nustatytas pailgėjęs ir nereguliarus rujos ciklas, tačiau šie pokyčiai neturėjo įtakos vaisingumui ir ankstyvajam embrionų vystymuisi. Poveikio patinų vaisingumui nenustatyta (žr. 5.3 skyrių). Perampanelio poveikis žmonių vaisingumui neištirtas.

4.7	Poveikis gebėjimui vairuoti ir valdyti mechanizmus

Fycompa gebėjimą vairuoti ir valdyti mechanizmus veikia vidutiniškai.
Perampanelis gali sukelti galvos sukimąsi ir mieguistumą, todėl gali veikti gebėjimą vairuoti arba valdyti mechanizmus. Pacientams rekomenduojama nevairuoti transporto priemonės, nevaldyti sudėtingų mechanizmų ir neužsiimti kita potencialiai pavojinga veikla, kol nėra žinoma, ar perampanelis veikia jų gebėjimą užsiimti šia veikla (žr. 4.4 ir 4.5 skyrius).

4.8	Nepageidaujamas poveikis

Saugumo duomenų santrauka

Visuose kontroliuojamuosiuose ir nekontroliuojamuosiuose tyrimuose, kuriuose dalyvavo pacientai, kuriems pasireiškia daliniai priepuoliai, 1 639 pacientai vartojo perampanelį, 1 147 iš jų buvo gydomi 6 mėnesius, o 703 – ilgiau kaip 12 mėnesių.

Kontroliuojamuosiuose ir nekontroliuojamuosiuose tyrimuose, kuriuose dalyvavo pacientai, kuriems pasireiškia pirminiai generalizuoti toniniai-kloniniai priepuoliai, 114 pacientų vartojo perampanelį, 68 iš jų buvo gydomi 6 mėnesius, o 36 – ilgiau kaip 12 mėnesių.

Nepageidaujamos reakcijos, dėl kurių teko nutraukti vaisto vartojimą:
Kontroliuojamųjų III fazės dalinių priepuolių klinikinių tyrimų metu preparato vartojimą dėl nepageidaujamos reakcijos turėjo nutraukti 1,7 % (3/172), 4,2 % (18/431) ir 13,7 % (35/255) pacientų, kurie atsitiktinių imčių būdu buvo atrinkti vartoti perampanelį rekomenduojamomis atitinkamai 4 mg, 8 mg ir 12 mg per parą dozėmis, bei 1,4 % (6/442) pacientų, kurie atsitiktinių imčių būdu buvo atrinkti vartoti placebą. Nepageidaujamos reakcijos, dėl kurių dažniausiai (≥ 1 % visoje perampanelį vartojusių pacientų grupėje ir daugiau nei placebo grupėje) teko nutraukti preparato vartojimą, buvo galvos sukimasis ir mieguistumas.

Kontroliuojamojo III fazės pirminių generalizuotų toninių-kloninių priepuolių klinikinio tyrimo metu preparato vartojimą dėl nepageidaujamos reakcijos turėjo nutraukti 4,9 % (4/81) pacientų, kurie atsitiktinių imčių būdu buvo atrinkti vartoti 8 mg perampanelio dozę, bei 1,2 % (1/82) pacientų, kurie atsitiktinių imčių būdu buvo atrinkti vartoti placebą. Nepageidaujama reakcija, dėl kurios dažniausiai (≥ 2 % perampanelio grupėje ir daugiau nei placebo grupėje) teko nutraukti preparato vartojimą, buvo galvos sukimasis.

Naudojimas vaistui esant rinkoje

Buvo pranešta apie sunkias nepageidaujamas odos reakcijas (SCAR), susijusias su gydymu perampaneliu (žr. 4.4 skyrių), įskaitant reakciją į vaistą su eozinofilija ir sisteminiais simptomais (DRESS).

Nepageidaujamų reakcijų santrauka lentelėje

Toliau pateiktoje lentelėje nepageidaujamos reakcijos, nustatytos remiantis visos Fycompa klinikinių tyrimų saugumo duomenų bazės peržiūra, išvardytos pagal organų sistemų klases ir dažnį. Nepageidaujamos reakcijos suskirstytos į grupes pagal tokius dažnio apibūdinimus: labai dažni (>1/10), dažni (nuo ≥1/100 iki <1/10), nedažni (nuo ≥1/1 000 iki <1/100), dažnis nežinomas (negali būti apskaičiuotas pagal turimus duomenis).

Kiekvienoje dažnio grupėje nepageidaujamos reakcijos pateikiamos mažėjančio sunkumo tvarka.

	Organų sistemų klasė
	Labai dažni
	Dažni
	Nedažni
	Dažnis nežinomas

	Metabolizmo ir mitybos sutrikimai
	
	Sumažėjęs apetitas
Padidėjęs apetitas
	
	

	Psichikos sutrikimai
	
	Agresija
Pyktis
Nerimas
Sumišimo būsena
	Mintys apie savižudybę
Bandymas nusižudyti
Haliucinacijos
Psichozinis sutrikimas
	

	Nervų sistemos sutrikimai 
	Galvos sukimasis
Mieguistumas
	Ataksija
Dizartrija
Lygsvaros sutrikimas
Dirglumas
	
	

	Akių sutrikimai
	
	Diplopija
Neryškus matymas
	
	

	Ausų ir labirintų sutrikimai
	
	Galvos svaigimas
	
	

	Virškinimo trakto sutrikimai
	
	Pykinimas
	
	

	Odos ir poodinio audinio sutrikimai
	
	
	
	Reakcija į vaistą su eozinofilija ir sisteminiais simptomais (DRESS)* Stevenso-Džonsono sindromas (SDS)*

	Skeleto, raumenų ir jungiamojo audinio sutrikimai
	
	Nugaros skausmas
	
	

	Bendrieji sutrikimai 
	
	Eisenos sutrikimas
Nuovargis
	
	

	Tyrimai
	
	Padidėjęs svoris
	
	

	Sužalojimai, apsinuodijimai ir procedūrų komplikacijos
	
	Kritimas
	
	


*	Žr. 4.4 skyrių

Vaikų populiacija

Remiantis klinikinių tyrimų duomenų baze, į kurią buvo įtraukti 165 paauglių duomenys, tikėtina, kad paaugliams pasireiškiančių nepageidaujamų reakcijų dažnis, pobūdis ir sunkumas yra tokie pat, kaip nustatyti suaugusiesiems.

Remiantis klinikinių tyrimų duomenų baze, į kurią buvo įtraukta 180 vaikų, gydytų perampaneliu daugiacentriame, atvirajame tyrime, bendri saugumo vaikams duomenys buvo panašūs kaip ir paaugliams bei suaugusiesiems, išskyrus mieguistumą, dirglumą, agresiją ir susijaudinimą, kurie vaikų tyrimo metu buvo nustatyti dažniau nei paauglių ir suaugusiųjų tyrimus.

Turimi duomenys apie vaikus nerodo jokios kliniškai reikšmingos perampanelio įtakos augimo ir raidos parametrams, įskaitant kūno svorį, ūgį, skydliaukės funkciją, į insuliną panašaus augimo faktoriaus (IGF-1) lygį, kognityvines funkcijas (vertintas pagal Aldenkamp-Baker neuropsichologinio vertinimo metodiką (angl. Aldenkamp‑Baker neuropsychological assessment schedule) [ABNAS]), elgesį (vertintą pagal Vaiko elgesio kontrolinį sąrašą (angl. Child Behavior Checklist [CBCL])) ir rankų funkciją (vertintą pagal Lafayette lentelės su skylutėmis testą (angl. Lafayette Grooved Pegboard Test [LGPT])). Tačiau ilgalaikis poveikis [trunkantis ilgiau kaip 1 metus] vaikų mokymuisi, intelektui, augimui, endokrininei funkcijai ir lytiniam brendimui nėra žinomas.

Pranešimas apie įtariamas nepageidaujamas reakcijas

Svarbu pranešti apie įtariamas nepageidaujamas reakcijas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros specialistai turi pranešti apie bet kokias įtariamas nepageidaujamas reakcijas naudodamiesi V priede nurodyta nacionaline pranešimo sistema.

4.9	Perdozavimas

Po vaistinio preparato registracijos buvo nustatyta tyčinio ir netyčinio perdozavimo atvejų.: Pranešta, kad vaikams perampanelio dozės buvo iki maždaug 5036 mg, o suaugusiems pacientams – iki 300 mg. Stebėtos nepageidaujamos reakcijos: psichinės būklės pakitimas, ažitacija, agresyvus elgesys, vėmimas, koma ir sumažėjęs sąmonės lygis. Pacientams šie reiškiniai išnyko be pasekmių. 

Specialaus priešnuodžio perdozavus perampanelio nėra. 

Rekomenduojama bendra palaikomoji priežiūra, įskaitant pagrindinių paciento organizmo būklės rodiklių ir klinikinės būklės stebėjimą. Atsižvelgiant į ilgą pusinės eliminacijos laiką, perampanelio sukeliamas poveikis gali būti ilgalaikis. Tikėtina, kad dėl mažo inkstų klirenso specialios intervencijos, pvz., forsuotoji diurezė, dializė arba hemoperfuzija, neduotų naudos.


5.	FARMAKOLOGINĖS SAVYBĖS

5.1 	Farmakodinaminės savybės

Farmakoterapinė grupė – antiepilepsiniai vaistai, kiti antiepilepsiniai vaistai, ATC kodas – N03AX22

Veikimo mechanizmas

Perampanelis yra pirmasis tokio veikimo mechanizmo grupės vaistas, selektyvus, nekonkurencinis jonotropinės α-amino-3-hidroksi-5-metil-4-izoksazolpropioninės rūgšties (angl. AMPA) gliutamato receptoriaus antagonistas posinapsiniuose neuronuose. Gliutamatas yra pagrindinis sužadinantis neuromediatorius centrinėje nervų sistemoje, svarbus vystantis daugeliui neurologinių sutrikimų, kuriuos sukelia per didelis neuronų sužadinimas. Manoma, kad gliutamatui suaktyvinus AMPA receptorius, sukeliamas greičiausias sužadinamasis sinapsinis perdavimas smegenyse. In vitro tyrimų metu nustatyta, kad perampanelis nekonkuravo su AMPA dėl jungimosi su AMPA receptoriumi, bet perampanelį išstūmė nekonkurenciniai AMPA receptorių antagonistai; tai rodo, kad perampanelis yra nekonkurencinis AMPA receptorių antagonistas. In vitro perampanelis slopino AMPA (bet ne NMDA) sukeltą kalcio koncentracijos ląstelių viduje didėjimą. In vivo perampanelis reikšmingai pailgino priepuolių latenciją taikant AMPA sukeltų priepuolių modelį.

Tikslus perampanelio antiepilepsinio veikimo mechanizmas žmonėms dar nėra visiškai ištirtas.

Farmakodinaminis poveikis

Remiantis apibendrintais 3 veiksmingumo gydant dalinius priepuolius tyrimų duomenimis, buvo atlikta farmakokinetinė-farmakodinaminė (veiksmingumo) analizė. Taip pat buvo atlikta farmakokinetinė-farmakodinaminė (veiksmingumo) analizė, atliekant vieną veiksmingumo gydant pirminius generalizuotus toninius-kloninius priepuolius tyrimą. Abiejose analizėse perampanelio ekspozicija koreliuoja su priepuolių dažnio mažėjimu.

Psichomotorinė veikla
Vienkartinės ir kartotinės 8 mg ir 12 mg dozės trikdė sveikų savanorių psichomotorinę veiklą priklausomai nuo vaisto dozės. Perampanelio poveikis gebėjimui užsiimti sudėtinga veikla, pvz., gebėjimui vairuoti, buvo adityvus arba supraadityvus trikdančiam alkoholio poveikiui. Nustojus vartoti perampanelį, per 2 savaites psichomotorinės veiklos tyrimų rezultatai tapo tokie pat, kaip prieš pradedant vartoti šį preparatą.

Kognityvinės funkcijos
Atliekant tyrimą, kuriame dalyvavo sveiki tiriamieji, skirtą perampanelio poveikiui budrumui ir atminčiai įvertinti taikant standartinį įvertinimų komplektą, tokio perampanelio poveikio po vienkartinių ir kartotinių dozių, siekiančių iki 12 mg per parą, nenustatyta.

Atliekant placebu kontroliuojamą tyrimą, kuriame dalyvavo pacientai paaugliai, vartojant perampanelį reikšmingų kognityvinių funkcijų pokyčių, palyginti su placebu, nenustatyta, vertinant pagal Vaisto poveikio kognityvinėms funkcijoms tyrimo (angl. Cognitive Drug Research, CDR) sistemos bendrąjį kognityvinių funkcijų balą. Atvirosios tęstinės tyrimo fazės metu po 52 savaičių trukmės gydymo perampaneliu reikšmingų bendrojo CDR sistemos balo pokyčių nenustatyta (žr. 5.1 skyrių „Vaikų populiacija“).

Atliekant atvirąjį, nekontroliuojamą tyrimą, kuriame dalyvavo vaikai, papildomai vartojant perampanelį kliniškai reikšmingų kognityvinių funkcijų pokyčių, palyginti su pradiniu vertinimu, nenustatyta, vertinant pagal ABNAS metodiką (žr. 5.1 skyrių „Vaikų populiacija“).

Budrumas ir nuotaika
Sveikų tiriamųjų, vartojusių nuo 4 mg iki 12 mg perampanelio per parą, budrumas (sužadinimas) mažėjo priklausomai nuo dozės. Nuotaika blogėjo tik po 12 mg per parą dozės vartojimo; nuotaikų pokyčiai buvo nedideli ir atspindėjo bendrą budrumo mažėjimą. Kartotinės 12 mg per parą perampanelio dozės taip pat didino alkoholio poveikį akylumui ir budrumui bei didino pyktį, sumišimą ir depresiją, vertinant pagal 5 balų Nuotaikos skalę.

Širdies elektrofiziologija
Perampanelis, kasdien vartojant iki 12 mg per parą dozes, neilgino QTc intervalo ir neturėjo nuo dozės priklausomo arba kliniškai svarbaus poveikio QRS trukmei.

Klinikinis veiksmingumas ir saugumas

Daliniai priepuoliai
Perampanelio veiksmingumas gydant dalinius priepuolius buvo nustatytas atlikus tris 19 savaičių trukmės papildomo gydymo atsitiktinių imčių, dvigubai aklus, placebu kontroliuojamus daugiacentrius tyrimus, kuriuose dalyvavo suaugusieji ir paaugliai. Pacientams pasireikšdavo daliniai priepuoliai su antrine generalizacija arba be jos ir vienu metu vartojant nuo vieno iki trijų VNE šių priepuolių pakankamai kontroliuoti nepavykdavo. 6 savaičių trukmės pradinio įvertinimo laikotarpiu pacientams turėjo pasireikšti daugiau kaip penki priepuoliai, o laikotarpis be priepuolių neturėjo viršyti 25 dienų. Šiuose trijuose tyrimuose dalyvavusiems pacientams vidutinė epilepsijos trukmė buvo maždaug 21,06 metų. Nuo 85,3 % iki 89,1 % pacientų vienu metu vartojo du arba tris VNE ir tuo pat metu jiems buvo arba nebuvo taikoma klajoklio nervo stimuliacija.

Dviejuose tyrimuose (tyrimuose 304 ir 305) buvo lyginamos perampanelio 8 mg ir 12 mg per parą dozės su placebu, o trečiajame tyrime (tyrime 306) buvo lyginamos perampanelio 2 mg, 4 mg ir 8 mg per parą dozės su placebu. Visuose trijuose tyrimuose po 6 savaičių trukmės pradinio įvertinimo fazės, skirtos pradiniam priepuolių dažniui iki atsitiktinių imčių sudarymo įvertinti, pacientai buvo atsitiktinių imčių būdu suskirstyti į grupes ir jiems preparato dozė buvo titruojama iki atsitiktiniu būdu parinktos dozės. Visuose trijuose tyrimuose titravimo fazės metu gydymas buvo pradėtas nuo 2 mg per parą dozės ir kas savaitę dozė buvo didinama po 2 mg per parą iki tikslinės dozės. Pacientai, kuriems pasireiškė netoleruojamų nepageidaujamų reiškinių, galėjo toliau vartoti tą pačią dozę arba jų dozė galėjo būti sumažinta iki ankstesnės toleruojamos dozės. Visuose trijuose tyrimuose titravimo fazę sekė 13 savaičių trukmės palaikomojo gydymo fazė, kurios metu pacientai turėjo toliau vartoti pastovią perampanelio dozę.

Apibendrinta tiriamųjų, kuriems pasireiškė 50 % atsakas, dalis vartojant placebą buvo 19 %, 4 mg preparato dozę – 29 %, 8 mg – 35 % ir 12 mg – 35 %. Statistiškai reikšmingas poveikis priepuolių dažnio sumažėjimui per 28 dienas (nuo pradinio įvertinimo iki gydymo fazės), lyginant su placebo grupe, nustatytas vartojant 4 mg per parą (tyrimas 306), 8 mg per parą (tyrimai 304, 305 ir 306) bei 12 mg per parą (tyrimai 304 ir 305) perampanelio dozes. Tiriamųjų, kuriems pasireiškė 50 % atsakas, dalis 4 mg, 8 mg ir 12 mg dozes vartojusiose grupėse buvo atitinkamai 23,0 %, 31,5 % ir 30,0 %, vartojant kartu su fermentus sužadinančiais vaistiniais preparatais nuo epilepsijos, ir 33,3 %, 46,5 % bei 50,0 %, kai perampanelis buvo skiriamas kartu su fermentų nesužadinančiais vaistiniais preparatais nuo epilepsijos. Šie tyrimai rodo, kad perampanelio vartojimas kartą per parą nuo 4 mg iki 12 mg dozėmis pagalbiniam gydymui buvo daug veiksmingesnis nei placebo vartojimas šioje populiacijoje.

Placebu kontroliuojamųjų tyrimų duomenys rodo priepuolių kontrolės pagerėjimą, kartą per parą vartojant 4 mg perampanelio dozę ir dar ženklesnį pagerėjimą padidinus dozę iki 8 mg per parą. Didesnio veiksmingumo vartojant 12 mg dozę, palyginti su 8 mg doze, bendroje populiacijoje nenustatyta. 12 mg vartojimo nauda nustatyta kai kuriems pacientams, kurie toleravo 8 mg dozę, ir kai klinikinis atsakas į tą dozę buvo nepakankamas. Kliniškai reikšmingas priepuolių dažnio sumažėjimas lyginant su placebu pasiektas jau antrąją vartojimo savaitę, kai pacientai perėjo prie 4 mg paros dozės.

Klinikinių tyrimų metu per 3 mėnesių trukmės palaikomojo gydymo laikotarpį priepuoliai išnyko 1,7‑5,8 % perampanelį vartojusių pacientų ir 0–1,0 % placebą vartojusių pacientų.

Atvirasis tęstinis tyrimas
Devyniasdešimt septyni procentai pacientų, kurie baigė dalyvauti atsitiktinių imčių tyrimuose, kuriuose dalyvavo pacientai, kuriems pasireiškia daliniai priepuoliai, buvo įtraukti į atvirąjį tęstinį tyrimą (n = 1186). Atsitiktinių imčių tyrimuose dalyvavę pacientai per 16 savaičių turėjo pereiti prie perampanelio vartojimo, po to sekė ilgalaikis palaikomojo gydymo laikotarpis (≥ 1 metų trukmės). Vidutinės paros dozės vidurkis buvo 10,05 mg.

Pirminiai generalizuoti toniniai-kloniniai priepuoliai
Perampanelis kaip papildomo gydymo veiksmingumas buvo nustatytas atlikus daugiacentrį, atsitiktinių imčių, dvigubai aklą, placebu kontroliuojamą tyrimą (tyrimą 332), kuriame dalyvavo 12 metų ir vyresni pacientai, sergantys idiopatine generalizuota epilepsija, kuriems pasireiškia pirminiai generalizuoti toniniai-kloniniai priepuoliai. Tinkamiems tiriamiesiems, vartojantiems pastovią 1‑3 VNE dozę, kuriems 8 savaičių trukmės pradinio įvertinimo laikotarpiu pasireiškė mažiausiai 3 pirminiai generalizuoti toniniai-kloniniai priepuoliai, buvo atsitiktinių imčių būdu skirta vartoti perampanelį arba placebą. Šią populiaciją sudarė 164 pacientai (perampanelis N = 82, placebas N = 82). Pacientams per keturias savaites vaistas buvo titruotas iki tikslinės 8 mg paros dozės arba iki didžiausios toleruojamos dozės, pacientai buvo gydyti dar 13 savaičių taikant paskutinį dozės lygį, pasiektą titravimo laikotarpio pabaigoje. Visas gydymo laikotarpis buvo 17 savaičių. Tiriamasis vaistas buvo skiriamas vartoti kartą per parą.

Pacientų, patiriančių pirminius generalizuotus toninius-kloninius priepuolius, kuriems pasireiškė 50 % atsakas, dalis palaikomojo gydymo laikotarpiu buvo reikšmingai didesnė perampanelį vartojusių pacientų grupėje (58,0 %) nei placebo grupėje (35,8 %), P = 0,0059. Pacientų, kuriems pasireiškė 50 % atsakas, dalis buvo 22,2 %, vartojant kartu su fermentus sužadinančiais vaistiniais preparatais nuo epilepsijos, ir 69,4 %, kai perampanelis buvo skiriamas kartu su fermentų nesužadinančiais vaistiniais preparatais nuo epilepsijos. Perampaneliu gydomų pacientų, vartojančių fermentus sužadinančius vaistinius preparatus nuo epilepsijos, skaičius buvo mažas (n = 9). Procentinio pirminių generalizuotų toninių-kloninių priepuolių dažnio pokyčio mediana per 28 dienas titravimo ir palaikomojo gydymo laikotarpių metu (bendrai), palyginti su laikotarpiu iki atsitiktinių imčių, buvo didesnė vartojant perampanelį (‑76,5 %) nei placebą (‑38,4 %), P < 0,0001. Per 3 mėnesių trukmės palaikomojo gydymo laikotarpį klinikinių tyrimų metu pirminiai generalizuoti toniniai-kloniniai (PGTK) priepuoliai išnyko 30,9 % (25 iš 81) perampanelį vartojusių pacientų ir 12,3 % (10 iš 81) placebą vartojusių pacientų.

Kiti idiopatinės generalizuotos epilepsijos priepuolių potipiai
Perampanelio veiksmingumas ir saugumas pacientams, kuriems pasireiškia miokloniniai priepuoliai, neištirti. Turimų duomenų nepakanka, kad būtų galima daryti išvadas.
Perampanelio veiksmingumas gydant absansus nenustatytas.
Tyrimo 332 metu pacientams, kuriems pasireikšdavo PGTK priepuoliai ir tuo pat metu miokloniniai priepuoliai, priepuoliai išnyko 16,7 % (4 iš 24) pacientų, vartojusių perampanelį, palyginti su 13,0 % (3 iš 23) pacientų, vartojusių placebą. Pacientams, kuriems tuo pat metu pasireikšdavo absansai, priepuoliai išnyko 22,2 % (6 iš 27) pacientų, vartojusių perampanelį, palyginti su 12,1 % (4 iš 33) pacientų, vartojusių placebą. Visų priepuolių išnykimas pasiektas 23,5 % (19 iš 81) perampaneliu gydomų pacientų, palyginti su 4,9 % (4 iš 81) placebą vartojusių pacientų.

Atviroji tęstinė tyrimo fazė
Iš 140 pacientų, kurie baigė dalyvauti tyrime 332, 114 pacientų (81,4 %) buvo įtraukti į tęstinę tyrimo fazę. Atsitiktinių imčių tyrime dalyvavę pacientai per 6 savaites turėjo pereiti prie perampanelio vartojimo, po to sekė ilgalaikis palaikomojo gydymo laikotarpis (≥ 1 metų trukmės). Tęstinės fazės metu 73,7 % (84/114) pacientų kasdien vartojo modalinę didesnę nei 4‑8 mg perampanelio paros dozę, 16,7 % (19/114) pacientų kasdien vartojo modalinę didesnę nei 8‑12 mg paros dozę. Tęstinės fazės metu po 1 metų gydymo 65,9 % (29/44) pacientų nustatytas PGTK priepuolių dažnio sumažėjimas mažiausiai 50 % (palyginti su pradiniu priepuolių dažniu iki perampanelio vartojimo). Šie duomenys atitinka priepuolių dažnio procentinio pokyčio duomenis ir parodė, kad pacientų, patiriančių PGTK priepuolius, kuriems pasireiškė 50 % atsakas, dalis paprastai buvo pastovi visą laiką nuo maždaug 26 savaitės iki 2‑ųjų metų pabaigos. Panašūs rezultatai gauti, kai buvo vertinami visi priepuoliai ir absansai, palyginti su miokloniniais priepuoliais, laikui bėgant.

Perėjimas prie monoterapijos
Atliekant retrospektyvų klinikinės praktikos tyrimą, 51 epilepsija sergantis pacientas, kuriam buvo skirtas papildomas gydymas perampaneliu, perėjo prie gydymo vien perampaneliu. Daugumai šių pacientų anksčiau buvo pasireiškę daliniai priepuoliai. 14 iš šių pacientų (27 %) per artimiausius mėnesius vėl grįžo prie papildomo gydymo. Trisdešimt keturių (34) pacientų būklė buvo stebima bent 6 mėnesius, ir 24 iš šių pacientų (71 %) toliau buvo skiriamas gydymas vien perampaneliu bent 6 mėnesius. Dešimties (10) pacientų būklė buvo stebima bent 18 mėnesių, ir 3 iš šių pacientų (30 %) toliau buvo skiriamas gydymas vien perampaneliu bent 18 mėnesių.

Vaikų populiacija

Europos vaistų agentūra atidėjo įpareigojimą pateikti Fycompa tyrimų su vienu ar daugiau vaikų populiacijos pogrupių duomenis sergant gydymui rezistentiška epilepsija (su lokalizacija ir amžiumi susijusiais epilepsijos sindromais) (vartojimo paaugliams ir vaikams informacija pateikiama 4.2 skyriuje).

Trijuose pagrindiniuose dvigubai akluose placebu kontroliuojamuosiuose III fazės tyrimuose dalyvavo 143 paaugliai nuo 12 iki 18 metų. Šių paauglių rezultatai buvo panašūs į suaugusiųjų populiacijos.

Tyrime 332 dalyvavo 22 paaugliai nuo 12 iki 18 metų. Šių paauglių rezultatai buvo panašūs į suaugusiųjų populiacijos.

Buvo atliktas 19 savaičių trukmės, atsitiktinių imčių, dvigubai aklas, placebu kontroliuojamas tyrimas su atvirąja tęstine tyrimo faze (tyrimas 235), siekiant įvertinti trumpalaikį Fycompa kaip papildomo gydymo (8‑12 mg kartą per parą tikslinės dozės intervalo) poveikį kognityvinėms funkcijoms. Tyrime dalyvavo 133 (Fycompa grupėje n = 85, placebo grupėje n = 48) pacientai paaugliai nuo 12 iki mažiau kaip 18 metų, kuriems pasireikšdavo nepakankamai kontroliuojami daliniai priepuoliai. Kognityvinės funkcijos buvo vertinamos pagal Vaisto poveikio kognityvinėms funkcijoms tyrimo (angl. Cognitive Drug Research, CDR) sistemos bendrąjį kognityvinių funkcijų t-balą, kuris yra sudėtinis balas, gautas iš 5 tirtų sričių: dėmesio stiprumas, dėmesio išlaikymas, epizodinės antrinės atminties kokybė, darbinės atminties kokybė ir atminties greitis. Vidutinis pokytis (SN) nuo pradinio įvertinimo iki dvigubai aklo gydymo pabaigos (po 19 savaičių) pagal CDR sistemos bendrąjį kognityvinių funkcijų t-balą buvo 1,1 (7,14) placebo grupėje ir (minus) –1,0 (8,86) perampanelio grupėje, o mažiausiųjų kvadratų (MK) vidurkių skirtumas tarp gydymo grupių (95 % PI) = (minus) ‑2,2 (‑5,2, 0,8). Statistiškai reikšmingo skirtumo tarp gydymo grupių nebuvo (p = 0,145). Pradinio įvertinimo metu CDR sistemos bendrieji kognityvinių funkcijų t-balai placebo ir perampanelio vartojusiųjų grupėse buvo atitinkamai 41,2 (10,7) ir 40,8 (13,0). Perampanelį atvirosios tęstinės tyrimo fazės metu vartojusiems pacientams (n = 112) vidutinis pokytis (SN) nuo pradinio įvertinimo iki atvirojo gydymo pabaigos (po 52 savaičių) pagal CDR sistemos bendrąjį kognityvinių funkcijų t-balą buvo (minus) ‑1,0 (9,91). Jis nebuvo statistiškai reikšmingas (p = 0,96). Praėjus ne daugiau kaip 52 gydymo perampaneliu savaitėms (n = 114), poveikio kaulų augimui nenustatyta. Praėjus ne daugiau kaip 104 gydymo savaitėms (n = 114), poveikio kūno svoriui, ūgiui ir lytiniam vystymuisi nenustatyta. 

Buvo vykdomas atvirasis, nekontroliuojamas tyrimas (tyrimas 311), siekiant įvertinti perampanelio kaip papildomo gydymo ekspozicijos ir veiksmingumo ryšį 180 vaikų (4–11 metų), kuriems pasireiškia nepakankamai kontroliuojami daliniai priepuoliai arba pirminiai generalizuoti toniniai-kloniniai priepuoliai. Pacientams dozė buvo titruojama 11 savaičių, kol buvo pasiekta tikslinė 8 mg paros dozė arba didžiausia toleruojama dozė (neviršijant 12 mg paros dozės) pacientams, kartu nevartojantiems CYP3A sužadinančių vaistų nuo epilepsijos (karbamazepino, okskarbazepino, eslikarbazepino ir fenitoino), arba tikslinė 12 mg paros dozė arba didžiausia toleruojama dozė (neviršijant 16 mg paros dozės) pacientams, kartu vartojantiems CYP3A sužadinančius vaistus nuo epilepsijos. Titravimo pabaigoje pasiekta perampanelio dozė buvo palaikoma 12 savaičių (iš viso ekspozicijos trukmė buvo 23 savaitės), pasibaigus pagrindiniam tyrimui. Pacientai, kurie buvo įtraukti į tęstinę tyrimo fazę, buvo gydomi dar 29 savaites (iš viso ekspozicijos trukmė buvo 52 savaitės).

Pacientų, kuriems pasireiškė daliniai priepuoliai (n = 148 pacientai), priepuolių dažnio pokyčio mediana per 28 dienas, 50 % ar didesnis atsako į gydymą dažnis ir priepuolių išnykimo dažnis po 23 savaičių gydymo perampaneliu, buvo atitinkamai -40,1 %, 46,6 % (n = 69/148) ir 11,5 % (n = 17/148) bendram dalinių priepuolių skaičiui. Gydymo įtaka priepuolių dažnio mažėjimo medianai (40–52 savaitės: n = 108 pacientai, -69,4 %), 50 % atsako į gydymą dažniui (40–52 savaitės: 62,0 %, n = 67/108) ir priepuolių išnykimo dažniui (40–52 savaitės: 13,0 %, n = 14/108) išliko ir po 52 gydymo perampaneliu savaičių.

Pacientų, kuriems pasireiškė daliniai priepuoliai su antriniais generalizuotais priepuoliais, pogrupyje (n = 54 pacientai) atitinkamos vertės buvo -58,7 %, 64,8 % (n = 35/54) ir 18,5 % (n = 10/54) antriniams generalizuotiems toniniams-kloniniams priepuoliams. Gydymo įtaka priepuolių dažnio mažėjimo medianai (40–52 savaitės: n = 41 pacientas, -73,8 %), 50 % atsako į gydymą dažniui (40–52 savaitės: 80,5 %, n = 33/41) ir priepuolių išnykimo dažniui (40–52 savaitės: 24,4 %, n = 10/41) išliko ir po 52 gydymo perampaneliu savaičių.

Pacientų, kuriems pasireiškė pirminiai generalizuoti toniniai-kloniniai priepuoliai (n = 22 pacientai, iš jų 19 pacientų nuo 7 iki 12 metų ir 3 pacientai nuo 4 iki 7 metų), priepuolių dažnio pokyčio mediana per 28 dienas, 50 % ar didesnis atsako į gydymą dažnis ir priepuolių išnykimo dažnis atitinkamai buvo -69,2 %, 63,6 % (n = 14/22) ir 54,5 % (n = 12/22). Gydymo įtaka priepuolių dažnio mažėjimo medianai (40–52 savaitės: n = 13 pacientų, -100,0 %), 50 % atsako į gydymą dažniui (40–52 savaitės: 61,5 %, n = 8/13) ir priepuolių išnykimo dažniui (40–52 savaitės: 38,5 %, n = 5/13) išliko ir po 52 gydymo perampaneliu savaičių. Šiuos rezultatus reikėtų vertinti atsargiai, nes pacientų skaičius yra labai nedidelis.

Panašūs rezultatai buvo gauti pacientų, sergančių idiopatine generalizuota epilepsija, kuriems pasireiškė pirminiai generalizuoti toniniai-kloniniai priepuoliai, pogrupyje (n = 19 pacientų, iš kurių 17 pacientų buvo 7–12 metų, o 2 pacientai buvo 4–7 metų); atitinkamos vertės buvo -56,5 %, 63,2 % (n = 12/19) ir 52,6 % (n = 10/19). Gydymo įtaka priepuolių dažnio mažėjimo medianai (40–52 savaitės: n = 11 pacientai, -100,0 %), 50 % atsako į gydymą dažniui (40–52 savaitės: 54,5 %, n = 6/11) ir priepuolių išnykimo dažniui (40–52 savaitės: 36,4 %, n = 4/11) išliko ir po 52 gydymo perampaneliu savaičių. Šiuos rezultatus reikėtų vertinti atsargiai, nes pacientų skaičius yra labai nedidelis.

5.2	Farmakokinetinės savybės

Perampanelio farmakokinetika ištirta sveikiems suaugusiems tiriamiesiems (nuo 18 iki 79 metų amžiaus), suaugusiesiems, paaugliams ir vaikams, kuriems pasireiškia daliniai priepuoliai ir pirminiai generalizuoti toniniai-kloniniai priepuoliai, Parkinsono liga sergantiems suaugusiesiems, diabetine neuropatija sergantiems suaugusiesiems, išsėtine skleroze sergantiems suaugusiesiems ir pacientams, kuriems yra kepenų veiklos sutrikimas.

Absorbcija

Išgertas perampanelis greitai absorbuojamas, pirmojo prasiskverbimo per kepenis metu (first-pass) žymesnio metabolizmo požymių nėra.

Perampanelio geriamoji suspensija skaičiuojant miligramais yra biologiškai ekvivalentiška perampanelio tabletėms vartojant nevalgius. Paskyrus vienkartinę abiejų vaisto farmacinių formų 12 mg dozę su labai riebiu maistu, vartojant perampanelio geriamąją suspensiją pasiekiamas ekvivalentiškas AUC0-inf rodiklis ir maždaug 23 % mažesnė Cmax bei 2 val. vėliau pasiekiama didžiausia ekspozicija (tmax) nei vartojant tabletės formą. Tačiau populiacijos farmakokinetikos analizė parodė, kad modeliuojamomis pusiausvyrinės koncentracijos sąlygomis perampanelio geriamosios suspensijos Cmax ir AUC(0-24h) rodikliai buvo biologiškai ekvivalentiški tabletės farmacinei formai vartojant tiek nevalgius, tiek pavalgius.

Vartojant su labai riebiu maistu, vienos 12 mg perampanelio geriamosios suspensijos dozės Cmax ir AUC0-inf rodikliai buvo atitinkamai maždaug 22 % ir 13 % mažesni nei vartojant nevalgius.

Pasiskirstymas

In vitro tyrimų duomenys parodė, kad maždaug 95 % perampanelio jungiasi su plazmos baltymais.

In vitro tyrimai rodo, kad perampanelis nėra organinių anijonų pernašos polipeptidų (OATP) 1B1 ir 1B3, organinių anijonų nešiklių (OAT) 1, 2, 3 ir 4, organinių katijonų nešiklių (OCT) 1, 2 ir 3 bei efliukso nešiklių P glikoproteino ir atsparumo krūties vėžiui baltymo (BCRP) substratas arba stiprus inhibitorius.

Biotransformacija

Perampanelis plačiai metabolizuojamas pirminės oksidacijos ir tolesnio gliukuronidinimo būdu. Remiantis klinikinio tyrimo, kurio metu sveikiems tiriamiesiems buvo skiriamas radioaktyviu izotopu žymėtas perampanelis, rezultatais, kuriuos patvirtina in vitro tyrimai, atlikti naudojant rekombinantinius žmogaus CYP ir žmogaus kepenų mikrosomas, perampanelio metabolizmą daugiausia sąlygoja CYP3A.

Po radioaktyviu izotopu žymėto perampanelio vartojimo plazmoje perampanelio metabolitų aptikti tik pėdsakai.

Eliminacija

8 sveikiems suaugusiesiems arba senyvo amžiaus tiriamiesiems pavartojus radioaktyviu izotopu žymėto perampanelio dozę, maždaug 30 % pašalinto radioaktyvumo aptikta šlapime ir 70 % – išmatose. Šlapime ir išmatose pašalintą radioaktyvumą daugiausia sudarė oksiduotųjų ir konjuguotųjų metabolitų mišinys. Apibendrinti 19 pirmosios fazės tyrimų populiacijos farmakokinetikos analizės duomenys rodo, kad vidutinis perampanelio t1/2 buvo 105 valandos. Vartojant kartu su stipriu CYP3A induktoriumi karbamazepinu, vidutinis t1/2 buvo 25 valandos.

Tiesinis / netiesinis pobūdis

Atlikus dvidešimties I fazės tyrimų, kuriuose dalyvavo sveiki tiriamieji, vartoję 0,2–36 mg perampanelio kaip vieną arba kaip kelias dozes, vieno II fazės bei penkių III fazės tyrimų, kuriuose dalyvavo pacientai, kuriems pasireiškia daliniai priepuoliai, vartoję perampanelio 2–16 mg paros dozę, ir dviejų III fazės tyrimų, kuriuos dalyvavo pacientai, kuriems pasireiškia pirminiai generalizuoti toniniai-kloniniai priepuoliai, vartoję perampanelio 2–14 mg paros dozę, populiacijos farmakokinetikos apibendrintų duomenų analizę, nustatytas tiesinis santykis tarp dozės ir perampanelio koncentracijos plazmoje.

Tam tikros populiacijos

Sutrikusi kepenų veikla
Buvo palyginta perampanelio farmakokinetika po vienkartinės 1 mg dozės 12 pacientų, kuriems nustatytas nesunkus arba vidutinio sunkumo kepenų veiklos sutrikimas (atitinkamai A ir B Child-Pugh klasės), ir 12 demografiniu požiūriu atitinkančių sveikų tiriamųjų. Vidutinis tariamas neprisijungusio perampanelio klirensas pacientams, kuriems nustatytas nesunkus sutrikimas, buvo 188 ml/min., lyginant su 338 ml/min. klirensu atitinkamoje kontrolinėje grupėje, o pacientams, kuriems nustatytas vidutinio sunkumo sutrikimas, – 120 ml/min. ir 392 ml/min. atitinkamoje kontrolinėje grupėje. t1/2 rodiklis buvo didesnis pacientams, kuriems nustatytas nesunkus sutrikimas (306 val. ir 125 val.) bei vidutinio sunkumo sutrikimas (295 val. ir 139 val.), nei atitinkantiems sveikiems tiriamiesiems.

Sutrikusi inkstų veikla
Oficialių perampanelio farmakokinetikos pacientams, kuriems nustatytas inkstų veiklos sutrikimas, tyrimų neatlikta. Beveik visas perampanelis pašalinamas metabolizmo metu, po to metabolitai greitai eliminuojami; plazmoje perampanelio metabolitų aptinkami tik pėdsakai. Placebu kontroliuojamųjų klinikinių tyrimų metu atlikus iki 12 mg perampanelio per parą vartojančių pacientų, kuriems pasireiškia daliniai priepuoliai ir kurių kreatino klirensas buvo nuo 39 iki 160 ml/min., populiacijos farmakokinetikos analizę, nustatyta, kad kreatino klirensas neturėjo įtakos perampanelio klirensui. Placebu kontroliuojamojo klinikinio tyrimo metu atlikus iki 8 mg perampanelio per parą vartojančių pacientų, kuriems pasireiškia pirminiai generalizuoti toniniai-kloniniai priepuoliai, populiacijos farmakokinetikos analizę, nustatyta, kad pradinis kreatino klirensas neturėjo įtakos perampanelio klirensui.

Lytis
Placebu kontroliuojamųjų klinikinių tyrimų metu atlikus iki 12 mg perampanelio per parą vartojančių pacientų, kuriems pasireiškia daliniai priepuoliai, ir iki 8 mg perampanelio per parą vartojančių pacientų, kuriems pasireiškia pirminiai generalizuoti toniniai-kloniniai priepuoliai, populiacijos farmakokinetikos analizę, nustatyta, kad moterims perampanelio klirensas (0,54 l/val.) buvo 18 % mažesnis nei vyrams (0,66 l/val.).

Senyvi pacientai (65 metų ir vyresni)
Placebu kontroliuojamųjų klinikinių tyrimų metu atlikus iki 8 arba 12 mg perampanelio per parą vartojančių pacientų, kuriems pasireiškia daliniai priepuoliai (12–74 metų amžiaus intervalas) ir pirminiai generalizuoti toniniai-kloniniai priepuoliai (12–58 metų amžiaus intervalas), populiacijos farmakokinetikos analizę, reikšmingos amžiaus įtakos perampanelio klirensui nenustatyta. Manoma, kad senyviems pacientams dozės koreguoti nereikia (žr. 4.2 skyrių).

Vaikų populiacija
Atlikus 4–11 metų vaikų, 12 metų ir vyresnių paauglių bei suaugusių pacientų populiacijos farmakokinetikos apibendrintų duomenų analizę buvo nustatyta, kad perampanelio klirensas didėjo didėjant kūno svoriui. Todėl būtina koreguoti dozę 4–11 metų vaikams, sveriantiems mažiau kaip 30 kg (žr. 4.2 skyrių).

Vaistų sąveikos tyrimai

Vaistų sąveikos įvertinimas in vitro

Vaistus metabolizuojančių fermentų slopinimas
Žmogaus kepenų mikrosomose tiriant poveikį pagrindiniams kepenų CYP ir UGT fermentams nustatyta, kad perampaneliui (30 µmol/l) būdingas silpnas slopinamasis poveikis CYP2C8 ir UGT1A9.

Vaistus metabolizuojančių fermentų sužadinimas
Tiriant poveikį pagrindiniams kepenų CYP ir UGT fermentams kultivuotuose žmogaus hepatocituose nustatyta, kad perampanelis silpnai sužadino CYP2B6 (30 µmol/l) ir CYP3A4/5 (≥ 3 µmol/l), palyginus su taip veikiančiomis kontrolinėmis medžiagomis (įskaitant fenobarbitalį, rifampiciną).

5.3	Ikiklinikinių saugumo tyrimų duomenys

Klinikinių tyrimų metu nepastebėtos nepageidaujamos reakcijos, kurių pasireiškė gyvūnams esant panašiai į klinikinę ekspozicijai ir kurios gali turėti klinikinės reikšmės, yra išvardytos toliau.

Žiurkių vaisingumo tyrimų metu duodant patelėms didžiausias toleruojamas dozes (30 mg/kg kūno svorio), nustatytas pailgėjęs ir nereguliarus rujos ciklas, tačiau šie pokyčiai neturėjo įtakos vaisingumui ir ankstyvajam embrionų vystymuisi. Poveikio patinų vaisingumui nenustatyta.

Preparato išsiskyrimas į patelių pieną buvo vertinamas žiurkėms praėjus 10 dienų po jauniklių atsivedimo. Didžiausia koncentracija piene nustatyta praėjus 1 valandai, ji 3,65 karto viršijo preparato koncentraciją plazmoje.

Su žiurkėmis atlikus toksinio poveikio prenataliniam ir postnataliniam vystymuisi tyrimus, nustatytas nenormalus atsivedimas ir laktacija duodant patelėms toksines dozes, taip pat padaugėjo negyvų jauniklių atsivedimo atvejų jų palikuonims. Poveikio jauniklių elgsenos ir reprodukciniam vystymuisi nenustatyta, tačiau tam tikra fizinė raida buvo uždelsta, tikriausiai tai lėmė farmakologinis perampanelio poveikis CNS. Prasiskverbimas pro placentą buvo santykinai mažas; vaisiuje aptikta 0,09 % vartotos dozės arba mažiau.

Ikiklinikinių tyrimų duomenys perampanelio genotoksiškumo ir galimo kancerogeniškumo nerodo. Duodant žiurkėms ir beždžionėms maksimalias toleruojamas dozes, nustatyti farmakologinio poveikio CNS klinikiniai požymiai ir tyrimo pabaigoje sumažėjęs kūno svoris. Klinikinės patologijos arba histopatologijos pokyčių, tiesiogiai susijusių su perampanelio vartojimu, nenustatyta.


6.	FARMACINĖ INFORMACIJA

6.1	Pagalbinių medžiagų sąrašas

Skystasis sorbitolis (E420) (galintis kristalizuotis)
Mikrokristalinė celiuliozė (E460)
Karmeliozės natrio druska (E466)
Poloksameras 188
30 % simetikono emulsija, kurios sudėtyje yra išgryninto vandens, silikono aliejaus, polisorbato 65, metilceliuliozės, silicio gelio, makrogolio stearato, sorbo rūgšties, benzenkarboksirūgšties (E210) ir sulfato rūgšties
Citrinų rūgštis, bevandenė (E330)
Natrio benzoatas (E211)
Išgrynintas vanduo

6.2	Nesuderinamumas

Duomenys nebūtini.

6.3	Tinkamumo laikas

30 mėnesių 

Nuo pirmojo atidarymo – 90 dienų.

6.4	Specialios laikymo sąlygos

Šiam vaistui specialių laikymo sąlygų nereikia.

6.5	Talpyklės pobūdis ir jos turinys

Polietilentereftalato (PET) buteliukas su vaikų sunkiai atidaromu (SA) polipropileno (PP) uždoriu; kiekviename buteliuke yra 340 ml suspensijos išorinėje kartoninėje dėžutėje.

Kiekvienoje dėžutėje yra vienas buteliukas, du sugraduoti 20 ml geriamieji dozuojamieji švirkštai ir LDPE įstumiamasis buteliuko adapteris. Geriamieji dozuojamieji švirkštai yra sužymėti 0,5 ml padalomis.

6.6	Specialūs reikalavimai atliekoms tvarkyti

Specialių reikalavimų atliekoms tvarkyti nėra.

Nesuvartotą vaistinį preparatą ar atliekas reikia tvarkyti laikantis vietinių reikalavimų.


7.	REGISTRUOTOJAS

Eisai GmbH
Edmund-Rumpler-Straße 3
60549 Frankfurt am Main
Vokietija
El. paštas: medinfo_de@eisai.net


8.	REGISTRACIJOS PAŽYMĖJIMO NUMERIS (-IAI)

EU/1/12/776/024


9.	REGISTRAVIMO / PERREGISTRAVIMO DATA

Registravimo data 2012 m. liepos 23 d.
Paskutinio perregistravimo data 2017 m. balandžio 6 d.


10.	TEKSTO PERŽIŪROS DATA

{MMMM m. {mėnesio} mėn.}

Išsami informacija apie šį vaistinį preparatą pateikiama Europos vaistų agentūros tinklalapyje https://www.ema.europa.eu/.

























II PRIEDAS

A.	GAMINTOJAS, ATSAKINGAS UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI

C.	KITOS SĄLYGOS IR REIKALAVIMAI REGISTRUOTOJUI

D.	SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI


A.	GAMINTOJAS, ATSAKINGAS UŽ SERIJŲ IŠLEIDIMĄ

Gamintojo, atsakingo už serijų išleidimą, pavadinimas ir adresas

Eisai GmbH
Edmund-Rumpler-Straße 3
60549 Frankfurt am Main
Vokietija


B.	TIEKIMO IR VARTOJIMO SĄLYGOS AR APRIBOJIMAI

Receptinis vaistinis preparatas.


C.	KITOS SĄLYGOS IR REIKALAVIMAI REGISTRUOTOJUI

· Periodiškai atnaujinami saugumo protokolai

Šio vaistinio preparato periodiškai atnaujinamo saugumo protokolo pateikimo reikalavimai išdėstyti Direktyvos 2001/83/EB 107c straipsnio 7 dalyje numatytame Sąjungos referencinių datų sąraše (EURD sąraše), kuris skelbiamas Europos vaistų tinklalapyje.


D.	SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI

· Rizikos valdymo planas (RVP)

Registruotojas atlieka reikalaujamą farmakologinio budrumo veiklą ir veiksmus, kurie išsamiai aprašyti registracijos bylos 1.8.2 modulyje pateiktame RVP ir suderintose tolesnėse jo versijose.

Atnaujintas rizikos valdymo planas turi būti pateiktas:
· pareikalavus Europos vaistų agentūrai;
· kai keičiama rizikos valdymo sistema, ypač gavus naujos informacijos, kuri gali lemti didelį naudos ir rizikos santykio pokytį arba pasiekus svarbų (farmakologinio budrumo ar rizikos mažinimo) etapą.


























III PRIEDAS

ŽENKLINIMAS IR PAKUOTĖS LAPELIS



























A. ŽENKLINIMAS


INFORMACIJA ANT IŠORINĖS PAKUOTĖS

7, 28 ir 98 tablečių dėžutė


1.	VAISTINIO PREPARATO PAVADINIMAS

Fycompa 2 mg plėvele dengtos tabletės
Perampanelis


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje tabletėje yra 2 mg perampanelio.


3.	PAGALBINIŲ MEDŽIAGŲ SĄRAŠAS

Sudėtyje yra laktozės. Daugiau informacijos pateikta pakuotės lapelyje.


4.	FARMACINĖ FORMA IR KIEKIS PAKUOTĖJE

7 plėvele dengtos tabletės
28 plėvele dengtos tabletės
98 plėvele dengtos tabletės


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Vartoti per burną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

Tinka iki


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Eisai GmbH
Edmund-Rumpler-Straße 3
60549 Frankfurt am Main
Vokietija


12.	REGISTRACIJOS PAŽYMĖJIMO NUMERIS (-IAI)

EU/1/12/776/001
EU/1/12/776/017
EU/1/12/776/018


13.	SERIJOS NUMERIS

Serija


14.	PARDAVIMO (IŠDAVIMO) TVARKA


15.	VARTOJIMO INSTRUKCIJA


16.	INFORMACIJA BRAILIO RAŠTU

Fycompa 2 mg


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC:
SN:
NN:


MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

Lizdinių plokštelių pakuotė (PVC/aliuminio lizdinė plokštelė)


1.	VAISTINIO PREPARATO PAVADINIMAS

Fycompa 2 mg tabletės
Perampanelis


2.	REGISTRUOTOJO PAVADINIMAS

Eisai


3.	TINKAMUMO LAIKAS

EXP


4.	SERIJOS NUMERIS

Lot


5.	KITA




INFORMACIJA ANT IŠORINĖS PAKUOTĖS

7, 28, 84 ir 98 tablečių dėžutės


1.	VAISTINIO PREPARATO PAVADINIMAS

Fycompa 4 mg plėvele dengtos tabletės
Perampanelis


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje tabletėje yra 4 mg perampanelio.


3.	PAGALBINIŲ MEDŽIAGŲ SĄRAŠAS

Sudėtyje yra laktozės. Daugiau informacijos pateikta pakuotės lapelyje.


4.	FARMACINĖ FORMA IR KIEKIS PAKUOTĖJE

7 plėvele dengtos tabletės
28 plėvele dengtos tabletės
84 plėvele dengtos tabletės
98 plėvele dengtos tabletės


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Vartoti per burną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

Tinka iki


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Eisai GmbH
Edmund-Rumpler-Straße 3
60549 Frankfurt am Main
Vokietija


12.	REGISTRACIJOS PAŽYMĖJIMO NUMERIS (-IAI)

EU/1/12/776/002
EU/1/12/776/003
EU/1/12/776/004
EU/1/12/776/019


13.	SERIJOS NUMERIS

Serija


14.	PARDAVIMO (IŠDAVIMO) TVARKA


15.	VARTOJIMO INSTRUKCIJA


16.	INFORMACIJA BRAILIO RAŠTU

Fycompa 4 mg


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC:
SN:
NN:



MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

Lizdinių plokštelių pakuotė (PVC/aliuminio lizdinė plokštelė)


1.	VAISTINIO PREPARATO PAVADINIMAS

Fycompa 4 mg tabletės
Perampanelis


2.	REGISTRUOTOJO PAVADINIMAS

Eisai


3.	TINKAMUMO LAIKAS

EXP


4.	SERIJOS NUMERIS

Lot


5.	KITA




INFORMACIJA ANT IŠORINĖS PAKUOTĖS

7, 28, 84 ir 98 tablečių dėžutės


1.	VAISTINIO PREPARATO PAVADINIMAS

Fycompa 6 mg plėvele dengtos tabletės
Perampanelis


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje tabletėje yra 6 mg perampanelio.


3.	PAGALBINIŲ MEDŽIAGŲ SĄRAŠAS

Sudėtyje yra laktozės. Daugiau informacijos pateikta pakuotės lapelyje.


4.	FARMACINĖ FORMA IR KIEKIS PAKUOTĖJE

7 plėvele dengtos tabletės
28 plėvele dengtos tabletės
84 plėvele dengtos tabletės
98 plėvele dengtos tabletės


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Vartoti per burną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

Tinka iki


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Eisai GmbH
Edmund-Rumpler-Straße 3
60549 Frankfurt am Main
Vokietija


12.	REGISTRACIJOS PAŽYMĖJIMO NUMERIS (-IAI)

EU/1/12/776/005
EU/1/12/776/006
EU/1/12/776/007
EU/1/12/776/020


13.	SERIJOS NUMERIS

Serija


14.	PARDAVIMO (IŠDAVIMO) TVARKA


15.	VARTOJIMO INSTRUKCIJA


16.	INFORMACIJA BRAILIO RAŠTU

Fycompa 6 mg


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC:
SN:
NN:



MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

Lizdinių plokštelių pakuotė (PVC/aliuminio lizdinė plokštelė)


1.	VAISTINIO PREPARATO PAVADINIMAS

Fycompa 6 mg tabletės
Perampanelis


2.	REGISTRUOTOJO PAVADINIMAS

Eisai


3.	TINKAMUMO LAIKAS

EXP


4.	SERIJOS NUMERIS

Lot


5.	KITA




INFORMACIJA ANT IŠORINĖS PAKUOTĖS

7, 28, 84 ir 98 tablečių dėžutės


1.	VAISTINIO PREPARATO PAVADINIMAS

Fycompa 8 mg plėvele dengtos tabletės
Perampanelis


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje tabletėje yra 8 mg perampanelio.


3.	PAGALBINIŲ MEDŽIAGŲ SĄRAŠAS

Sudėtyje yra laktozės. Daugiau informacijos pateikta pakuotės lapelyje.


4.	FARMACINĖ FORMA IR KIEKIS PAKUOTĖJE

7 plėvele dengtos tabletės
28 plėvele dengtos tabletės
84 plėvele dengtos tabletės
98 plėvele dengtos tabletės


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Vartoti per burną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

Tinka iki


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Eisai GmbH
Edmund-Rumpler-Straße 3
60549 Frankfurt am Main
Vokietija


12.	REGISTRACIJOS PAŽYMĖJIMO NUMERIS (-IAI)

EU/1/12/776/008
EU/1/12/776/009
EU/1/12/776/010
EU/1/12/776/021


13.	SERIJOS NUMERIS

Serija


14.	PARDAVIMO (IŠDAVIMO) TVARKA


15.	VARTOJIMO INSTRUKCIJA


16.	INFORMACIJA BRAILIO RAŠTU

Fycompa 8 mg


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC:
SN:
NN:



MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

Lizdinių plokštelių pakuotė (PVC/aliuminio lizdinė plokštelė)


1.	VAISTINIO PREPARATO PAVADINIMAS

Fycompa 8 mg tabletės
Perampanelis


2.	REGISTRUOTOJO PAVADINIMAS

Eisai


3.	TINKAMUMO LAIKAS

EXP


4.	SERIJOS NUMERIS

Lot


5.	KITA




INFORMACIJA ANT IŠORINĖS PAKUOTĖS

7, 28, 84 ir 98 tablečių dėžutės


1.	VAISTINIO PREPARATO PAVADINIMAS

Fycompa 10 mg plėvele dengtos tabletės
Perampanelis


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje tabletėje yra 10 mg perampanelio.


3.	PAGALBINIŲ MEDŽIAGŲ SĄRAŠAS

Sudėtyje yra laktozės. Daugiau informacijos pateikta pakuotės lapelyje.


4.	FARMACINĖ FORMA IR KIEKIS PAKUOTĖJE

7 plėvele dengtos tabletės
28 plėvele dengtos tabletės
84 plėvele dengtos tabletės
98 plėvele dengtos tabletės


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Vartoti per burną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

Tinka iki


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Eisai GmbH
Edmund-Rumpler-Straße 3
60549 Frankfurt am Main
Vokietija


12.	REGISTRACIJOS PAŽYMĖJIMO NUMERIS (-IAI)

EU/1/12/776/011
EU/1/12/776/012
EU/1/12/776/013
EU/1/12/776/022


13.	SERIJOS NUMERIS

Serija


14.	PARDAVIMO (IŠDAVIMO) TVARKA


15.	VARTOJIMO INSTRUKCIJA


16.	INFORMACIJA BRAILIO RAŠTU

Fycompa 10 mg


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC:
SN:
NN:


MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

Lizdinių plokštelių pakuotė (PVC/aliuminio lizdinė plokštelė)


1.	VAISTINIO PREPARATO PAVADINIMAS

Fycompa 10 mg tabletės
Perampanelis


2.	REGISTRUOTOJO PAVADINIMAS

Eisai


3.	TINKAMUMO LAIKAS

EXP


4.	SERIJOS NUMERIS

Lot


5.	KITA




INFORMACIJA ANT IŠORINĖS PAKUOTĖS

7, 28, 84 ir 98 tablečių dėžutės


1.	VAISTINIO PREPARATO PAVADINIMAS

Fycompa 12 mg plėvele dengtos tabletės
Perampanelis


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje tabletėje yra 12 mg perampanelio.


3.	PAGALBINIŲ MEDŽIAGŲ SĄRAŠAS

Sudėtyje yra laktozės. Daugiau informacijos pateikta pakuotės lapelyje.


4.	FARMACINĖ FORMA IR KIEKIS PAKUOTĖJE

7 plėvele dengtos tabletės
28 plėvele dengtos tabletės
84 plėvele dengtos tabletės
98 plėvele dengtos tabletės


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Vartoti per burną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

Tinka iki


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Eisai GmbH
Edmund-Rumpler-Straße 3
60549 Frankfurt am Main
Vokietija


12.	REGISTRACIJOS PAŽYMĖJIMO NUMERIS (-IAI)

EU/1/12/776/014
EU/1/12/776/015
EU/1/12/776/016
EU/1/12/776/023


13.	SERIJOS NUMERIS

Serija


14.	PARDAVIMO (IŠDAVIMO) TVARKA


15.	VARTOJIMO INSTRUKCIJA


16.	INFORMACIJA BRAILIO RAŠTU

Fycompa 12 mg


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC:
SN:
NN:



MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

Lizdinių plokštelių pakuotė (PVC/aliuminio lizdinė plokštelė)


1.	VAISTINIO PREPARATO PAVADINIMAS

Fycompa 12 mg tabletės
Perampanelis


2.	REGISTRUOTOJO PAVADINIMAS

Eisai


3.	TINKAMUMO LAIKAS

EXP


4.	SERIJOS NUMERIS

Lot


5.	KITA




INFORMACIJA ANT IŠORINĖS IR VIDINĖS PAKUOTĖS


1.	VAISTINIO PREPARATO PAVADINIMAS

Fycompa 0,5 mg/ml geriamoji suspensija
perampanelis


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekviename ml yra 0,5 mg perampanelio.
Viename buteliuke (340 ml) yra 170 mg perampanelio.


3.	PAGALBINIŲ MEDŽIAGŲ SĄRAŠAS

Sudėtyje yra sorbitolio (E420), benzenkarboksirūgšties (E210) ir natrio benzoato (E211): daugiau informacijos pateikta informaciniame lapelyje.


4.	FARMACINĖ FORMA IR KIEKIS PAKUOTĖJE

Geriamoji suspensija 340 ml.
1 buteliukas
2 geriamieji švirkštai
1 įstumiamasis buteliuko adapteris


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.

Prieš vartojimą purtykite mažiausiai 5 sekundes.

Vartoti per burną.

Atidarymo data:


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

Tinka iki
Pirmą kartą atidarius, suvartoti per 90 dienų.


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Eisai GmbH
Edmund-Rumpler-Straße 3
60549 Frankfurt am Main
Vokietija


12.	REGISTRACIJOS PAŽYMĖJIMO NUMERIS (-IAI)

EU/1/12/776/024


13.	SERIJOS NUMERIS

Serija


14.	PARDAVIMO (IŠDAVIMO) TVARKA


15.	VARTOJIMO INSTRUKCIJA


16.	INFORMACIJA BRAILIO RAŠTU

Fycompa 0,5 mg/ml


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC:
SN:
NN:


























B. PAKUOTĖS LAPELIS



Pakuotės lapelis: informacija pacientui

Fycompa 2 mg, 4 mg, 6 mg, 8 mg, 10 mg ir 12 mg plėvele dengtos tabletės
Perampanelis

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1.	Kas yra Fycompa ir kam jis vartojamas
2.	Kas žinotina prieš vartojant Fycompa
3.	Kaip vartoti Fycompa
4.	Galimas šalutinis poveikis
5.	Kaip laikyti Fycompa
6.	Pakuotės turinys ir kita informacija


1.	Kas yra Fycompa ir kam jis vartojamas

Fycompa sudėtyje yra vaisto, vadinamo perampaneliu. Šis preparatas priklauso vaistų, vadinamų vaistais nuo epilepsijos, grupei. Šie vaistai vartojami epilepsijai gydyti, kai pasireiškia kartotiniai priepuoliai (traukuliai). Gydytojas Jums skyrė šį preparatą, kad priepuoliai pasireikštų rečiau.

Fycompa vartojamas kartu su kitais vaistais nuo epilepsijos tam tikrų formų epilepsijai gydyti:
Suaugusiems, paaugliams (12 metų ir vyresniems) ir vaikams (4–11 metų)
· Vaistas vartojamas priepuoliams, kurie prasideda vienoje galvos smegenų dalyje (vadinamiems „daliniais priepuoliais“), gydyti.
· Po šių dalinių priepuolių gali pasireikšti arba nepasireikšti priepuolis, apimantis visas galvos smegenis (tai vadinama „antrine generalizacija“).
Suaugusiems, paaugliams (12 metų ir vyresniems) ir vaikams (7–11 metų)
· Vaistas taip pat vartojamas tam tikriems priepuoliams, kurie nuo pat pradžių apima visas galvos smegenis (vadinamiems „generalizuotais priepuoliais“) ir sukelia traukulius arba žvilgsnio fiksavimo priepuolius, gydyti.


2.	Kas žinotina prieš vartojant Fycompa

Fycompa VARTOTI DRAUDŽIAMA:
-	jeigu pavartojus perampanelio atsiranda smarkus odos išbėrimas arba lupimasis, pūslelių ir (arba) žaizdelių burnoje.
· jeigu yra alergija perampaneliui arba bet kuriai pagalbinei šio vaisto medžiagai (jos išvardytos 6 skyriuje).

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Fycompa, jeigu Jums nustatyti kepenų arba vidutinio sunkumo ar sunkūs inkstų sutrikimai.
Jeigu Jums nustatyti sunkūs kepenų arba vidutinio sunkumo ar sunkūs inkstų sutrikimai, Fycompa vartoti negalima.
Jeigu anksčiau buvote priklausomas nuo alkoholio arba vaistų, prieš pradėdami vartoti šį vaistą apie tai pasakykite gydytojui.
Buvo pranešta, kad kai kuriems pacientams, vartojantiems Fycompa kartu su kitais antiepilepsiniais preparatais, padidėjo kepenų fermentų kiekis.
-	Vartojant Fycompa, ypač gydymo pradžioje, Jums gali pasireikšti galvos sukimasis arba mieguistumas.
-	Vartojant Fycompa gali padidėti kritimo tikimybė, ypač jeigu esate vyresnio amžiaus; tai gali būti ir dėl ligos.
-	Vartojant Fycompa galite pradėti elgtis agresyviai, piktai arba su įtūžiu. Taip pat gali neįprastai arba ekstremaliai pasikeisti Jūsų elgesys arba nuotaika, galite nenormaliai mąstyti ir (arba) prarasti ryšį su tikrove.
Jei Jūs arba Jūsų šeimos nariai ir (arba) draugai pastebėtumėte bet kurią iš šių reakcijų, pasitarkite su gydytoju arba vaistininku.

Nedaugeliui žmonių, gydytų vaistais nuo epilepsijos, kilo minčių apie susižalojimą arba savižudybę. Jeigu Jums bet kuriuo metu kilo tokių minčių, nedelsdami kreipkitės į gydytoją.

Pranešta apie sunkias odos reakcijas, įskaitant reakciją į vaistą su eozinofilija ir sisteminiais simptomais (DRESS) ir Stevenso-Džonsono sindromą (SDS), vartojant perampanelį.
-	DRESS paprastai būdingi (tuo neapsiribojant) gripą primenantys simptomai ir išbėrimas su aukšta kūno temperatūra, padidėjęs kepenų fermentų aktyvumas atliekant kraujo tyrimus, padidėjęs baltųjų kraujo kūnelių tam tikro tipo skaičius (eozinofilija) bei padidėję limfmazgiai.
-	Stevenso-Džonsono sindromas (SDS) iš pradžių gali pasireikšti kaip rausvos, į taikinius panašios dėmės arba apskriti lopai dažnai su pūslelėmis viduryje. Taip pat gali atsirasti opų burnoje, gerklėje, nosyje, ant lytinių organų ir akių (raudonos ir patinusios akys). Dažnai prieš šiuos sunkius odos išbėrimus pasireiškia karščiavimas ir (arba) į gripą panašūs simptomai. Išbėrimas gali progresuoti į išplitusį odos lupimąsi ir gyvybei pavojingas komplikacijas arba gali sukelti mirtį.
Jei Jums po Fycompa vartojimo pasireiškė bent viena iš aukščiau nurodytų būklių (arba dėl to nesate tikri), pasitarkite su gydytoju arba vaistininku.

Vaikams
Fycompa nerekomenduojama vartoti jaunesniems kaip 4 metų vaikams. Saugumas ir veiksmingumas vaikams iki 4 metų, kuriems pasireiškia daliniai priepuoliai, ir vaikams iki 7 metų, kuriems pasireiškia generalizuoti priepuoliai, dar neištirti.

Kiti vaistai ir Fycompa
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui. Tai taikoma ir vaistams, įsigytiems be recepto, ir žoliniams preparatams. Vartojant Fycompa su tam tikrais kitais vaistais gali pasireikšti šalutinis poveikis arba tie vaistai gali veikti kitaip. Nepradėkite vartoti kitų vaistų ir nenutraukite jų vartojimo, nepasitarę su gydytoju arba vaistininku.
-	Fycompa veikimui gali turėti įtakos kiti vaistai nuo epilepsijos, pavyzdžiui, karbamazepinas, okskarbazepinas ir fenitoinas, vartojami priepuoliams gydyti. Jeigu vartojate ar neseniai vartojote šių vaistų, pasakykite gydytojui, nes gali reikėti koreguoti Fycompa dozę.
-	Fycompa veikimui taip pat gali turėti įtakos felbamatas (vaistas, vartojamas epilepsijai gydyti). Jeigu vartojate ar neseniai vartojote šio vaisto, pasakykite gydytojui, nes gali reikėti koreguoti Fycompa dozę.
-	Fycompa gali turėti įtakos midazolamui (vaistui, vartojamam užsitęsusiems, ūminiams (staigiems) traukulių priepuoliams stabdyti, sedacijai ir esant miego sutrikimams). Jeigu vartojate midazolamą, apie tai pasakykite gydytojui, nes gali reikėti koreguoti Jūsų vartojamą dozę.
-	Fycompa veikimui gali turėti įtakos kai kurie kiti vaistai, pavyzdžiui, rifampicinas (vaistas, vartojamas bakterinėms infekcijoms gydyti), jonažolių preparatai (vartojami lengvam nerimui gydyti) ir ketokonazolas (vaistas, vartojamas grybelių sukeltoms infekcijoms gydyti). Jeigu vartojate ar neseniai vartojote šių vaistų, pasakykite gydytojui, nes gali reikėti koreguoti Fycompa dozę.
-	Hormoniniai kontraceptikai (įskaitant geriamuosius kontraceptikus, implantus, injekcijas ir pleistrus).
Jeigu vartojate hormoninius kontraceptikus, pasakykite apie tai gydytojui. Vartojant Fycompa, gali sumažėti tam tikrų hormoninių kontraceptikų, pvz., levonorgestrelio, veiksmingumas. Turite naudoti kitą saugų ir veiksmingą kontracepcijos metodą (pvz., prezervatyvą arba spiralę) gydymo Fycompa metu ir paskui dar vieną mėnesį po gydymo nutraukimo. Aptarkite su gydytoju, koks kontracepcijos metodas Jums gali tikti.

Fycompa vartojimas su alkoholiu
Prieš vartodami alkoholio pasitarkite su gydytoju. Vartodami alkoholio su vaistais nuo epilepsijos, įskaitant Fycompa, būkite atsargūs.
-	Vartojant alkoholio su Fycompa, gali sumažėti budrumas ir pablogėti gebėjimas vairuoti ir valdyti įrenginius ar mechanizmus.
-	Vartojant alkoholio su Fycompa, taip pat gali sustiprėti pyktis, sumišimas ar liūdesys.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju. Nenutraukite gydymo nepasitarę su gydytoju.
-	Fycompa nerekomenduojama vartoti nėštumo metu.
-	Turite naudoti patikimą kontracepcijos metodą, kad išvengtumėte nėštumo, gydymo Fycompa metu ir paskui vieną mėnesį. Jeigu vartojate hormoninius kontraceptikus, apie tai pasakykite gydytojui. Vartojant Fycompa, gali sumažėti tam tikrų hormoninių kontraceptikų, pvz., levonorgestrelio, veiksmingumas. Turite naudoti kitą saugų ir veiksmingą kontracepcijos metodą (pvz., prezervatyvą arba spiralę) gydymo Fycompa metu ir paskui vieną mėnesį po gydymo nutraukimo. Aptarkite su gydytoju, koks kontracepcijos metodas Jums gali tikti.
Nežinoma, ar Fycompa sudėtyje esančios medžiagos išsiskiria į motinos pieną.
Gydytojas įvertins Fycompa vartojimo žindymo laikotarpiu naudą ir riziką Jūsų kūdikiui.

Vairavimas ir mechanizmų valdymas
Nevairuokite ir nevaldykite mechanizmų, kol nesužinosite, kaip Jus veikia Fycompa.
Turite pasikalbėti su gydytoju apie epilepsijos poveikį vairavimui ir mechanizmų valdymui.
-	Vartojant Fycompa, ypač gydymo pradžioje, Jums gali pasireikšti galvos sukimasis arba mieguistumas. Tokiu atveju nevairuokite ir nevaldykite įrenginių ar mechanizmų.
-	Vartojant alkoholio su Fycompa, šis poveikis gali pasunkėti.

Fycompa sudėtyje yra laktozės
Fycompa sudėtyje yra laktozės (tam tikrų angliavandenių). Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.


3.	Kaip vartoti Fycompa

Visada vartokite šį vaistą tiksliai kaip nurodė gydytojas. Jeigu abejojate, kreipkitės į gydytoją arba vaistininką.

Kokį kiekį vartoti

Suaugusiesiems ir paaugliams (12 metų ir vyresniems), gydant dalinius priepuolius ir generalizuotus priepuolius:

Rekomenduojama pradinė dozė yra 2 mg, vartojama kartą per parą, prieš einant miegoti.
-	Gydytojas šią dozę gali didinti po 2 mg iki 4‑12 mg palaikomosios dozės, priklausomai nuo Jūsų organizmo atsako.
-	Jei Jums nustatytas nesunkus arba vidutinio sunkumo kepenų veiklos sutrikimas, Jūsų vartojama paros dozė negali viršyti 8 mg, o dozę didinti galima ne dažniau kaip kas 2 savaites.
-	Nevartokite didesnės Fycompa dozės, nei gydytojas rekomendavo. Kol pavyks parinkti Jums tinkamą Fycompa dozę, gali prireikti kelių savaičių.

Toliau pateiktoje lentelėje apibendrinamos rekomenduojamos dozės, 4–11 metų vaikams gydant dalinius priepuolius ir 7–11 metų vaikams gydant generalizuotus priepuolius. Daugiau informacijos pateikta po lentele.

	
	Vaikai, sveriantys:

	
	Daugiau kaip 30 kg
	 20–<30 kg
	Mažiau kaip 20 kg

	Rekomenduojama pradinė dozė
	2 mg per parą
	1 mg per parą
	1 mg per parą

	Rekomenduojama palaikomoji dozė
	4–8 mg per parą
	4–6 mg per parą
	2–4 mg per parą

	Rekomenduojama didžiausia dozė
	12 mg per parą
	8 mg per parą
	6 mg per parą



Vaikams (4–11 metų), sveriantiems 30 kg ar daugiau, gydant dalinius priepuolius:

Rekomenduojama pradinė dozė yra 2 mg, vartojama kartą per parą, prieš einant miegoti.
-	Gydytojas šią dozę gali didinti po 2 mg iki 4–8 mg palaikomosios dozės, priklausomai nuo Jūsų organizmo atsako. Atsižvelgiant į individualų klinikinį atsaką ir toleravimą ši dozė gali būti didinama iki didžiausios 12 mg paros dozės.
-	Jei Jums nustatytas nesunkus arba vidutinio sunkumo kepenų veiklos sutrikimas, Jūsų vartojama paros dozė negali viršyti 4 mg, o dozę didinti galima ne dažniau kaip kas 2 savaites.
-	Nevartokite didesnės Fycompa dozės, nei gydytojas rekomendavo. Kol pavyks parinkti Jums tinkamą Fycompa dozę, gali prireikti kelių savaičių.

Vaikams (4–11 metų), sveriantiems 20–<30 kg, gydant dalinius priepuolius:

Rekomenduojama pradinė dozė yra 1 mg, vartojama kartą per parą, prieš einant miegoti.
-	Gydytojas šią dozę gali didinti po 1 mg iki 4–6 mg palaikomosios dozės, priklausomai nuo Jūsų organizmo atsako. Atsižvelgiant į individualų klinikinį atsaką ir toleravimą ši dozė gali būti didinama iki didžiausios 8 mg paros dozės.
-	Jei Jums nustatytas nesunkus arba vidutinio sunkumo kepenų veiklos sutrikimas, Jūsų vartojama paros dozė negali viršyti 4 mg, o dozę didinti galima ne dažniau kaip kas 2 savaites.
-	Nevartokite didesnės Fycompa dozės, nei gydytojas rekomendavo. Kol pavyks parinkti Jums tinkamą Fycompa dozę, gali prireikti kelių savaičių.

Vaikams (4–11 metų), sveriantiems mažiau kaip 20 kg, gydant dalinius priepuolius:

Rekomenduojama pradinė dozė yra 1 mg, vartojama kartą per parą, prieš einant miegoti.
-	Gydytojas šią dozę gali didinti po 1 mg iki 2–4 mg palaikomosios dozės, priklausomai nuo Jūsų organizmo atsako. Atsižvelgiant į individualų klinikinį atsaką ir toleravimą ši dozė gali būti didinama iki didžiausios 6 mg paros dozės.
-	Jei Jums nustatytas nesunkus arba vidutinio sunkumo kepenų veiklos sutrikimas, Jūsų vartojama paros dozė negali viršyti 4 mg, o dozę didinti galima ne dažniau kaip kas 2 savaites.
-	Nevartokite didesnės Fycompa dozės, nei gydytojas rekomendavo. Kol pavyks parinkti Jums tinkamą Fycompa dozę, gali prireikti kelių savaičių.

Vaikams (7–11 metų), sveriantiems 30 kg ir daugiau, gydant generalizuotus priepuolius:

Rekomenduojama pradinė dozė yra 2 mg, vartojama kartą per parą, prieš einant miegoti.
-	Gydytojas šią dozę gali didinti po 2 mg iki 4–8 mg palaikomosios dozės, priklausomai nuo Jūsų organizmo atsako. Atsižvelgiant į individualų klinikinį atsaką ir toleravimą ši dozė gali būti didinama iki didžiausios 12 mg paros dozės.
-	Jei Jums nustatytas nesunkus arba vidutinio sunkumo kepenų veiklos sutrikimas, Jūsų vartojama paros dozė negali viršyti 4 mg, o dozę didinti galima ne dažniau kaip kas 2 savaites.
-	Nevartokite didesnės Fycompa dozės, nei gydytojas rekomendavo. Kol pavyks parinkti Jums tinkamą Fycompa dozę, gali prireikti kelių savaičių.

Vaikams (7–11 metų), sveriantiems 20–<30 kg, gydant generalizuotus priepuolius:

Rekomenduojama pradinė dozė yra 1 mg, vartojama kartą per parą, prieš einant miegoti.
-	Gydytojas šią dozę gali didinti po 1 mg iki 4–6 mg palaikomosios dozės, priklausomai nuo Jūsų organizmo atsako. Atsižvelgiant į individualų klinikinį atsaką ir toleravimą ši dozė gali būti didinama iki didžiausios 8 mg paros dozės.
-	Jei Jums nustatytas nesunkus arba vidutinio sunkumo kepenų veiklos sutrikimas, Jūsų vartojama paros dozė negali viršyti 4 mg, o dozę didinti galima ne dažniau kaip kas 2 savaites.
-	Nevartokite didesnės Fycompa dozės, nei gydytojas rekomendavo. Kol pavyks parinkti Jums tinkamą Fycompa dozę, gali prireikti kelių savaičių.

Vaikams (7–11 metų), sveriantiems mažiau kaip 20 kg, gydant generalizuotus priepuolius:

Rekomenduojama pradinė dozė yra 1 mg, vartojama kartą per parą, prieš einant miegoti.
-	Gydytojas šią dozę gali didinti po 1 mg iki 2–4 mg palaikomosios dozės, priklausomai nuo Jūsų organizmo atsako. Atsižvelgiant į individualų klinikinį atsaką ir toleravimą ši dozė gali būti didinama iki didžiausios 6 mg paros dozės.
-	Jei Jums nustatytas nesunkus arba vidutinio sunkumo kepenų veiklos sutrikimas, Jūsų vartojama paros dozė negali viršyti 4 mg, o dozę didinti galima ne dažniau kaip kas 2 savaites.
-	Nevartokite didesnės Fycompa dozės, nei gydytojas rekomendavo. Kol pavyks parinkti Jums tinkamą Fycompa dozę, gali prireikti kelių savaičių.

Kaip vartoti
Prarykite visą tabletę užgerdami stikline vandens. Fycompa galima vartoti su maistu arba nevalgius. Tabletės negalima kramtyti, trupinti ar dalyti. Tablečių negalima tiksliai padalyti, nes jose nėra vagelės tabletei perlaužti.

Ką daryti pavartojus per didelę Fycompa dozę?
Pavartojus per didelę Fycompa dozę, reikia nedelsiant kreiptis į gydytoją. Jums gali pasireikšti sumišimas, sujaudinimas, agresyvus elgesys, vėmimas ir sumažėjęs sąmonės lygis.

Pamiršus pavartoti Fycompa
-	Pamiršę pavartoti tabletę, palaukite, kol bus laikas vartoti kitą dozę, toliau vartokite kaip įprasta.
-	Negalima vartoti dvigubos dozės norint kompensuoti praleistą dozę.
-	Jeigu praleidote Fycompa dozes trumpiau kaip 7 dienas, toliau kasdien vartokite tabletes kaip gydymo pradžioje nurodė gydytojas.
-	Jeigu praleidote Fycompa dozes ilgiau kaip 7 dienas, nedelsdami kreipkitės į gydytoją.

Nustojus vartoti Fycompa
Vartokite Fycompa tiek laiko, kiek nurodė gydytojas. Nenutraukite vartojimo, jei to padaryti nenurodė gydytojas. Gydytojas gali lėtai mažinti dozę, kad priepuoliai nepasikartotų arba nepasunkėtų.
Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Nedaugeliui žmonių, gydytų vaistais nuo epilepsijos, kilo minčių apie susižalojimą arba savižudybę. Jeigu Jums bet kuriuo metu kilo tokių minčių, nedelsdami kreipkitės į gydytoją.

Labai dažni (gali pasireikšti ne rečiau kaip 1 iš 10 asmenų):
-	galvos sukimasis;
-	mieguistumas (snaudulys).

Dažni (gali pasireikšti dažniau kaip 1 iš 100 asmenų):
-	padidėjęs arba sumažėjęs apetitas, svorio augimas;
-	agresija, pyktis, dirglumas, nerimas ar sumišimas;
-	pasunkėjęs vaikščiojimas ar kiti pusiausvyros sutrikimai (ataksija, eisenos sutrikimas, sutrikusi lygsvara);
-	lėta kalbėsena (dizartrija);
-	neryškus regėjimas arba dvejinimasis (diplopija);
-	svaigulio pojūtis (galvos svaigimas);
-	pykinimas;
-	nugaros skausmas;
-	didelis nuovargis;
-	kritimas.

Nedažni (gali pasireikšti dažniau kaip 1 iš 1 000 asmenų):
-	mintys apie susižalojimą arba savo gyvybės nutraukimą (mintys apie savižudybę), mėginimas nutraukti savo gyvybę (mėginimas nusižudyti);
-	haliucinacijos (žmogus mato, girdi arba jaučia nesamus dalykus);
-	nenormalus mąstymas ir (arba) ryšio su tikrove praradimas (psichozinis sutrikimas).

Dažnis nežinomas (šio šalutinio poveikio dažnio negalima apskaičiuoti pagal turimus duomenis):
· reakcija į vaistą su eozinofilija ir sisteminiais simptomais, dar žinoma kaip DRESS arba padidėjusio jautrumo vaistams sindromas: išplitęs išbėrimas, aukšta kūno temperatūra, kepenų fermentų aktyvumo padidėjimas, kraujo pakitimai (eozinofilija), padidėję limfmazgiai ir poveikis kitiems kūno organams.
· Stevenso-Džonsono sindromas, SDS. Šis sunkus odos išbėrimas gali pasireikšti kaip rausvos, į taikinius panašios dėmės ar apvalūs lopai su pūslelėmis viduryje, odos lupimasis, burnos, gerklės, nosies, lytinių organų ir akių opos, o prieš tai gali būti karščiavimas ir į gripą panašūs simptomai.
Jei atsiranda šių simptomų, nutraukite perampanelio vartojimą ir nedelsdami kreipkitės į savo gydytoją ar gydymo įstaigą. Taip pat žr. 2 skyrių.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti tiesiogiai naudodamiesi V priede nurodyta nacionaline pranešimo sistema. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Fycompa

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir lizdinės plokštelės nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šiam vaistui specialių laikymo sąlygų nereikia.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Fycompa sudėtis
Veiklioji medžiaga yra perampanelis. Kiekvienoje plėvele dengtoje tabletėje yra 2 mg, 4 mg, 6 mg, 8 mg, 10 mg arba 12 mg perampanelio.

Pagalbinės medžiagos yra:
Tabletės branduolys (2 mg ir 4 mg tabletės)
laktozė monohidratas, mažai pakeista hidroksipropilceliuliozė, povidonas, magnio stearatas (E470b)

Tabletės branduolys (6 mg, 8 mg, 10 mg ir 12 mg tabletės)
laktozė monohidratas, mažai pakeista hidroksipropilceliuliozė, povidonas, mikrokristalinė celiuliozė, magnio stearatas (E470b)

Tabletę dengianti plėvelė (2 mg, 4 mg, 6 mg, 8 mg, 10 mg ir 12 mg tabletės)
hipromeliozė 2910, talkas, makrogolis 8000, titano dioksidas (E171), dažikliai*

*Dažikliai:
2 mg tabletė: geltonasis geležies oksidas (E172), raudonasis geležies oksidas (E172)
4 mg tabletė: raudonasis geležies oksidas (E172)
6 mg tabletė: raudonasis geležies oksidas (E172)
8 mg tabletė: raudonasis geležies oksidas (E172), juodasis geležies oksidas (E172)
10 mg tabletė: geltonasis geležies oksidas (E172), FD ir C mėlynasis Nr. 2 indigokarmino aliuminio kraplakas (E132)
12 mg tabletė: FD ir C mėlynasis Nr. 2 indigokarmino aliuminio kraplakas (E132)

Fycompa išvaizda ir kiekis pakuotėje
Bet kokio stiprumo Fycompa yra apvalios, abipus išgaubtos, plėvele dengtos tabletės
2 mg: oranžinės, vienoje pusėje pažymėtos „E275“, o kitoje – „2“
4 mg: raudonos, vienoje pusėje pažymėtos „E277“, o kitoje – „4“
6 mg: rausvos, vienoje pusėje pažymėtos „E294“, o kitoje – „6“
8 mg: violetinės, vienoje pusėje pažymėtos „E295“, o kitoje – „8“
10 mg: žalios, vienoje pusėje pažymėtos „E296“, o kitoje – „10“
12 mg: mėlynos, vienoje pusėje pažymėtos „E297“, o kitoje – „12“

Fycompa tiekiamas tokiomis pakuotėmis:
2 mg tabletė – 7, 28 ir 98 vnt. pakuotė
4 mg, 6 mg, 8 mg, 10 mg, 12 mg tabletės – 7, 28, 84 ir 98 vnt. pakuotės

Gali būti tiekiamos ne visų dydžių pakuotės.

Registruotojas

Eisai GmbH
Edmund-Rumpler-Straße 3
60549 Frankfurt am Main
Vokietija
El. paštas: medinfo_de@eisai.net

Gamintojas
Eisai GmbH
Edmund-Rumpler-Straße 3
60549 Frankfurt am Main
Vokietija

Jeigu apie šį vaistą norite sužinoti daugiau, kreipkitės į vietinį registruotojo atstovą:

	[bookmark: _Hlk520469115]België/Belgique/Belgien
Eisai SA/NV
Tél/Tel: +32 (0)800 158 58

	Lietuva
Eisai GmbH
Tel: + 49 (0) 69 66 58 50
(Vokietija)


	България
Eisai GmbH
Teл.: + 49 (0) 69 66 58 50
(Германия)

	Luxembourg/Luxemburg
Eisai SA/NV
Tél/Tel: +32 (0)800 158 58
(Belgique/Belgien)


	Česká republika
Eisai GesmbH organizačni složka
Tel: + 420 242 485 839

	Magyarország
Ewopharma Hungary Kft.
Tel.: + 36 1 200 46 50


	Danmark
Eisai AB
Tlf: + 46 (0) 8 501 01 600
(Sverige)

	Malta
Cherubino LTD
Tel: +356 21343270 


	Deutschland
Eisai GmbH
Tel: + 49 (0) 69 66 58 50

	Nederland
Eisai B.V.
Tel: + 31 (0) 900 575 3340


	Eesti
Eisai GmbH
Tel: + 49 (0) 69 66 58 50
(Saksamaa)

	Norge
Eisai AB
Tlf: + 46 (0) 8 501 01 600
(Sverige)


	Ελλάδα
Arriani Pharmaceutical S.A.
Τηλ: + 30 210 668 3000

	Österreich
Eisai GesmbH
Tel: + 43 (0) 1 535 1980-0


	España
Eisai Farmacéutica, S.A.
Tel: + (34) 91 455 94 55

	Polska
Eisai GmbH
Tel: + 49 (0) 69 66 58 50
(Niemcy)


	France
Eisai SAS
Tél: + (33) 1 47 67 00 05

	Portugal
Eisai Farmacêtica, Unipessoal Lda
Tel: + 351 214 875 540


	Hrvatska
Eisai GmbH
Tel: + 49 (0) 69 66 58 50
(Njemačka)

	România
Eisai GmbH
Tel: + 49 (0) 69 66 58 50
(Germania)


	
Ireland
Eisai GmbH
Tel: + 49 (0) 69 66 58 50
(Germany)

	Slovenija
Eisai GmbH
Tel: + 49 (0) 69 66 58 50
(Nemčija)


	Ísland
Eisai AB
Sími: + 46 (0)8 501 01 600
(Svíþjóð)

	Slovenská republika
Eisai GesmbH organizačni složka
Tel.: + 420 242 485 839
(Česká republika)


	Italia
Eisai S.r.l.
Tel: + 39 02 5181401

	Suomi/Finland
Eisai AB
Puh/Tel: + 46 (0) 8 501 01 600
(Ruotsi)


	Κύπρος
Arriani Pharmaceuticals S.A.
Τηλ: + 30 210 668 3000
(Ελλάδα)

	Sverige
Eisai AB
Tel: + 46 (0) 8 501 01 600


	Latvija
Eisai GmbH
Tel: + 49 (0) 69 66 58 50
(Vācija)

	United Kingdom (Northern Ireland)
Eisai GmbH
Tel: + 49 (0) 69 66 58 50

Pakuotės lapelis: informacija vartotojui

Fycompa 0,5 mg/ml geriamoji suspensija
Perampanelis

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1.	Kas yra Fycompa ir kam jis vartojamas
2.	Kas žinotina prieš vartojant Fycompa
3.	Kaip vartoti Fycompa
4.	Galimas šalutinis poveikis
5.	Kaip laikyti Fycompa
6.	Pakuotės turinys ir kita informacija


1.	Kas yra Fycompa ir kam jis vartojamas

Fycompa sudėtyje yra vaisto, vadinamo perampaneliu. Šis preparatas priklauso vaistų, vadinamų vaistais nuo epilepsijos, grupei. Šie vaistai vartojami epilepsijai gydyti, kai pasireiškia kartotiniai priepuoliai (traukuliai). Gydytojas Jums skyrė šį preparatą, kad priepuoliai pasireikštų rečiau.

Fycompa vartojamas kartu su kitais vaistais nuo epilepsijos tam tikrų formų epilepsijai gydyti:
Suaugusiesiems, paaugliams (12 metų ir vyresniems) ir vaikams (4–11 metų):
· Vaistas vartojamas priepuoliams, kurie prasideda vienoje galvos smegenų dalyje (vadinamiems „daliniais priepuoliais“), gydyti.
· Po šių dalinių priepuolių gali pasireikšti arba nepasireikšti priepuolis, apimantis visas galvos smegenis (tai vadinama „antrine generalizacija“).
Suaugusiesiems, paaugliams (12 metų ir vyresniems) ir vaikams (7–11 metų):
· Vaistas taip pat vartojamas tam tikriems priepuoliams, kurie nuo pat pradžių apima visas galvos smegenis (vadinamiems „generalizuotais priepuoliais“) ir sukelia traukulius arba žvilgsnio fiksavimo priepuolius, gydyti.


2.	Kas žinotina prieš vartojant Fycompa

Fycompa VARTOTI DRAUDŽIAMA:
-	jeigu pavartojus perampanelio atsiranda smarkus odos išbėrimas arba lupimasis, pūslelių ir (arba) žaizdelių burnoje.
-	jeigu yra alergija perampaneliui arba bet kuriai pagalbinei šio vaisto medžiagai (jos išvardytos 6 skyriuje).

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Fycompa, jeigu Jums nustatyti kepenų arba vidutinio sunkumo ar sunkūs inkstų sutrikimai.
Jeigu Jums nustatyti sunkūs kepenų arba vidutinio sunkumo ar sunkūs inkstų sutrikimai, Fycompa vartoti negalima.
Jeigu anksčiau buvote priklausomas nuo alkoholio arba vaistų, prieš pradėdami vartoti šį vaistą apie tai pasakykite gydytojui.
Buvo pranešta, kad kai kuriems pacientams, vartojantiems Fycompa kartu su kitais antiepilepsiniais preparatais, padidėjo kepenų fermentų kiekis.
-	Vartojant Fycompa, ypač gydymo pradžioje, Jums gali pasireikšti galvos sukimasis arba mieguistumas.
-	Vartojant Fycompa gali padidėti kritimo tikimybė, ypač jeigu esate vyresnio amžiaus; tai gali būti ir dėl ligos.
-	Vartojant Fycompa galite pradėti elgtis agresyviai, piktai arba su įtūžiu. Taip pat gali neįprastai arba ekstremaliai pasikeisti Jūsų elgesys arba nuotaika, galite nenormaliai mąstyti ir (arba) prarasti ryšį su tikrove.
Jei Jūs arba Jūsų šeimos nariai ir (arba) draugai pastebėtumėte bet kurią iš šių reakcijų, pasitarkite su gydytoju arba vaistininku.

Nedaugeliui žmonių, gydytų vaistais nuo epilepsijos, kilo minčių apie susižalojimą arba savižudybę. Jeigu Jums bet kuriuo metu kilo tokių minčių, nedelsdami kreipkitės į gydytoją.

Pranešta apie sunkias odos reakcijas, įskaitant reakciją į vaistą su eozinofilija ir sisteminiais simptomais (DRESS) ir Stevenso-Džonsono sindromą (SDS), vartojant perampanelį.
· DRESS paprastai būdingi (tuo neapsiribojant) gripą primenantys simptomai ir išbėrimas su aukšta kūno temperatūra, padidėjęs kepenų fermentų aktyvumas atliekant kraujo tyrimus, padidėjęs baltųjų kraujo kūnelių tam tikro tipo skaičius (eozinofilija) bei padidėję limfmazgiai.
· Stevenso-Džonsono sindromas (SDS) iš pradžių gali pasireikšti kaip rausvos, į taikinius panašios dėmės arba apskriti lopai dažnai su pūslelėmis viduryje. Taip pat gali atsirasti opų burnoje, gerklėje, nosyje, ant lytinių organų ir akių (raudonos ir patinusios akys). Dažnai prieš šiuos sunkius odos išbėrimus pasireiškia karščiavimas ir (arba) į gripą panašūs simptomai. Išbėrimas gali progresuoti į išplitusį odos lupimąsi ir gyvybei pavojingas komplikacijas arba gali sukelti mirtį.
Jei Jums po Fycompa vartojimo pasireiškė bent viena iš aukščiau nurodytų būklių (arba dėl to nesate tikri), pasitarkite su gydytoju arba vaistininku.

Vaikams
Fycompa nerekomenduojama vartoti jaunesniems kaip 4 metų vaikams. Saugumas ir veiksmingumas vaikams iki 4 metu, kuriems pasireiškia daliniai priepuoliai, ir vaikams iki 7 metų, kuriems pasireiškia generalizuoti priepuoliai, dar neištirti.

Kiti vaistai ir Fycompa
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui. Tai taikoma ir vaistams, įsigytiems be recepto, ir žoliniams preparatams. Vartojant Fycompa su tam tikrais kitais vaistais gali pasireikšti šalutinis poveikis arba tie vaistai gali veikti kitaip. Nepradėkite vartoti kitų vaistų ir nenutraukite jų vartojimo, nepasitarę su gydytoju arba vaistininku.
-	Fycompa veikimui gali turėti įtakos kiti vaistai nuo epilepsijos, pavyzdžiui, karbamazepinas, okskarbazepinas ir fenitoinas, vartojami priepuoliams gydyti. Jeigu vartojate ar neseniai vartojote šių vaistų, pasakykite gydytojui, nes gali reikėti koreguoti Fycompa dozę.
-	Fycompa veikimui taip pat gali turėti įtakos felbamatas (vaistas, vartojamas epilepsijai gydyti). Jeigu vartojate ar neseniai vartojote šio vaisto, pasakykite gydytojui, nes gali reikėti koreguoti Fycompa dozę.
-	Fycompa gali turėti įtakos midazolamui (vaistui, vartojamam užsitęsusiems, ūminiams (staigiems) traukulių priepuoliams stabdyti, sedacijai ir esant miego sutrikimams). Jeigu vartojate midazolamą, apie tai pasakykite gydytojui, nes gali reikėti koreguoti Jūsų vartojamą dozę.
-	Fycompa veikimui gali turėti įtakos kai kurie kiti vaistai, pavyzdžiui, rifampicinas (vaistas, vartojamas bakterinėms infekcijoms gydyti), jonažolių preparatai (vartojami lengvam nerimui gydyti) ir ketokonazolas (vaistas, vartojamas grybelių sukeltoms infekcijoms gydyti). Jeigu vartojate ar neseniai vartojote šių vaistų, pasakykite gydytojui, nes gali reikėti koreguoti Fycompa dozę.
-	Hormoniniai kontraceptikai (įskaitant geriamuosius kontraceptikus, implantus, injekcijas ir pleistrus).
Jeigu vartojate hormoninius kontraceptikus, pasakykite apie tai gydytojui. Vartojant Fycompa, gali sumažėti tam tikrų hormoninių kontraceptikų, pvz., levonorgestrelio, veiksmingumas. Turite naudoti kitą saugų ir veiksmingą kontracepcijos metodą (pvz., prezervatyvą arba spiralę) gydymo Fycompa metu ir paskui dar vieną mėnesį po gydymo nutraukimo. Aptarkite su gydytoju, koks kontracepcijos metodas Jums gali tikti.

Fycompa vartojimas su alkoholiu
Prieš vartodami alkoholio pasitarkite su gydytoju. Vartodami alkoholio su vaistais nuo epilepsijos, įskaitant Fycompa, būkite atsargūs.
-	Vartojant alkoholio su Fycompa, gali sumažėti budrumas ir pablogėti gebėjimas vairuoti ir valdyti įrenginius ar mechanizmus.
-	Vartojant alkoholio su Fycompa, taip pat gali sustiprėti pyktis, sumišimas ar liūdesys.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju. Nenutraukite gydymo nepasitarę su gydytoju.
· Fycompa nerekomenduojama vartoti nėštumo metu.
· Turite naudoti patikimą kontracepcijos metodą, kad išvengtumėte nėštumo, gydymo Fycompa metu ir paskui vieną mėnesį. Jeigu vartojate hormoninius kontraceptikus, apie tai pasakykite gydytojui. Vartojant Fycompa, gali sumažėti tam tikrų hormoninių kontraceptikų, pvz., levonorgestrelio, veiksmingumas. Turite naudoti kitą saugų ir veiksmingą kontracepcijos metodą (pvz., prezervatyvą arba spiralę) gydymo Fycompa metu ir paskui vieną mėnesį po gydymo nutraukimo. Aptarkite su gydytoju, koks kontracepcijos metodas Jums gali tikti.
Nežinoma, ar Fycompa sudėtyje esančios medžiagos išsiskiria į motinos pieną.
Gydytojas įvertins Fycompa vartojimo žindymo laikotarpiu naudą ir riziką Jūsų kūdikiui.

Vairavimas ir mechanizmų valdymas
Nevairuokite ir nevaldykite mechanizmų, kol nesužinosite, kaip Jus veikia Fycompa.
Turite pasikalbėti su gydytoju apie epilepsijos poveikį vairavimui ir mechanizmų valdymui.
· Vartojant Fycompa, ypač gydymo pradžioje, Jums gali pasireikšti galvos sukimasis arba mieguistumas. Tokiu atveju nevairuokite ir nevaldykite įrenginių ar mechanizmų.
· Vartojant alkoholio su Fycompa, šis poveikis gali pasunkėti.

Kiekviename Fycompa sudėtyje ml yra 175 mg sorbitolio (E420).
Sorbitolis yra fruktozės šaltinis. Jeigu gydytojas yra sakęs, kad Jūs (ar Jūsų vaikas) netoleruojate kokių nors angliavanenių, ar Jums nustatytas retas genetinis sutrikimas įgimtas fruktozės netoleravimas (ĮFN), kurio atveju organizmas negali suskaidyti fruktozės, prieš vartodami šio vaisto (ar prieš duodami jo Jūsų vaikui), pasakykite gydytojui.

Vartojant Fycompa kartu su kitais vaistais nuo epilepsijos, kurių sudėtyje yra sorbitolio, gali pakisti jų poveikis. Jeigu vartojate bet kurio kito (-ų) vaisto (-ų) nuo epilepsijos, kurio (-ių) sudėtyje yra sorbitolio, apie tai pasakykite gydytojui arba vaistininkui.

Kiekviename Fycompa ml yra < 0,005 mg benzenkarboksirūgšties (E210) ir 1,1 mg natrio benzoato (E211).
Benzenkarboksirūgštis ir natrio benzoatas naujagimiams (iki 4 savaičių) gali sunkinti geltą (odos ir akių pageltimą).


3.	Kaip vartoti Fycompa

Visada vartokite šį vaistą tiksliai kaip nurodė gydytojas. Jeigu abejojate, kreipkitės į gydytoją arba vaistininką.

Kokį kiekį vartoti

Suaugusiesiems ir paaugliams (12 metų ir vyresniems), gydant dalinius priepuolius ir generalizuotus priepuolius:

Rekomenduojama pradinė dozė yra 2 mg (4 ml), vartojama kartą per parą, prieš einant miegoti.
· Gydytojas šią dozę gali didinti po 2 mg (4 ml) iki nuo 4 mg (8 ml) iki 12 mg (24 ml) palaikomosios dozės, priklausomai nuo Jūsų organizmo atsako.
· Jei Jums nustatytas nesunkus arba vidutinio sunkumo kepenų veiklos sutrikimas, Jūsų vartojama paros dozė negali viršyti 8 mg, o dozę didinti galima ne dažniau kaip kas 2 savaites.
· Nevartokite didesnės Fycompa dozės, nei gydytojas rekomendavo. Kol pavyks parinkti Jums tinkamą Fycompa dozę, gali prireikti kelių savaičių.

Toliau pateiktoje lentelėje apibendrinamos rekomenduojamos dozės 4–11 metų vaikams gydant dalinius priepuolius ir 7–11 metų vaikams gydant generalizuotus priepuolius. Daugiau informacijos pateikta po lentele.

	
	Vaikai, sveriantys:

	
	Daugiau kaip 30 kg
	20–<30 kg
	Mažiau kaip 20 kg

	Rekomenduojama pradinė dozė
	2 mg per parą
(4 ml per parą)_
	1 mg per parą
(2 ml per parą)
	1 mg per parą
(2 ml per parą)

	Rekomenduojama palaikomoji dozė
	4–8 mg per parą
8–16 ml per parą)
	4–6 mg per parą
(8–12 ml per parą)
	2–4 mg per parą
(4–8 ml per parą)

	Rekomenduojama didžiausia dozė
	12 mg per parą
(24 ml per parą)
	8 mg per parą
(16 ml per parą)
	6 mg per parą
12 ml per parą)



Vaikams (4–11 metų), sveriantiems 30 kg ar daugiau, gydant dalinius priepuolius:

Rekomenduojama pradinė dozė yra 2 mg (4 ml), vartojama kartą per parą, prieš einant miegoti.
-	Gydytojas šią dozę gali didinti po 2 mg (4 ml) iki 4–8 mg (8–16 ml) palaikomosios dozės, priklausomai nuo Jūsų organizmo atsako. Atsižvelgiant į individualų klinikinį atsaką ir toleravimą ši dozė gali būti didinama iki didžiausios 12 mg (24 ml) paros dozės.
-	Jei Jums nustatytas nesunkus arba vidutinio sunkumo kepenų veiklos sutrikimas, Jūsų vartojama paros dozė negali viršyti 4 mg (8 ml), o dozę didinti galima ne dažniau kaip kas 2 savaites.
-	Nevartokite didesnės Fycompa dozės, nei gydytojas rekomendavo. Kol pavyks parinkti Jums tinkamą Fycompa dozę, gali prireikti kelių savaičių.

Vaikams (4–11 metų), sveriantiems 20–<30 kg, gydant dalinius priepuolius:

Rekomenduojama pradinė dozė yra 1 mg (2 ml), vartojama kartą per parą, prieš einant miegoti.
-	Gydytojas šią dozę gali didinti po 1 mg (2 ml) iki 4–6 mg (8–12 ml) palaikomosios dozės, priklausomai nuo Jūsų organizmo atsako. Atsižvelgiant į individualų klinikinį atsaką ir toleravimą ši dozė gali būti didinama iki didžiausios 8 mg (16 ml) paros dozės.
-	Jei Jums nustatytas nesunkus arba vidutinio sunkumo kepenų veiklos sutrikimas, Jūsų vartojama paros dozė negali viršyti 4 mg (8 ml), o dozę didinti galima ne dažniau kaip kas 2 savaites.
-	Nevartokite didesnės Fycompa dozės, nei gydytojas rekomendavo. Kol pavyks parinkti Jums tinkamą Fycompa dozę, gali prireikti kelių savaičių.

Vaikams (4–11 metų), sveriantiems mažiau kaip 20 kg, gydant dalinius priepuolius:

Rekomenduojama pradinė dozė yra 1 mg (2 ml), vartojama kartą per parą, prieš einant miegoti.
-	Gydytojas šią dozę gali didinti po 1 mg (2 ml) iki 2–4 mg (4–8 ml) palaikomosios dozės, priklausomai nuo Jūsų organizmo atsako. Atsižvelgiant į individualų klinikinį atsaką ir toleravimą ši dozė gali būti didinama iki didžiausios 6 mg (12 ml) paros dozės.
-	Jei Jums nustatytas nesunkus arba vidutinio sunkumo kepenų veiklos sutrikimas, Jūsų vartojama paros dozė negali viršyti 4 mg (8 ml), o dozę didinti galima ne dažniau kaip kas 2 savaites.
-	Nevartokite didesnės Fycompa dozės, nei gydytojas rekomendavo. Kol pavyks parinkti Jums tinkamą Fycompa dozę, gali prireikti kelių savaičių.

Vaikams (7–11 metų), sveriantiems 30 kg ir daugiau, gydant generalizuotus priepuolius:

Rekomenduojama pradinė dozė yra 2 mg (4 ml), vartojama kartą per parą, prieš einant miegoti.
-	Gydytojas šią dozę gali didinti po 2 mg (4 ml) iki 4–8 mg (8–16 ml) palaikomosios dozės, priklausomai nuo Jūsų organizmo atsako. Atsižvelgiant į individualų klinikinį atsaką ir toleravimą ši dozė gali būti didinama iki didžiausios 12 mg (24 ml) paros dozės.
-	Jei Jums nustatytas nesunkus arba vidutinio sunkumo kepenų veiklos sutrikimas, Jūsų vartojama paros dozė negali viršyti 4 mg (8 ml), o dozę didinti galima ne dažniau kaip kas 2 savaites.
-	Nevartokite didesnės Fycompa dozės, nei gydytojas rekomendavo. Kol pavyks parinkti Jums tinkamą Fycompa dozę, gali prireikti kelių savaičių.

Vaikams (7–11 metų), sveriantiems nuo 20–30 kg, gydant generalizuotus priepuolius:

Rekomenduojama pradinė dozė yra 1 mg (2 ml), vartojama kartą per parą, prieš einant miegoti.
-	Gydytojas šią dozę gali didinti po 1 mg (2 ml) iki 4–6 mg (8–12 ml) palaikomosios dozės, priklausomai nuo Jūsų organizmo atsako. Atsižvelgiant į individualų klinikinį atsaką ir toleravimą ši dozė gali būti didinama iki didžiausios 8 mg (16 ml) paros dozės.
-	Jei Jums nustatytas nesunkus arba vidutinio sunkumo kepenų veiklos sutrikimas, Jūsų vartojama paros dozė negali viršyti 4 mg (8 ml), o dozę didinti galima ne dažniau kaip kas 2 savaites.
-	Nevartokite didesnės Fycompa dozės, nei gydytojas rekomendavo. Kol pavyks parinkti Jums tinkamą Fycompa dozę, gali prireikti kelių savaičių.

Vaikams (7–11 metų), sveriantiems mažiau kaip 20 kg, gydant generalizuotus priepuolius:

Rekomenduojama pradinė dozė yra 1 mg (2 ml), vartojama kartą per parą, prieš einant miegoti.
-	Gydytojas šią dozę gali didinti po 1 mg (2 ml) iki 2–4 mg (4–8 ml) palaikomosios dozės, priklausomai nuo Jūsų organizmo atsako. Atsižvelgiant į individualų klinikinį atsaką ir toleravimą ši dozė gali būti didinama iki didžiausios 6 mg (12 ml) paros dozės.
-	Jei Jums nustatytas nesunkus arba vidutinio sunkumo kepenų veiklos sutrikimas, Jūsų vartojama paros dozė negali viršyti 4 mg (8 ml), o dozę didinti galima ne dažniau kaip kas 2 savaites.
-	Nevartokite didesnės Fycompa dozės, nei gydytojas rekomendavo. Kol pavyks parinkti Jums tinkamą Fycompa dozę, gali prireikti kelių savaičių.

Kaip vartoti
Fycompa skirtas vartoti per burną. Fycompa galima vartoti su maistu arba nevalgius ir visada reikia vartoti taip pat. Pavyzdžiui, jeigu nusprendėte Fycompa vartoti su maistu, visada vartokite su maistu.

Dozavimui naudokite pakuotėje tiekiamą geriamąjį švirkštą ir adapterį.

Nurodymai, kaip naudoti geriamąjį švirkštą ir adapterį, pateikti toliau.

[image: ]

1.	Prieš vartojimą papurtykite mažiausiai 5 sekundes.
2.	Buteliukui atidaryti paspauskite (1) ir pasukite dangtelį (2).
3.	Kiškite adapterį į buteliuko kaklelį, kol sandariai užsifiksuos.
4.	Nustumkite geriamojo švirkšto stūmoklį iki galo žemyn.
5.	Kiek galima toliau įkiškite geriamąjį švirkštą į adapterio angą.
6.	Apverskite buteliuką ir įtraukite iš jo reikiamą Fycompa kiekį.
7.	Pastatykite buteliuką tiesiai ir nuimkite geriamąjį švirkštą.
8.	Nenuėmę adapterio, užsukite buteliuko dangtelį.
9.	Suvartoję dozę atskirkite cilindrą bei stūmoklį ir visiškai panardinkite abu komponentus į KARŠTĄ vandenį su muilu.
10.	Panardinkite cilindrą ir stūmoklį į vandenį, kad pašalintumėte bet kokius valiklio likučius, nupurtykite vandens perteklių ir palikite komponentus išdžiūti ore. Dozatorių nesausinkite šluostydami.
11.	Jei švirkštas panaudotas 40 kartų arba jei nenusiplauna ant jo esančios žymės, švirkšto nebevalykite ir nebenaudokite.

Ką daryti pavartojus per didelę Fycompa dozę?
Pavartojus per didelę Fycompa dozę, reikia nedelsiant kreiptis į gydytoją. Jums gali pasireikšti sumišimas, sujaudinimas, agresyvus elgesys, vėmimas ir sumažėjęs sąmonės lygis.

Pamiršus pavartoti Fycompa
· Pamiršę pavartoti Fycompa, palaukite, kol bus laikas vartoti kitą dozę, toliau vartokite kaip įprasta.
· Negalima vartoti dvigubos dozės norint kompensuoti praleistą dozę.
· Jeigu praleidote Fycompa dozes trumpiau kaip 7 dienas, toliau kasdien vartokite dozę kaip gydymo pradžioje nurodė gydytojas.
· Jeigu praleidote Fycompa dozes ilgiau kaip 7 dienas, nedelsdami kreipkitės į gydytoją.

Nustojus vartoti Fycompa
Vartokite Fycompa tiek laiko, kiek nurodė gydytojas. Nenutraukite vartojimo, jei to padaryti nenurodė gydytojas. Gydytojas gali lėtai mažinti dozę, kad priepuoliai nepasikartotų arba nepasunkėtų.
Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Nedaugeliui žmonių, gydytų vaistais nuo epilepsijos, kilo minčių apie susižalojimą arba savižudybę. Jeigu Jums bet kuriuo metu kilo tokių minčių, nedelsdami kreipkitės į gydytoją.

Labai dažni (gali pasireikšti ne rečiau kaip 1 iš 10 asmenų):
· galvos sukimasis;
· mieguistumas (snaudulys).

Dažni (gali pasireikšti dažniau kaip 1 iš 100 asmenų):
· padidėjęs arba sumažėjęs apetitas, svorio augimas;
· agresija, pyktis, dirglumas, nerimas ar sumišimas;
· pasunkėjęs vaikščiojimas ar kiti pusiausvyros sutrikimai (ataksija, eisenos sutrikimas, sutrikusi lygsvara);
· lėta kalbėsena (dizartrija);
· neryškus regėjimas arba dvejinimasis (diplopija);
· vaigulio pojūtis (galvos svaigimas);
· pykinimas;
· nugaros skausmas;
· didelis nuovargis;
· kritimas.

Nedažni (gali pasireikšti dažniau kaip 1 iš 1 000 asmenų):
· mintys apie susižalojimą arba savo gyvybės nutraukimą (mintys apie savižudybę), mėginimas nutraukti savo gyvybę (mėginimas nusižudyti);
· haliucinacijos (žmogus mato, girdi arba jaučia nesamus dalykus);
· nenormalus mąstymas ir (arba) ryšio su tikrove praradimas (psichozinis sutrikimas).

Dažnis nežinomas (šio šalutinio poveikio dažnio negalima apskaičiuoti pagal turimus duomenis):
· reakcija į vaistą su eozinofilija ir sisteminiais simptomais, dar žinoma kaip DRESS arba padidėjusio jautrumo vaistams sindromas: išplitęs išbėrimas, aukšta kūno temperatūra, kepenų fermentų aktyvumo padidėjimas, kraujo pakitimai (eozinofilija), padidėję limfmazgiai ir poveikis kitiems kūno organams.
· Stevenso-Džonsono sindromas, SDS. Šis sunkus odos išbėrimas gali pasireikšti kaip rausvos, į taikinius panašios dėmės ar apvalūs lopai su pūslelėmis viduryje, odos lupimasis, burnos, gerklės, nosies, lytinių organų ir akių opos, o prieš tai gali būti karščiavimas ir į gripą panašūs simptomai.
Jei atsiranda šių simptomų, nutraukite perampanelio vartojimą ir nedelsdami kreipkitės į savo gydytoją ar gydymo įstaigą. Taip pat žr. 2 skyrių.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti tiesiogiai naudodamiesi V priede nurodyta nacionaline pranešimo sistema. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Fycompa

Šį vaistą laikykite vaikams nepastebimoje ir nepasiekiamoje vietoje.

Ant buteliuko etiketės ir dėžutės nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šiam vaistui specialių laikymo sąlygų nereikia.

Jeigu buteliuke liko suspensijos praėjus daugiau kaip 90 dienų nuo buteliuko atidarymo pirmą kartą, suspensijos naudoti negalima.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Fycompa sudėtis
· Veiklioji medžiaga yra perampanelis. Kiekviename mililitre yra 0,5 mg perampanelio.
· Pagalbinės medžiagos yra skystasis sorbitolis (E420) (galintis kristalizuotis), mikrokristalinė celiuliozė (E460), karmeliozės natrio druska (E466), poloksameras 188, 30 % simetikono emulsija (kurios sudėtyje yra išgryninto vandens, silikono aliejaus, polisorbato 65, metilceliuliozės, silicio gelio, makrogolio stearato, sorbo rūgšties, benzenkarboksirūgšties (E210) ir sulfato rūgšties), citrinų rūgštis, bevandenė (E330), natrio benzoatas (E211) ir išgrynintas vanduo.

Fycompa išvaizda ir kiekis pakuotėje
Fycompa 0,5 mg/ml geriamoji suspensija yra balta arba balkšva suspensija. Ji tiekiama 340 ml buteliuke su 2 graduotais geriamaisiais švirkštais ir LDPE įstumiamuoju buteliuko adapteriu.

Registruotojas

Eisai GmbH
Edmund-Rumpler-Straße 3
60549 Frankfurt am Main
Vokietija
El. paštas: medinfo_de@eisai.net

Gamintojas
Eisai GmbH
Edmund-Rumpler-Straße 3
60549 Frankfurt am Main
Vokietija

Jeigu apie šį vaistą norite sužinoti daugiau, kreipkitės į vietinį registruotojo atstovą:

	België/Belgique/Belgien
Eisai SA/NV
Tél/Tel: +32 (0)800 158 58

	Lietuva
Eisai GmbH
Tel: + 49 (0) 69 66 58 50
(Vokietija)


	България
Eisai GmbH
Teл.: + 49 (0) 69 66 58 50
(Германия)

	Luxembourg/Luxemburg
Eisai SA/NV
Tél/Tel: +32 (0)800 158 58
(Belgique/Belgien)


	Česká republika
Eisai GesmbH organizačni složka
Tel: + 420 242 485 839

	Magyarország
Eisai GmbH
Tel.: + 49 (0) 69 66 58 50
(Németország)


	Danmark
Eisai AB
Tlf: + 46 (0) 8 501 01 600
(Sverige)

	Malta
Cherubino LTD
Tel: +356 21343270 


	Deutschland
Eisai GmbH
Tel: + 49 (0) 69 66 58 50

	Nederland
Eisai B.V.
Tel: + 31 (0) 900 575 3340


	Eesti
Eisai GmbH
Tel: + 49 (0) 69 66 58 50
(Saksamaa)

	Norge
Eisai AB
Tlf: + 46 (0) 8 501 01 600
(Sverige)


	Ελλάδα
Arriani Pharmaceutical S.A.
Τηλ: + 30 210 668 3000

	Österreich
Eisai GesmbH
Tel: + 43 (0) 1 535 1980-0


	España
Eisai Farmacéutica, S.A.
Tel: + (34) 91 455 94 55

	Polska
Eisai GmbH
Tel: + 49 (0) 69 66 58 50
(Niemcy)


	France
Eisai SAS
Tél: + (33) 1 47 67 00 05

	Portugal
Eisai Farmacêtica, Unipessoal Lda
Tel: + 351 214 875 540


	Hrvatska
Eisai GmbH
Tel: + 49 (0) 69 66 58 50
(Njemačka)

	România
Eisai GmbH
Tel: + 49 (0) 69 66 58 50
(Germania)


	
Ireland
Eisai GmbH
Tel: + 49 (0) 69 66 58 50
(Germany)

	Slovenija
Eisai GmbH
Tel: + 49 (0) 69 66 58 50
(Nemčija)


	Ísland
Eisai AB
Sími: + 46 (0)8 501 01 600
(Svíþjóð)

	Slovenská republika
Eisai GesmbH organizačni složka
Tel.: + 420 242 485 839
(Česká republika)


	Italia
Eisai S.r.l.
Tel: + 39 02 5181401

	Suomi/Finland
Eisai AB
Puh/Tel: + 46 (0) 8 501 01 600
(Ruotsi)


	Κύπρος
Arriani Pharmaceuticals S.A.
Τηλ: + 30 210 668 3000
(Ελλάδα)

	Sverige
Eisai AB
Tel: + 46 (0) 8 501 01 600


	Latvija
Eisai GmbH
Tel: + 49 (0) 69 66 58 50
(Vācija)

	United Kingdom (Northern Ireland)
Eisai GmbH
Tel: + 49 (0) 69 66 58 50
(Germany)




Šis pakuotės lapelis paskutinį kartą peržiūrėtas {MMMM m. {mėnesio} mėn.}

Išsami informacija apie šį vaistą pateikiama Europos vaistų agentūros tinklalapyje https://www.ema.europa.eu/.


























IV PRIEDAS

MOKSLINĖS IŠVADOS IR REGISTRACIJOS PAŽYMĖJIMO (- Ų) SĄLYGŲ KEITIMO PAGRINDAS



Mokslinės išvados

Farmakologinio budrumo rizikos vertinimo komitetas (PRAC), atsižvelgdamas į PRAC parengtą perampanelio periodiškai atnaujinamo (-ų) saugumo protokolo (-ų) (PASP) vertinimo ataskaitą, padarė toliau išdėstytas mokslines išvadas.Žmonėms skirtų vaistinių preparatų komitetas (CHMP), atsižvelgdamas į Farmakologinio budrumo rizikos vertinimo komiteto (PRAC) perampanelio periodiškai atnaujinamo (‑ų) saugumo protokolo (‑ų) (PASP) vertinimo ataskaitą, padarė toliau išdėstytas mokslines išvadas: 

Atsižvelgiantdamas į 18 psichozinių sutrikimų atvejų klinikinių tyrimų metu, įskaitant 10 atvejų, kai nepageidaujamas poveikis išnyko nutraukus vaistinio preparato vartojimą, į literatūroje aprašytus atvejus (2 pranešimus) ir į su perdozavimu susijusius spontaninius pranešimus ir literatūroje aprašytus atvejus, manomaįskaitant 10 atvejų, kai buvo nustatytas glaudus chronologinis ryšys, 6 atvejais nepageidaujamas poveikis išnyko nutraukus vaistinio preparato vartojimą ir 1 atveju nepageidaujamas poveikis vėl pasireiškė atnaujinus vaistinio preparato vartojimą, PRAC laikosi nuomonės, kad priežastinis ryšys tarp perampanelio vartojimo ir psichozinio sutrikimovėmimo perdozavimo atveju yra bent jau pagrįstai tikėtinas. PRAC padarė išvadą, kad Vvaistinių preparatų, kurių sudėtyje yra perampanelio, informaciniai dokumentai turi būti atitinkamai pataisyti.

Peržiūrėjęs PRAC rekomendaciją, Žmonėms skirtų vaistinių preparatų komitetas (CHMP) pritaria PRAC bendrosioms išvadoms ir argumentams, kuriais pagrįsta ši rekomendacija.
CHMP pritaria PRAC mokslinėms išvadoms.

Priežastys, dėl kurių rekomenduojama keisti registracijos pažymėjimo (-ų) sąlygas

Remdamasis mokslinėmis išvadomis dėl perampanelio, CHMP, remdamasis mokslinėmis išvadomis dėl perampanelio, laikosi nuomonės, kad vaistinio (-ių) preparato (-ų), kurio (-ių) sudėtyje yra perampanelio, naudos ir rizikos santykis yra nepakitęs su sąlyga, kad bus padaryti pasiūlyti vaistinio preparato informacinių dokumentų pakeitimai.

CHMP rekomenduoja pakeisti registracijos pažymėjimo (-ų) sąlygas.

111
70
image1.png
-
@H e ﬁ_Q
()

I
o

Wp”M/w%,





